
La vision evoluzioniste e je aromai ad in plen part dal müt di pen- 
sä e de vision dal mont dal om moderni e il concet di evoluzion al 
e un dai elements de cläf interpretative de realtát. Dut al ven in- 
terpretät e filträt daür di cheste concezion. Che a sedin i fenomens 
naturäi, la storie, la societät, la culture o lis espressions artistichis, 
dut al e subiet al dät evoluzionist. Siencis naturäls, antropologjie, 
etnologjie, psicologjie e v.i., par descrivi e decodificä i fats relatifs 
ae lór materie di studi, a án tant che fonde la teorie evoluzioniste. 
La peraule evoluzion, che e diven dal latin evolutio (viöt ancje 
volvere), cul significät di disvolucá, rapresentative di un movi- 
ment spaziäl, il displeäsi di une trupe suntun teren di bataie o il 
disglagnä di un rodul riferit ae leture, e ä cambiät di sens a un 
tant che vué cul tiermin di evoluzion si intint soredut un muda di 
stát intal timp. 

Cheste idee, dute moderne, di une trasformazion seguitive di un 
stät a di un altri, di un salt di cualität, al nas in timps resints e si 
intive intun altri concet: chel di progres. 1 doi tiermins a van in 
cunvigne, si compenetrin e si completin un cun chel altri. Ancje 
in chest cás, progredí, che al diven dal latin progredire, al cjape 
vué un sens che in latin nol veve e nol podeve vé. Progredire, cun 
di fat, si limitave a indicá un moviment spaziál, un lá indenant 
par gráts, intant che tes lenghis modernis, soredut a tacá dal XVII 
secul, dongje dal sens primari si indi zonte un altri che al cjape 
il significát di un lá simpri in miór, di un procedi intal timp di un 
stät inferiór a di un stát superiór. Chest stes mudament di stät che 
a pandin lis dós peraulis a án dut cás dós aplicazions diferentis: la 
prime (evoluzion) massime tai cás di un suponút fenomen di salts 
cualitatifs (trasformazion di un stát a di un altri, di une specie bio- 
logjiche intune altre), il secont (progrès) di une cressite cualitative e 
cuantitative parentri di une stesse categorie di subiets. Di une ban- 
de, Pom, la societät, la nature a son il risultät de evoluzion. Di ché 
altre, l'om, la societát a progredissin. Ancje la evoluzion (de nature, 
des speciis) a rapresentin un progrès. Lis dós robis a deventin si- 
nonimis ancje se no ducj i evoluzioniscj a vuelin viodi te evoluzion 
un progrès, ma dome un mudament neuträl di stát, cence nissune 
valutazion di merit. Ma cheste aparente neutralitát e reste dut cás 
cjariade di ambiguitát e di contradizions insormontabilis. 

Evoluzion e progres a son i pilastris de mentalität moderne. Ma, 
stant che la idee di progrès, intal significät che o vin a pene vio- 
düt, e ven prime de idee di evoluzion, al & propit di chest concet, 
di chest müt di pensä, di cheste vision dal mont, che o vin di tacä. 


Il progrès 


La idee di progrès si insede te filosofie e te culture ocidentäl za a 
tacä de fin dal secul XVII cu la diatribe tra i Antics e i Modernis li 
che, chescj ultins, a contindevin che la cognossince e la morál dal 
om a son destinadis a cressi intun mit seguitif e linear, tesi che si 
fondave massime sul svilup des siencis. 
A tacá de “Querelle” la definizion di progrès e compuarte, daúr 
autórs, di formulazions no simpri compagnis ma che, di li inde- 
nant, si inlidrisara simpri di plui intal ambient inteletuál, fintremai 
a rapresentá la fonde dal nestri müt di pensá e di interpretá il mont. 
Auguste Comte al scrif che “Lis ideis di progrès necessari e seguitif 
(...) a an tacát a acuisi une consistence filosofiche vere, e a provocà 
pardabon un ciert grát atenzion publiche, daspo de memora- 
bile Querelle; ven a stäi intal moment li che, pe prime volte te 
storie inteletuäl dal Ocident, e fintremai de Antichität, si (torne) 
a viodi un progressisim coerent” (LInvention du progrès, 1680 — 
1730 di Frederic Rouvillois, note 8, p. 425-426). Se par l'Abbé de 
Saint-Pierre “i gnüfs inventörs a sorpassaran simpri chei antics. 
O dis simpri, parce che nissune nazion no varä plui di vé póre di 
torná a colá inte barbarie” (ibidem, note 48 p. 428), par Fontenelle, 
il progrès al rivuarde dome lis scuviertis sientifichis, no i talents 
creatifs palesáts intes oparis di un Orazi o di un Virgjili. 
Charles Perrault, invezit, al diferenzie doi moviments progressif: 
un lineär che al cjape dentri la storie intal so comples e un ciclic 
che si manifeste in cierts moments. Doi moviments coesistents, 
li che la ciclicitát si integre cul moviment lineär e li che il cicli 
seguitif al risulte dut cás superiór a chel precedent. Dongje dai 
“antics”, tant che Boileau, o vin lis posizions intermediis di un 
Leibniz che, in polemiche cun Locke, al difint la esistence des 
ideis nativis, ven a stái al conteste che l'om al sedi sul imprin une 

tabula rasa e al calcole timp, spazi e cuarps no tant che realtäts 
ma tant che stäts di une cognossince imperfete de realtät, cognos- 
since sensibile ma no inteligjibile. E rispiet ae nozion di progres 
al scrif che “O podin dubitä se il mont al ledi indenant viers la 
perfezion o ben, se cumò al ledi indenant e cumò indaür, o se, 
pluitost, al resti inte stesse perfezion rispiet al dut, a un tant di 
someä che lis parts a fasin un scambi tra di lôr”. 

Intal concet di progres e sarä fondamentäl la concezion mecanici- 
ste de nature cu lis nozions di timp, spazi e moviment, cu la vision 
di un univiers che al funzione tant che une machine. Une machi- 
ne (e l'esempli dal orloi' al sarà un dai leit-motiv de vision pro- 
gressiste o, di ché altre bande, un esempli par contestá lis primis 
formis di ateisim, viót William Paley) che e ubidis a regulis fissis 
e stabilidis e li che il câs nol à plui reson di jessi. Lecs, par fini, 
che l'om al e in stat di scuvierzi e di defini; di une nature che al ċ 
in stat di doprä. E sara la inteligjence, la reson, calcolade tal stes 
timp tant che imprest e prodot dal svilup de umanitát, la incressite 
dal savé, che no dome a permetaran di cognossi chestis legs, ma 
ancje — viót Bacon, Descartes e i lór dissepui seguitifs — di deventa 
“parons de nature” par mieg de azion sui elements naturäi. 

Il progrès si definis duncje tant che un moviment indenant, li che 
l'om al seguite viers il simpri miór, concezion, duncje, in clare opo- 
sizion cu lis precedentis rapresentazions de storie, di une storie 
cicliche che, cun di fat, e dineave il moviment. In oposizion aes 
concezions statichis o di chés de decjadence che a contestavin la 
progression de storie. Pai progressiscj e pai utopiscj dai secui XVII 
e XVIII l'om al e il risultät di chest moviment viers il “miór”, ban- 
dint di consecuence la irazionalitat e lis superstizions calcoladis 
tant che prodot de ignorance dal passat. La opare di Fontenelle 
(1657 - 1757) e pant dute la difidence intai confronts di une meta- 
fisiche, calcolant oracui, miracui e sorenaturäl tant che imposturis 
metudis adun par sfrutä la credengosetät dai popui. Il cäs, pai 
progressiscj, nol pues esisti, al € dome un non che si da a ce che 
ancjemö no si cognos e che l'om, cu la só inteligjence, al vara la 
pussibilitat di scuvierzi. 

Il progrés duncje, ma che par jessi tal al vara di jessi linear e ne- 
cessari, Necessari, parcé che, se no, e larés pierdude la idee di un 

lá simpri in miór. Par concepi un progrès i mudaments a scuegnin 
lä intune sole direzion, parcè che se a podessin là ancje intune 
direzion contrarie o se a fossin fenomens contingjents, aleatoris o 
ciclics, a di un progrès al podarés vigni daúr un regrés e il concet 
stes di progrès al pierdarès di valór e di sens. 

Al scrif Frederic Rouvillois: “Par jessi coerente, la concezion dal 
Progrès e supon la necessität di chest moviment. Parcè che, intal 
cäs contrari, se il progrès al fos aleatori e che al podès interompisi 
in ogni moment o invertisi, ce che si clame progrès al sarès dome 
un moment particolär de storie, il periodi assendent di un procès 
plui larc: si bandone alore une prospetive lineär e progressiste par 
tornä a di un sisteme ciclic” (ibidem, p. 146). 

Fontenelle, cun di plui, al fonde cheste “necessitát” su la stabilitat 
de Nature, calcolade tant che element invariabil e che e permet al 
om di progredi. 

La Nature, duncje, pai fondadörs dal progressisim dal Siscent, e je 
invariabile, e e je cheste stabilitát che e rint pussibile une sience 
sperimentál e che e garantis il svilup indefinit de sience stesse, 
"C.) Dome la nature" al scrif Rouvillois "e fas dal dut ecezion a 
chest moviment progressif. Cheste idee e coincit cu lis tesis meca- 
nicistis: la nature e je un insiemi di cuarps guviernáts di lecs gje- 
neráls uniformis e costantis — conformis, al contint Malebranche, 
al progjet divin iniziál e al principi de semplicitát des viis. Con- 
clusion che Voltaire al tornará a cjapá, miec secul plui indenant, 
cence par chel adotá lis sós premessis: nuie di ce che al vegjete e 
di ce che al e animát al e cambiát; dutis lis speciis a son restadis 
invariabilmentri lis stessis” (ibidem, p. 225). 

Come che si pues notá, o sin une vore lontans dal evoluzionisim 
trasformist che al vignarà ae lús doi secui plui indenant. Pai in- 
ventórs dal progrès, chest al agjis dome sul svilup dal om e su la 
storie de umanitat. Intant che la nature e reste simpri compagne. E 
ancje cuant che un Charles Perrault al scrif di une nature “variabi- 
le e incostante” o cuant che Malebranches al fevele dai "mostris", a 
restin dut cás fers sul postulát de invariabilitát, e a calcolin chestis 
variabilis tant che fats ecezionái. 
Ae stesse maniere lis considerazions su la concuiste de lonzevitát, 
e fintremai de “imortalitát”, che tancj autórs (Bacon, Campanella, 

Descartes, Condorcet o l'Abbé de Saint-Pierre) a evochin intai lör 
scrits, chestis no contradisin l'assum di une nature imobile. No 
si trate achi di une tesi trasformiste: '(..) no je une mutazion che 
a puartarès a modificä la lonzevität de specie umane; no si trate 
par lör di cambiä la nature, ma di dopräle simpri miör, in gracie 
di une cognossince simpri plui grande che si acuisis in maniere 
progressive”. (ibidem, p. 226). 

In altris peraulis la lonzevität e je part des leçs naturäls, e, par dile 
cun Madame de Saint-Quentin, e je la muart a jessi cuintri nature. 
Condorcet (cität in Le sens du progrès di Pierre-André Taguieff, p. 
227) de bande só, al scrif: “Saressie une assurditat (...) di suponi 
che chest perfezionament de specie umane e vedi di jessi viodude 
tant che in stát di un progres indefinit, che al vignará un timp li 
che la muart e sarà dome l'efiet, o di incidents straordenaris, o de 
distruzion simpri plui lente des fuarcis vitáls, e che, par fini, la 
durade dal interval tra la nassite e cheste distruzion no varà plui 
nissun tiermin assegnabil?”. 

Se l'Umanisim al meteve l'om al centri dal univiers, chest al restave 
dut cás ancjemo leát a di une vision tradizionál antighe. Lumanist 
al à tant che riferiment la filosofie greghe di Aristotile o di Platon. 
Centralitát che e sará dut cás la premesse de rivoluzion seguitive 
che, a tacá de "Querelle", e conferis ae reson l'assum di superá i 
liminárs dai antics, viodúts inte lör inferioritat cognossitive. 


L'Umanisim al veve metút l'om al centri dal univiers, i "modernis" 
a metaran la reson al centri dal om stes. Chest gnúf apuart nol e 
tant il risultát des scuviertis sientifichis in se ma, prin di dut, dai 
principis che a rezin chestis scuviertis, principis metodologjics 
che a fondin e a legjitimin la lór justece. La sience moderne no 
si base plui su sofisims filosofics, calcoláts di li indenant tant che 
fantasiis, preconcets cence fonde, ma su dimostrazions, sui fats 
osservabii e misurabii, su calcui matematics. I referents di cheste 
gnove vision dal mont no saran plui Aristotile o Platon, ma De- 
scartes, Galileo e Newton. 

Il determinisim dal passát al e rimplacát cu la reson. Liberát dal 
cas, dai prejudizis e des superstizion, l'om al sara in stat di sfran- 
cjasi e di meti adun un mont perfet (utopiscj) o perfetibil al infinit 

(progressiscj), di vinci la ignorance e i conflits che a An caraterizát 
il mont dal passat’. 

Se la metodologjie sientifiche e je in stät di scuvierzi i mecanisims 
de realtät, disvelant i fai de filosofie antighe, chest al dimostre 
no dome la superiorität dai modernis rispiet ai antics, ma ancje, 
consecuence logjiche, che l'om al è destinát par mieç de reson a 
miorási intal timp. 

Cheste concezion progressive dal gjenar uman e seguitarä intal 
XVII secul supuartade di un Turgot o di un Condorcet (“nuie al e 
natif, nuie al e dát, infür dal mieg par acuisi cognossincis, ven a 
stái di progredi, caratar che al e propri de nature umane”) e par 
finí dai iluminiscj. Intal Votcent, daúr dal sburt dal svilup indu- 
striál, des tecnichis aplicadis e dal positivisim, il concet di progres 
al cjape une altre muse e une altre dimension. 

Se intal Siscent la nature e jere calcolade imobile, no subiete a mu- 
daments e opare de creazion divine, intal XVIII secul, cun Buffon 
e cun Maupertuis, e dopo cun Diderot, o vin i prins segnäi di une 
vision trasformiste di dut il vivent. “Tropis altris spec al scrivarà 
Buffon intal 1744 “par vie che si son disnaturadis, al vál a di degra- 
dadis par colpe di grancj acjadiments che a án tocjät la tiere e lis 
aghis, par colpe dal abandon de coltivazion de nature, par colpe 
di une lungje influence di un clime deventát contrari o favorevul, 
no son plui lis stessis di une volte...”. 

Ancje Maupertuis (1698-1759) al elabore une teorie che lu mene 
a di une concezion trasformiste. In chel secul però, se i natu- 
raliscj a vevin ben iniment lis variabilis e lis trasformazions dal 
mont naturál, lis calcolavin tant che fats ecezionái, mostruositáts. 
A chest proposit al e significatif ce che al scrif Denis Buican, Ü 
lis mutazions aleatoris postuladis di Maupertuis, a comparissin 
discordantis a pet dal determinisim che si pensave al fos inerent 
aes legs sientifichis. Mutazions di chel gjenar (...) a podevin apari 
ai voi de sience uficiäl C...) dome tant che curiositáts, aberazions, o 
ancje mostruositäts denant dal prototip di une specie biologjiche, 
pluitost che butui eventuäi di une gnove specie". (cität a p. 9 in 
L'Histoire de l'évolutionnisme contemporain en France 1945-1995 
di Cédric Grimoult. 
Duncje, il creazionisim e il fissisim a restin dominants te vision 


10 LA IDEOLOGJIE 


EVOLUZIONISTE 


naturalistiche dal ‘700 e bisugnarä spietä Jean-Baptiste Lamarck 
(1744-1829) par viodi la nassite di une tesi trasformiste in positif, 
slargjade e gjeneralizade a dutis lis speciis viventis ancje se lis sös 
teoriis a varan cualchi dificoltät a vigni acetadis, no dome par vie 
di une resistence dai fissiscj, ma soredut parcè che la teorie di La- 
marck si fondave plui su la fantasie che su osservazions. Si varä di 
rivá al XIX secul par viodi proponude une altre nature; une nature 
ad in plen materiál e in perpetue trasformazion. E la sience posi- 
tive e sarà l'imprest par capi chest mont material, di une materie 
che no à bisugne di intervents esteriórs e sorenaturái par esisti. 
Di un Malebranche che al fevelave di un Diu creadór che al vierg 
la creazion ae só creature, ven a stäi che al autorize l'om a agji, a 
cumplí la perfezion intal mont, o a di un Locke che al rapresente 
l'om simil al Diu-creadór, si passe intal XVIII secul a di un mate- 
rialisim infondät intun fumós teisim e tai prins segnäi dal materia- 
lisim radical, par rivä intal Votcent al positivisim. 

Dós a son lis diferencis sostanziáls a pet dal progressisim prece- 
dent: nol & plui dome l'om a jessi subiet a di un divigni in miór e 
dome sul plan morál e inteletif, cun lui e je cumò dute la nature 
a pandi chest procés, une nature che si trasforme e che e mude 
in sens progressif. Se prime la nature e jere il pont di riferiment 
fis dal om sul plan fisic (e Diu sul plan metafisic); intal secul po- 
sitivist, l'om, sgjaventàt inte nature, al ven calcolát un prodot de 
nature stesse intal so progredi dal semplic al complès. Al centri 
dal gnúf progressisim no vin plui la reson, ma la sience empiriche 
e positive. Une sience li che la nature nus ven rapresentade in per- 
petue trasformazion. Un procés che, cun di plui, al sclaris di dulä 
e cemút che al cjape vite l'univiers cence ricori a spiegazions me- 
tafisichis. Paradossalmentri, par podé sclarî il “cemüt”, ché sience 
e tornarà a pescjá il cás propit là che i “inventórs” dal progrès lu 
vevin scartát tant che superstizion. 


Il progres duncje che, lá di lá des articolazions e des impostazions 
simpri gnovis, al deventarä di li indenant la forma mentis dal om 
moderni. Une cláf di leture dal mont, de nature e de storie inevita- 
bile, fin a deventá ce che cualchidun al à clamát, une vere “religjon 
de civiltát ocidentál”. 

Herbert Spencer 


Rapresentant dal positivisim inglés, Herbert Spencer (1820-1903) 
al e calcolät il filosof di riferiment dal evoluzionisim. Par Spencer, 
il mont fenomenic al e il risultät di une integrazion di materie e 
di une consecuente dissipazion di moviment, di un mudament 
seguitif dal omogjeni al eterogjeni, dal indefinit al definit, de sem- 
plicitat ae complessitát, de confusion al ordin e de struture inde- 
terminade a ché determinade. 
Spencer (te só opare First Principles || prins principis], 1862) par 
dimosträ la só tesi, al poie il so resonament su la osservazion dai 
fenomens naturäi daür des scuviertis sientifichis dal so timp in 
ducj i cjamps: inte astronomie, in gjeologjie, intes siencis biologji- 
chis, in antropologjie, in sociologjie, in psicologjie e v.i. 
Al constate, par esempli, che i planets a son il risultät di une evolu- 
zion intun proces li che o podin osservä il passag di un stät gasós 
a di une solidificazion cun "agregazion di materie e dissipazion di 
moviment”; che a nivel gjeologjic o podin nota il consolidament 
graduäl de croste de Tiere cun consecuente pierdite di moviment o 
che, basantsi su lis “scuviertis” antropologjichis, lis societäts cussi 
clamadis primitivis a àn une struture sociál semplice e omogjenie a 
pet des societäts modernis li che la division dal lavór e la struture 
sociopolitiche a àn puartát a di une diferenziazion e a di une com- 
plessität simpri plui grande. Cussi dut il mont fenomenic, de so- 
cietät umane al mont naturäl, al & rezüt di un stes principi evolutif. 
"La evoluzion" al scrif Spencer "al & un moviment che al puarte dal 
semplic al complès, dal omogjeni al eterogjeni (...)”. 
Si da il cás peró che in cheste suaze riduzioniste e universaliste, 
Spencer al met sul stes plan dós categoriis fenomenologjichis che 
no puedin jessi paragonadis: ché relative a di une trasformazion 
cicliche (tant che lis trasformazions di nature fisiche-chimiche os- 
servabile, sperimentabile e riprodusibile), cuntune altre dute ipo- 
tetiche e teoriche di une cressite lineär, progressive e ireversibile, 
di un mancul a di un plui. Si trate, al vàl a di, di une ecuazion 
di dös seriis di realtät che no puedin jessi confrontadis. E je vere 
che Spencer al fevele di doi gjenars di evoluzion: une evoluzion 
semplice cuntun proces di cambiaments primariis e di une evo- 

luzion componude, verificabile massime te materie organiche, li 
che dongje de agregazion di materie cun dissipazion di moviment 
o vin une ridistribuzion secondarie, une riagregazion interne se- 
guitive in stät di produsi la evoluzion vere e proprie. “La materie 
organiche vivente (..)' al scrif a chest proposit "e unis une grande 
cuantitat di moviment latent cuntun nivel di coesion che e permet 
une stabilität temporanie de só struture" (First Principes, a p. 282 
de version francese Les Premiers principes, in rét). 

Al sarès propit chest moviment latent che al permet lis ricumbi- 
nazions internis intal vivent, Ma i esemplis concrets dopráts par 
dimostrà cheste fenomenologjie (cheste tipologjie evolutive) a ri- 
vuardin ducj aspiets relatifs a trasformazions ciclichis, ripetibilis 
e osservabilis (tant che, par esempli, il svilup embrionäl). Cheste 
esemplificazion e ven slargjade e trasferide in müt abusif a di une 
supueste evoluzion mutazioniste (tant che la speciazion o, come 
che vué al sarès miór di, il salt di une tipologjie dal vivent a di 
une altre). Une esemplificazion che no mancje di cualchi dificol- 
tät. E a chest proposit bisugne ricognossi a Spencer la onestät 
inteletuál di ametile cuant che al scrif “G..) si ben che i fats no 
sedin suficients par podé afermä o dineä la evoluzion, pi di man- 
cul cualchi [fat] dai plui rimarchevui nus ven in jutori intal crodi 
che i organisims e i grups di organisims plui eterogjenis si sedin 
evolüts a tacà di chei mancul eterogjenis" (ibidem, p. 318, lis mar- 
caduris in neret a son nestris). 

Cuäi che a sedin chescj "fats" cussi rimarchevui, Spencer no lu dis, 
e o vin di crodi che, dopo 150 agns de scriture dai "Prins princi- 
pis" a sedin restäts "cualchi" e che vué a sedin ancjemó mancul 
"rimarchevui" di ce che si crodeve in ché volte. 

La mancjance di elements di prove che a varessin di dimosträ 
cheste teorie e ven rimarcade di Spencer stes in altris passacs de 
só opare li che la amission di ignorance e je esemplár. Cun di fat, 
plui indenant al scrivarà ancjemö: *Duncje o podin di che, si ben 
che la nestre cognossince dal passät de vite su la Tiere e sedi re- 
lativementri piçule, dut câs ce che o savin, cun ce che si zonte di 
un continui, al sosten la crodince che o vin [vüt] une evoluzion dal 
semplic al comples sei intes formis individuáls che tai agregáts des 
formis" (ibidem, p. 319). 

Ancjemo une volte, no si dis cuäi che a saressin chei elements che 
“si zontin” di un continui, a un tant che la crodince di une evolu- 
zion dal sempliç al comples e reste par definizion une crodince, 
Su chest ultin aspiet, ce che al ven daúr, al e ancjemo plui defini- 
tif: “Nol e pussibil furni provis claris dal fat che flore e faune de 
Tiere (..) a sedin progredidis viers caratars simpri plui definits, 
cussi come che [nol € pussibil furni provis che] a sedin progredi- 
dis in eterogjeneitàt; par chest, i fats no son avonde. Dut cas, se si 
permetin di resonä daür de ipotesi simpri plui probabile che ogni 
specie, cussi come ogni individui, a son vignüts für par mieg di un 
cumulament di modificazions su modificazions, o podarin viodi 
che al à di jessi stät un progrès dal indeterminät al determinät, sedi 
intes formis particolärs che tai grups di formis”. (ibidem, p. 340) 
No vin provis claris, dome une ipotesi “simpri plui probabile” e 
chest al è avonde par elaborä une tesi che e contint di vé un cara- 
tar di veretát. 
Ancjemo plui indenant o podin lei: “Si ben che (...) i fats framen- 
taris cumuláts de paleontologjie no nus autorizin in maniere clare 
di contindi che o vin vút evoluzion dai organisims e dai agregäts 
di organisims plui eterogjenis, o viodarin, dut cás, che e à di jessi 
stade une tindince in direzion di chescj risultáts” (ibidem, p. 412) 
Par altri, Spencer nol tache des conclusions de sience empiriche 
par elaborá la só teorie ma al vúl scuvierzi i principis prins che a 
rezin dut il mont fenomenic par mieg de speculazion filosofiche. 
Principis che, come che o vin viodút, si fondin su la osservazion e 
la constatazion dai cambiaments ciclics inte nature, cambiaments 
ciclics che a vegnin slargjáts par dimostrá, intune maniere arbitra- 
rie, une supueste evoluzion linear e progressive di ducj i fenomens 
naturäi e sociäi. Cussi te só filosofie, lis citazions di fenomens re- 
latifs ae evoluzion cosmiche, a ché biologjiche, a ché psicologjiche 
o sociologjiche, a vegnin palesáts tant che esemplis che a mostrin 
la universalitát dai siei principis, dutun fonde e dimostrazion de 
evoluzion di ducj i fenomens empirics, principis sintetizáts cuntu- 
ne formule ripetude al infinit: “La evoluzion e je une integrazion 
di materie e di une concomitante dissipazion di moviment. Vie 
pe evoluzion la materie e passe di une omogjeneitát relativemen- 
tri [averbi che Spencer al zontará intune seconde version de só 

opare] indefinide e incoerente a di une eterogjeneität relativemen- 
tri [idem] definide e coerente e il moviment conservät [dentri dal 
agregät format de materie che si ċ integrade] al subis une trasfor- 
mazion compagne” (ibidem, p. 370). 

La cuantitát di moviment che si cjate integrát intal agregát, al e 
chel che “al permet la ridistribuzion secondarie de materie che e 
compon l'agregát stes”. (ibidem, p. 357). 

Spencer al va indenant par esemplis e analogjiis tra procés evo- 
lutifs fisiologjics, li che si traviöt une incressite di eterogjeneitát 
e, par miec di un salt logjic, al finis par aplicä il stes principi a di 
une teorie che e je dute di dimostrá, a une ipotesi: la teorie di une 
trasformazion seguitive di un stát inferiór a di un stát superiór di 
une stesse linie filogjenetiche, di une specie intune altre specie. 
Par esempli, il resonament lu puarte a confrontá i organisims 
“inferiórs” dal mont naturäl (tant che i organisims unicelulärs) cu 
lis semencis dai organisims superiórs (ibidem, p. 346), stant che 
ducj i doi a an un caratar “pôc definit'. Di li si varès di dedusi che, 
inte stesse maniere de semence, che tal so svilup e je destinade 
a diferenziási intes sós parts costitutivis, a cressi in eterogjenei- 
tät, in complessitát e in definzion, cussi al varès di jessi stát intal 
procés evolutíf li che un organisim inferiör si & trasformáts intun 
organisim superiór daúr di une stesse linie filogjenetiche. La on- 
togjenesi che e ricalche la filogjenesi. Tesi che e sará sostignude 
di Haeckel e che e fasará scuele par agns ma che vué e je une 
vore ridimensionade. 

Cun di fat, al scrif Spencer “La evoluzion e je cambiament di une 
omogjeneität indefinide e incoerente a di une eterogjeneitàt defi- 
nide e coerente che e compagne la dissipazion dal moviment e la 
integrazion di materie" (ibidem, p. 355). 

Bisugne precisà che Spencer, in ogni mût, si diferenzie dal po- 
sitivisim materialist che al ridüs la filosofie a supuart de sience 
empiriche. Dut il contrari, al calcole la filosofie tant che l'imprest 
di fonde pe interpretazion de realtät par miec di principis aprio- 
ristics. Cun di plui al considere che la cognossince (sientifiche) si 
limite ai aspiets fenomenics (ibidem, p. 262) e che la sfere feno- 
meniche stesse no pues superá i siei limits. Duncje, la funzion de 
filosofie e je ché di formulá, te misure dal pussibil, "il passac dal 

impercetibil al percetibil e dal percetibil al impercetibil" (ibidem, 
p. 264). “Il stât iniziäl e chel finäl no puedin jessi ae puartade de 
nestre inteligjence” (ibidem, p. 265). 
Chestis considerazions a diferenziin la filosofie spenceriane a pet 
di une cierte impostazion sientiste tipiche dal darwinisim radicäl 
che al pretint, in maniere vierte e consecuente, che la sience e 
pues dä une rispueste fintremai su la origjin de realtät. Cun di 
plui, rispiet a Darwin‘, il so pinsir si palese cun dai aspiets che 
a relativizin la centralität de “selezion natural”. Come che al scrif 
intune note zontade intal “I prins principis”: “Se chest paragraf 
C.) lu ves scrit dopo de publicazion dal libri di Darwin “The Ori- 
gin of species” lu varès scrit di sigür intun mut diferent. O varès 
fevelät de selezion naturäl tant che un element che al facilite une 
vore lis diferenziazions descritis. Dut cäs, o ai miör di lassä chest 
passag inte só forme primitive, in part parce che mi somee che 
chescj cambiaments seguitifs di cundizions [mudaments gjeologji- 
cs, ambientài e v.i.] a produsaressin in ogni mit varietáts e speciis 
divergjentis là di là de influence de selezion naturál (ancje se in 
maniere mancul rapide); e in part ancje parc& che o pensi che cen- 
ce chescj cambiaments seguitifs di cundizion, la selezion naturäl e 
podarès produsi dome pocjis robis (...)” (ibidem, p. 415). 
Par Spencer, duncje, lis mutazions dal ambient a influencin direte- 
mentri ché che e vignarä clamade la “speciazion”. 
Cun di plui, Spencer al apliche i siei principis no dome al mont 
biologjic, ma in ducj i contescj fenomenics, cence perö la pretese 
di stabilí la origjin dal fenomen stes, ven a stái cence la pretese 
di superá i limits fenomenologjics. In chest sens, la só filosofie e 
reste kantiane fin insom. “Dal moment che no podin lá ae fonde 
ni dal infinit dal passät ni in chel dal avigni, al ven daúr che la 
emergjence e la ‘imergjerce’ de totalität des esistencis sensibilis a 
restaran par simpri materie di pure speculazion. Speculazion plui 
o mancul justificade dal resonament sui dáts stabilits, ma simpri 
di speculazion si trate” (ibidem, p. 265). 


Come che o vin za dit, Spencer al fonde la teorie evoluzioniste 
su basis filosofichis e lis osservazions intal cjamp fenomenic (na- 
turál o antropologjic) a servissin tant che supuart esemplificatif 

dai principis enunciäts tant che universäi. 

Al e propit intal procediment comparatif che si palese la debilece 
de sö dimostrazion li che la amalgame di trasformazions cicli- 
chis de nature, osservabilis e misurabilis, cuntune supueste e mai 
osservade trasformazion lineär e progressive de nature stesse, e 
patis di un salt logjic. 

No cjaparin achi in considerazion la aplicazion dai principis spen- 
cerians intal cjamp antropologjic o economic (Spencer al ċ il cam- 
pion dal liberalisim plui radicál) o li che Vetnocentrisim al mene 
il resonament su la cleve dal razisim, fin a colà intal ridicul: 'C.) 
Il papuanés al à gjambis curtis che a ricuardin lis simiis a forme 
umane che a án pocje diference di grandece tra i membris ante- 
riórs cun chei posteriórs” o ben “C...) l'om civilizät al à ancje un 
sisteme gnervós plui complès e plui eterogjeni di chel dal salvadi 
(...)" E cussì vie discorint, intune serie di considerazions che al 
sarès achi masse lunc di cità e che a spieglin la ideologjie domi- 
nante intal mont ocidentäl di chei timps (e intai nestris se a son 
cambiäts terminologjie e cjamp di aplicazion, la conclusion e reste 
compagne) dute cjapade dal progressisim eurocentric. Ma nol e 
nancje il cäs di doprä chescj sbrissons par contestä la tesi evolu- 
zioniste sul plan sientific. 

Restant sul plan dai principis filosofics al sarès di domandäsi di 
dulà che Spencer ju à aurits. Un principi, par antonomasie, al ra- 
presente il pont fondant di un discors, achi adiriture definit, cun- 
tun pleonasme, prin. Pleonasme che al palese une pretese meta- 
fisiche. Chescj principis a nassin su ché ideologjie che o vin za 
analizät prime e che in Ocident e jere deventade aromai un mí 
mit dal progrès. 


Henri Bergson 


Se sul imprin Henri Bergson (1859 - 1941) al jere stät inmagät de 
filosofie di Spencer, a un tant che intal 1930 al scrivarà di jessi stát 
une vore leàt al filosof di Derby par vie che la só dotrine e com- 
puartave une precision assolude e une evidence complete — “La 
filosofie di Spencer e veve ché di calcolà lis olmis des robis e di 


LA VISION EVOLUZIONIST 17 


modeläsi sui detais dai fats” — intun secont timp al sintarà la debi- 
lece di chés che al clamarä “gjeneralitáts svoladiis” e che no levin 
fin insom te analisi dai mecanisims che al pretindeve di sclari. 
Ce che Bergson al contestara al teoric inglés al e chel di “fa la evo- 
luzion cun tocs di evolút”. 
Spencer al framente la realtät par dopo integrá chescj framents 
intun gnüf agregát. “Nol è cul dividi l'evolüt" al insist Bergson 
“che si rivarä al principi di ce che al evolf”. Di ché altre bande, 
dongje di meti in discussion sedi il mecanicisim spencerian, sedi il 
finalisim, Bergson nol ricognös, tant che cundizion primarie intal 
procés evolutif l'adatament al ambient. Par lui, se si pues ameti che 
lis circostancis esteriórs a sedin “fuarcis che cun chés la evoluzion 
e vedi di fä i conts” pi di mancul, ae fonde di chest procés, ce che 
lu determine, la cause diretorie, al sarès un “slanç origjinari”, ven 
a stái un sburt interiór che al puarte la vite, traviers formis simpri 
plui complessis, a destinazions simpri plui altis. 
La evoluzion e je duncje creazion seguitive, “e cree, a man a man, 
no dome lis formis di vite ma ancje lis ideis che a permetin a di 
une inteligjence di capile, i tiermins che a servissin par esprimile” 
(Levolution créatrice, p. 77). E chest “slanc”, biel che si comuniche, 
si divít. Di une armonie origjinarie si passe a di une disarmonie. 
“La vite, intant dal so progrès, si sparnice in manifestazions (...) 
che a saran antagonistis e incompatibilis tra di lór. Cussi la disar- 
monie tra lis speciis e cressará simpri di plui”. (ibidem, p. 77) 
Bergson, al contrari dai evoluzioniscj materialiscj che a rapre- 
sentin la vite intal so divigni tant che un procés mecanic auto- 
suficient, al calcole chest procès tant che il risultàt di un slanc 
interiór, volontaristic. 
Bergson, che si inseris intun moviment di pinsir neospiritualist, 
al fonde la só filosofie a tacá di une diferenziazion tra timp e du- 
rade, contindint che il timp, tant che rapresentazion di un insiemi 
di istants un compagn di chel altri e je une costruzion specifiche 
dal intelet. Costruzion che e je, par altri, funzionál e necessarie 
pe azion. 
Dongje di cheste scansion temporál “inventade” dal intelet, al esist 
un timp reál, che lui al clame par oposizion durade, che al e il 
timp de cussience e che al e rapresentabil tant che un flus filát 

(timp de esperience concrete). La durade e je duncje la carateristi- 
che de cussience e la cussience e je il motór principal de evolu- 
zion. La cussience “in gjeneràl' e je coestensive ae vite universal, 
e rapresente il principi di li che a procedin doi svilups divergjents: 
Pistint e la inteligjence. 

La inteligjence e je acuardade su la materie inerte, suntun adun di 
cuarps inorganics, e je azion di materie su la materie, intant che 
l'istint al @ acuardát su la vite, ven a stäi su la creazion seguitive in 
mút indefinit e al e in stät di interpretá lis proprietáts dai obiets. 
A produsi cheste diferenziazion al sarès un impuls vitál comun 
che al provoche la division di ativitát in direzions divergjentis: 
intal torpór vegjetál e intal ream animál li che si diferenzie in in- 
teligjence e istint, 


O varin cussi: impuls vegjetál, inteligjence e istint. 

“Istint e inteligjence” al scrif Bergson “a divegnin di une font uni- 
che che o podaressin clamá, in mancjance di une altre peraule, 
cussience gjenerál e che e à di jessi coestensive ae vite universal” 
(ibidem, p. 13D. 

Duncje, la cussience e à dentri di se doi aspiets: chel istintif e che 
inteletif. Ma plui la cussience si “inteletualize” plui la materie si 
spazialize. La sience positive invezit, e di fat, e rapresente la evo- 
luzion, juste apont, daúr dai parametris de inteligjence tratant il 
vivent ae stesse maniere dai cuarps inerts' cu la consecuence di 
calcolá la evoluzion tant che un fat mecanic (“une evoluzion che si 
fas cun tocs di evolüt"). Robe che Bergson al conteste la validität. 
Par lui la evoluzion no pues jessi une ricomposizion mecaniche 
di elements che a jerin prime, e je impen creazion seguitive (evo- 
luzion creadore) libare e imprevedibile, slanc vitál, là di là di une 
finalitát. “La vite e je essenzialmentri une curint butade traviers 
de materie e che di cheste e tire fúr dut ce che e pues. No esist 
duncje, a fevelá in mút propri, ni progjet ni plan”. (ibidem, p. 164) 
La materie, pal filosof francés, e je “slang vital degradát”, il risultát 
dal fermási di chel slanc, de “vite” che si ferme, di une pierdite 
di ché creativität puartade indenant dal flus seguitif de cussience. 
La vite che si evolf sul nestri planet, al precise Bergson, e je dut 
cás leade ae materie. Se e fos pure cussience, o sorecussience, e 

duncje pure ativität creative, no varessin nuie che al mude, nuie 
che si trasforme. 
“Par mieg de imagjin di un gjest creadör che si sfante, o vin za 
une rapresentazion plui juste de materie. E o podarin viodi alore, 
te ativitát vitál, ce che al reste dal moviment diret intun moviment 
contrari, une realtät che si fäs par miec di une che si sfante”. (ibi- 
dem, p. 169) 
Par Bergson, la cussience (anzit la supercussience) e je ae origjin 
de vite. Cussience tant che esigjence di creazion. Ma cheste cus- 
sience si indurmidis cuant che la vite e je condanade al automati- 
sim. (ibidem, p. 177) 
Dut al contrari de filosofie “classiche” che e calcole lis ideis inte 
lör essence imutabile tant che realtät e che e riten ireäl dut ce che 
al & mutabil, Bergson al calcole reäl la durade inviade te direzion 
di un perfezionament seguitif. Ven a stäi te direzion di un progres 
ideäl. Se il timp al rapresente une degradazion, la durade e je “une 
cressite progressive viers l'assolüt" e la evoluzion des robis “une 
invenzion seguitive di formis gnovis”. (ibidem, p. 229) 
Bergson al critiche la sience positive che al calcole travanade di chè 
metafisiche che, fintremai de antichitât e rive a Leibniz e a Spino- 
za, e le acuse di meti sul stes plan la materie inorganiche cul jessi 
vivent. Par lui, come che o vin za viodüt, la cussience, coestensive 
ae vite universäl, e rapresente il motôr de evoluzion di li che a par- 
tissin dös liniis divergjentis: la inteligjence, dute incentrade su la 
materie inerte (inorganiche), e l'istint acuardät su la vite. Bisugne 
però calcolä che "inte umanität (..) la intuizion e je stade cuasi dal 
dut sacrificade a pro de inteligjence” (ibidem, p. 180). 
Ve che alore, dut un colp, che intal resonament bergsonian al com- 
paris chest gnüf element, la intuizion, sorte di istint superiör, slar- 
gjât e purificät, in stat di “fanus intiva ce che i dats de inteligjence 
a àn achi di insuficient e di lassánus traviodi il müt di completáju” 
(ibidem, p. 123). 
Bergson al critiche in maniere puntuäl il mecanicisim di un Spencer 
e, sul plan des siencis naturäls, al individue lis debilecis de ipotesi 
darwiniste li che “la evoluzion dal istint e podarès fäsi dome par 
mieg de sume progressive di tocs gnüfs (...) che acidents fortunäts 
a zontaressin a chei precedents. Ma al e evident che (...) nol e par 


20 LA IDEOLOGJIE EVOLUZIONISTE 


miec di une semplice cressite che l'istint al à podút perfezionäsi: 
ogni toc gnúf, cun di fat, al domandave (...) une rielaborazion di 
plante für di dut il complès. Cemüt spietäsi dal cäs une rielabo- 
razion dal gjenar? €.) Par che si produsi une evoluzion dal istint 
bisugnarès che si produsin [dongje] une serie di ‘complicazions’”. 
Complicazions che “a podaran produsisi dome se, in cierts cäs, la 
sume di un element gnüf al compuartarä cambiaments corelatifs di 
ducj i elements precedents. Nissun nol podarà contindi che il câs al 
puedi rivä a un miracul dal gjenar” (ibidem, p. 119) 

Une critiche atuäl, contestazion dal riduzionisim tipic di chel neo- 
darwinisim che o cognossarin plui indenant. Bergson al intive un 
dai aspiets plui debii dal implant teoric dal evoluzionisim moder- 
ni: chel che al fäs dal cäs la mari di dutis lis varietäts, di li che la 
selezion naturál e pescje i risultäts che plui si “adatin” al ambient. 
Une sorte di lot naturál, paragon, come che o viodarin, che piés no 
si podeve sielzi e che i evoluzioniscj a doprin par ogni bon cont. 

Par Bergson, i darwiniscj a án reson cuant che a disin che la evo- 
luzion si fas di semence in semence e no di individui in individui, 
ma a an tuart cuant che a fasin dal istint une evoluzion acidentäl. 
Se la critiche no sparagne i darwiniscj, no sparagne nancje i lamar- 
ckians che, simpri par Bergson, a àn reson cuant che a disin “che 
ae origjin dal istint o vin un sfuarg” (ancje se dal dut diferent di un 
sfuarg inteligjent) ma a an tuart cuant che “a viodin intal sfuarg di 
li che al ven für l'istint, un sfuarc individual” (ibidem, p. 119) 

La evoluzion duncje no podarés jessi ni casual ni individual. La 
evoluzion par Bergson e je l'efiet di un slang vital di une cussience 
soreindividual. 

Se lis osservazions critichis a restin puntuäls, il “sisteme” proponüt 
di Bergson al reste pi di mancul fumös, i passags a son secs e no 
consecuents, il discors si fonde plui sul efiet che su la logjiche, la 
metodiche e risulte apoditiche. Dés seriis di resonaments li che al 
è dificil di viodi la continuitat si incrosin e si scjavalgjin. 

Se la cussience e je ae fonde dal procès evolutif nol e clár di dula 
che al vegni, di dula che al salti für chel slang vital che al travane 
il Aus de durade. Denant trat, la materie e je il risultat di une cja- 
dude dal slang vital, cum e je la cussience, mandade für traviers 
de materie, che e prodüs la vite. 

Dispès no si capis cuant che il discors si riferis ae nature intal so 
comples e cuant che al tocje la individualität umane (o lis indivi- 
dualitäts in gjenar), ancje se a di un ciert pont, te sö critiche al 
lamarckisim, al conteste il sfuarg individuäl. Il subiet de azion si 
piert, si confont e si sparnice in mil riüi. 


Paul Valéry al scrivara “No ai mai capit se la famose ‘durade’ di 
Bergson si classificave tes sensazions, tes percezions — intai simbui 
o tes nozions inseridis par esprimi — o tes nozions condensadis — o 
tes metaforis” (Cahier XV). Cun ché di interpreta il pinsir di Valéry 
a chest proposit, Judith Robinson, intun articul intitulät “Valéry, 
critique de Bergson” (in Cabiers de l'Association internationale 
des études françaises, 1965, n. 17) e scrif : “Valéry al criticave Ber- 
gson prin di dut pal fat che si lassave inmagä des peraulis, I some- 
ave che al fos il gjenar stes di filosof che al fonde lis sôs riflessions 
no su osservazions precisis dal mont reäl, ma su struturis lingui- 
stichis dal dut arbitrariis”. 
Il fat al è che Bergson, cun dut che al critiche lis metodologjiis de 
sience empiriche tal cjamp biologjic, calcolant che chestis a pro- 
cedin dome daúr de inteligjence (adate dome par stazá la materie 
inerte), al finis par fondá dut il so discors propit su di une ipotesi 
de sience empiriche (l'evoluzionisim) calcolantle un fat dimostrat, 
“La sience positive” al scrif Bergson “e je opare de pure inteligjen- 
ce”. Stant al so pinsir, une cussience inteletualizade e spazialize la 
materie, e puarte la materie a fruconási in obiets dal dut esteriórs 
un cun chel altri. Dal moment che la teorie evoluzioniste e nas pro- 
pit de sience positive (o di ché filosofie spenceriane che Bergson 
al critiche par vie dal so mecanicisim) il filosof francés al finis par 
cola intune contradizion e di li al met in crisi dut l'implant specula- 
tif che al e costruit disore. Par fini, nol fás nuie altri che doprá une 
speculazion sientifiche auride dal “timp” par insedále inte “dura- 
de”, se come che al scrif “nol e nissun dubi che la vite, intal so com- 
ples, e sedi une evoluzion, ven a stäi une trasformazion seguitive”. 
Al reste di sclari di dula che e ven cheste indiscutibilitát. Se e 
ven de filosofie di Spencer, li che o vin viodút i limits e lis con- 
tradizions, o se e ven de sience positive. Dutis lis dós criticadis di 
Bergson stes. 


22 LA IDEOLOGJIE EVOLUZIONISTE 


La afermazion e je in realtät apoditiche e no si poie su di une 
osservazion, ma, o su la conclusion (dute ipotetiche) de sience 
positive e de sö speculazion filosofiche, ven a stäi che e svole a 
tacä di une solide base inteletuäl; o ben e cjate la sö fonde su di 
une intuizion. Al par strani che la umanitat no vedi “intuit” une 
veretat cussi indubitabile par miars di agns e che cheste creazion 
“inteletuäl” no vedi plui di doi secui di vite. 

Ma dut il contrari dal mecanicisim spencerian, il vitalisim bergso- 
nian nol lassarà olmis intal mont des siencis naturals, e, par dile cu 
lis peraulis di Jacques Monod, “(...) cheste filosofie e à vit cognos- 
sût un sucès grandonon. In di di vué al somee che e sedi cuasi dal 
dut discreditade. Al contrari, cuant che o jeri zovin jo, no si podeve 
sperá di passa l'esam di maturität cence vé let L'Evolution créat- 
rice” (Jacques Monod, Le hasard et la nécessité, p. 39). 

I LA FIN DAL PRIMAT 
DE FILOSOFIE 


Il XIX secul al segne la fin dal primät epistemologjic de filosofie 
su la sience positive, un savoltament epocäl che al puartarä no 
dome a di une subalternität de speculazion filosofiche a pet de 
ricercje sientifiche ma ancje a di un savoltament dai caratars e dai 
assums de filosofie stesse. 

Se i nulórs di chest procés si sintin za a tacá dal XVII secul, al 
€ intai secui seguitifs che si mostrin in dute la lór dimension. 
Aromai la filosofie si limitarà a rielaborà i dats de ricercje sienti- 
fiche intune riflession slargjade e gjeneralizade, inte formulazion 
di sintesis di chés scuviertis. 

Auguste Comte, par esempli, al conferis ae filosofie la funzion di 
un scandai resonát de storie de sience, Stuart Mill i conferis il rúl 
di viodi des fondis metodologjichis des scuviertis sientifichis e 
cussi vie indenant. 

In chest contest e par fini, a saran dispes i sienziáts stes che sim- 
pri di plui a tiraran lis conclusions “filosofichis” des lör scuviertis 
finint par proponi une vision de realtát “relativizade”, fruconade 
daúr e dentri de suaze specialistiche e particolár de lór materie 
di studi. 

La sience perö, propit par chel “principi di obietivität" che le fon- 
de, no pues ameti elements che no rispuindin ai dáts sperimentäi. 
Cussi, in biologjie, si tratará di superá sedi il dualisim trassendent 
di un Spencer, li che i fenomens (efiets condizionáts di une cause 
incondizionade) a son produsúts dal “incognossibil”, sedi l'ima- 
nentisim vitalist di un Bergson — imanence tes robis di une no 
miór specificade 'fuarce vital” — che al afide cheste produzion a 
di un “sfuarg creador”. 


Cheste “cause eficiente” dal procés trasformist si scugne, cumo, 
cjatäle dentri dal mont fenomenic stes par une cuistion di obieti- 
vität. Osservant il mont vivent si puedin cussi constatá doi procés 
fondamentäi: di une bande la conservazion dai caratars e la tra- 
smission di chescj di un jessi vivent intun altri jessi vivent e di ché 
altre lis mutazions gjenetichis. Intant che la prime e je la regule 
gjenerál, la seconde e rapresente la ecezion, un fal de regule stesse 
a nivel di replicazion e di traduzion. 

Jacques Monod 


“La biologjie moderne” al scrif Jacques Monod (1910 - 1976) "e 
ricognös che (...) dutis lis proprietäts dai jessis vivents si basin sul 
mecanisim fondamentäl di conservazion molecolär. Pe teorie mo- 
derne la evoluzion no je une proprietät dai jessis vivents parce che 
cheste [la evoluzion] e ä lis sös lidris intes imperfezions stessis dal 
mecanisim conservadór che al rapresente l'unic privilec dai jessis 
vivents”. (Le hasard et la nécessité, p. 130). Afermazion paradossál 
ma che e rapresente la fonde (e ancje la debilece) de tesi di Monod 
e di dute la biologjie moderne. 
Cemút motivá duncje il procés evolutif che al domande mudamen- 
ts seguitifs che a trasformin, intal timp une specie intune altre? Se 
no si amet “cuasi par nuie” la azion di fuarcis esternis ma dome 
“interazions morfogjenetichis internis' (ibidem, p. 23-24), bisugne 
che chest procès interni al vedi une cause. Di une bande la celule, 
inte sö perfezion funzionäl e ven definide di Monod tant che “une 
machine chimiche” cussi come che a son “machinis chimichis" 
ducj i jessis vivents, di ché altre, par spiegá lis modificazions, si 
fäs ricors al cäs, al erör aleatori dentri de struture gjenetiche, il fal 
dentri di un mecanisim perfet. 
“O disin che chestis alterazions a son acidentäls, che a sucedin par 
cas. E dal moment che a rapresentin /a uniche risultive pussibile” 
[e je uniche pussibile se o considerin lis premessis dal resonament] 
"di modificazions dal test gjenetic, unic depositari des struturis 
ereditariis dal organisim, al ven daür, par fuarce, che dome il cäs 
al & la font di ogni novität, di ogni creazion inte biosfere. Il sem- 
plig cás, dome il cäs, libertät assolude ma vuarbe, ae lidris stesse 
dal prodigjós edifici de evoluzion: cheste nozion centrál de biolo- 
gjie moderne no je plui, in di di vué, une ipotesi tal mieç di ches 
altris pussibilis o almancul concepibilis. E je /a uniche concepi- 
bile, come che e je la uniche compatibile cui fats de osservazion 
€ de esperience. E nuie nol permet di suponi (o di sperä) che lis 
nestris concezions su chest pont a varan o ancje a podaran jessi 
riviodudis" (ibidem, p. 127). 
Il verdet al e definitif e inapelabil, dome che vué tant che ir cheste 
"compatibilitát cui fats de osservazion" e je metude in cause di un 

numar simpri plui grant di ricercjadörs, come che o viodarin plui 
indenant. 

La vision di Monod, in realtät e je compatibile cu la sö concezion 
materialiste estremizade che e puarte inevitabilmentri a di un me- 
canicisim radicäl par la cuál il jessi vivent al ¿ dome “une machine 
chimiche” e nuie altri. 

E se lis alterazions a son casuáls, aleatoriis, nol pues esisti nissun 
plan e il vivent nol pues vé nissune finalitàt'. A un tant che, il 
concet di teleonomie che Monod al introdús intal so resonament — 
“nozion ambigue parcè che e impliche la idee subietive di progjet” 
(ibidem, p. 26) - al ven deviát dal so significát primari e ridusút a 
di une uniche funzion: ché di mantigni la invariance dal vivent. 
"C..) O sielzarin duncje, in mit arbitrari, di defini il progjet teleo- 
nomic essenziál tant che chel che al à l'assum di trasmeti, di une 
gjenerazion a ché altre, il contignút di invariance carateristic de 
specie” (ibidem, p. 25). 

In altris peraulis, Monod al conferis il stes rúl progjetuál ae tele- 
onomie e ae invariance, ven a stái ae conservazion, intant che la 
moltiplicazion des speciis e risultarès di un fal inte rét de informa- 
zion. Duncje la regule intal vivent e je ché di riprodusi se stes in 
mút mecanic e cheste proprietát di invariance (regolaritát de stru- 
ture e ripetitivität) le cjatin za intai cristai, proprietät che invezit 
no àn i artefats e ducj chei obiets naturái che a son metúts adun 
par miec di fuarcis esternis. Ma achi si dismentee che i vivents, in 
plui dai cristai, a àn ancje une cuantitát di informazion superiôr e 
la capacitát di trasmeti di une gjenerazion a ché altre cheste infor- 
mazion, caratar che nol ä il mont inanimät, cristai comprendúts. E, 
in maniere coerente cul assum materialist, il criteri di chest passa 
al é dome cuantitatif. 

La vision mecaniciste sostignude di Monod no nas de osservazion 
(osservazion che e je simpri une interpretazion) dal mont naturäl, 
e nas de aplicazion al mont naturäl des scuviertis tecnologjichis 
dal mont produtif. 

La machine, al vàl a di l'artefat, il mont dai imprescj par meti adun 
altris imprescj, lis invenzions de societät industriäl, cuntun ribal- 
tament epistemologjic, e devente model interpretatif dai proces de 
nature cu la diference che i vivents a àn la proprietät di autoripro- 

dusisi e di trasmeti a altris vivents lis informazions, il progjet, par 
meti adun la lör struture. 
Il resonament mecanicist impen si svilupe in chescj tiermins: se il 
principi prin de vite al & il moviment e se la machine e rispuint in 
plen a cheste funzion, al à di jessi par fuarce un rapuart mecanic 
tra i doi sistemis. In pratiche il mecanicisim moderni nol fäs altri 
che adata la interpretazion dal procès vital daúr des simpri gno- 
vis invenzions tecnichis. Di consecuence, al ven daúr che “G..) la 
coerence funzionäl di une machine chimiche cussi complesse, e 
cun di plui autonome, e domande l'intervent di un sisteme ciber- 
netic che al regole e che al controle la ativität chimiche in diviers 
ponts” (ibidem, p. 59). Di chi la descrizion di un mont vivent fat di 
pompis (viöt par esempli la pompe Na-K, la pompe protoniche), 
valvulis, cjadenis di traspuart e v.i. che a varan bisugne di un “pro- 
gram” e di mecanisims di control computerizáts. Un mont li che 
la formazion di une cjadene polipeptidiche e ven für par miec di 
une traduzion dal codiç gjenetic scrit sul DNA e vii. o li che “C..) [il 
ribosome] al € paragonabil a di une machine che e fas lá indenant, 
pas a pas, un toc che e je daür a fabricä, che al fäs pensä a di une 
cjadene di produzion intune fabriche mecaniche” (ibidem, p. 124). 
"Lorganisim vivent al è une machine (C...) che si costituis in mut 
autonom par mieg di interazions costrutivis internis” (ibidem, p. 
60) e a proposit dal sisteme gnervös e di chel endocrin “chest s 
steme al & paragonabil a chel che si dopre intai circuits eletronics” 
(ibidem, p. 82), 
Monod si domande di dulä che e vegni cheste struture interne. 
Domande che e reste cence rispueste. Il model al & autoreferenziäl 
e autoesplicatif. Al baste afermá che la struture si prodús intun 
mit autonom. 
“(...) La struture di un jessi vivent e je il risultat di un procès (...) 
che nol è cuasi par nuie debitör de azion di fuarcis esternis ma 
dut, de forme gjeneräl fin al plui pigul detai, al e il risultät des inte- 
razions ‘morfogjenetichis’ internis al obiet stes” (ibidem, p. 23-24). 
Monod, al va dit, al ċ un neodarwinist eterodös, par capi di dulä 
che e partis la sö tesi bisugne fä une piçule digression su lis scu- 
viertis de biologjie molecolär e su chei mecanisims biochimics che 
si cjatin ae fonde de teorie neodarwiniste. 

Cheste teorie si base dute sul rapuart dialetic che si instaurarés tra 
mutazion e selezion naturál. Ma ce isal che al mude? 


Il Neodarwinisim 


Se ai timps di Darwin il concet di mutazion al jere un concet te- 
oric, lis cognossincis seguitivis dai mecanisims intracelulärs, dai 
procès microbiologjics e des lör consecuencis a nivel macrobiolo- 
gjic (in gracie des scuviertis de biologjie molecolár e dai imprescj 
simpri plui sofisticäts di scandai microscopic e di analisi biochi- 
miche) a son rivadis adore a formulá une teorie sintetiche li che il 
darwinisim origjinari si intive cu lis gnovis scuviertis, inte forme 
di chel che al è stat clamát il neodarwinisim. 

La sintesi tra darwinisim e gjenetiche e nas par miec di autórs tant 
che Ernst Mayer e, a tacá dal 1953, cu la scuvierte di Watson e 
Crick de struture dal DNA“, une macromolecule a dople eliche che 
tai organisims superiórs si cjate tal nucli de celule e che e conser- 
ve dutis lis informazions che a coventin pe sintesi des proteinis e 
duncje pe costituzion e pal “funzionament” di un jessi vivent, 
Bisugne calcolá che lis proteinis a son i elements di fonde dal 
vivent e che, di consecuence, a rapresentin il pont centrál di dut 
l'implant teoric evolutif moderni. Al è duncje su la struture che e 
sintetize lis proteinis, ven a stái sul DNA, che si centrará dute la 
atenzion dai neodarwiniscj. 

Cun di fat la proteine e je l'element fondant de vite sedi sul plan 
struturál che sul plan funzionál. Enzimis, ormons, pompis, traslo- 
catórs, recetórs, elements cun funzion di traspuart e v.i. a son dutis 
proteinis, o, dut cás, elements che a contegnin proteinis. Cence lis 
proteinis no podarès esisti la vite. 

Stant al model teoric di Watson e Crick lis proteinis a vegnin sinte- 
tizadis par mieç di une serie di procès a tacá dal DNA (acronim in- 
glés dal acit dessossiribonucleic). Cheste macromolecule formade 
di cuatri basis: adenine, guanine, citosine e timine (A, G, C, T), e à 
la particolaritát, par vie de só struture secuenziál e de só stabilität, 
di contigni e di trasmeti lis informazions specifichis pe sintesi di 
dutis lis proteinis di un organisim. 

I aminoacits che a struturin une proteine no son tacäts a cis. Ven 
a stai che i 20 aminoacits che a son disponibii in nature pe forma- 
zion des proteinis dai vivents a an di jessi metúts ju daür di une 
secuence precise. E cheste struture (ven a stäi cheste secuence) 
par ogni proteine particolär e je indetade propit de informazion 
che si cjate tal DNA, li che ogni triplete (ogni tré basis, ven a stäi 
ogni codon) e codifiche par un dai vincj aminoacits che o vin dit. 
Al ven daúr che se o vin une mutazion a nivel dal DNA o poda- 
ressin vé une mutazion a nivel de relative proteine, cuntune con- 
secuente disfunzion de proteine stesse e dal organisim dut intir. 
Di norme, intune celule, il DNA al tint a comedási di bessól. Se 
chest nol sucét o varin une mutazion. 

Ma no dutis lis mutazions a nivel di une singule base (mutazion 
puntiforme, sostituzion di une base cuntune altre) a provochin un 
cambiament di significät a nivel de struture proteiche (e duncje 
a nivel dal jessi vivent) stant che o vin tripletis cussi clamadis ri- 
dondantis, degjenerazion dal codig gjenetic cun mutazions cidinis, 
che no mudin di significät. 

Cun di plui, pigui cambiaments che si verifichin in parts che no 
mudin la conformazion tridimensionál de proteine a puedin jessi 
toleráts. Al e il cás di mutazions puntiformis che in efiets a provo- 
chin la sostituzion di un aminoacit ma cence che si vedi un cam- 
biament di funzionalitát de proteine: si fevele alore di mutazion 
neutrál. 

Dut il contrari al sucét se chest cambiament al puarte a di une 
triplete cuntun significät aminoacidic diferent e intun pont critic 
de struture molecolár, a un tant di fá mudá la forme de proteine 
stesse e duncje la só funzionalitát. 

1 evoluzioniscj neodarwiniscj a fondin la lór teorie sintetiche pro- 
pit su chest mecanisim, ipotizant che, vie pai milions di agns, lis 
speciis viventis si saressin trasformadis, e duncje evoludis, par 
miec di sostituzions seguitivis di basis a nivel dal DNA. Ven a stai, 
che mutazions spontaniis a vedin fat compari dentri di une specie 
cambiaments seguitifs a nivel fisiologjic e morfologjic puartant cul 
timp, e sot de azion seletive de nature, ae formazion di speciis 
simpri gnovis. 


32 LA IDEOLOGJIE EVOLUZIONISTE 


Un procès mecanic 


Ricapitolant: La proteine e je une macromolecule formade di une 
cjadene di aminoacits (in medie dai 100 ai 500 aminoacits, ma o 
vin ancje esemplis di proteinis formadis di un minim di 8 e fina 
un massim di 30.000 aminoacits). Pe formazion di chestis cjadenis 
e covente la presince e la azion dal DNA, par vie che chest al dete 
la secuence juste par ogni singule proteine. Ma o vin ancje bisu- 
gne di altris elements tant che la presince di RNA (di RNA mes- 
sazir, MRNA, e di RNA di traspuart, tRNA). II DNA al & format di 
une dople cjadene (dople eliche) di nucleotidis secuenziáts in mút 
di formá un codic informatif li che ogni tré basis (ogni triplete) a 
significhin e a codifichin par un aminoacit particolär. 

Ogni volte che la celule e ä di formä une proteine, il DNA intal 
nucli si displee par chel toc specific a ché proteine. Chest al ven 
trascrit sot forme di RNA messazir. Ancje RNA al à cuatri basis 
come il DNA, dome che al puest de timine o vin Vuracil (U) ma 
cuntun stes significät. Ven a stái che il DNA al servis di stamp pal 
RNA messazir e il procés par la cuál une base dal DNA si cumbine 
cuntune base dal RNA in formazion si clame "cubiade des basis”. 
Chest toc di RNA al sarä la copie in negatif (ven a stái, une copie 
cun basis complementärs) e cul stes significät dal toc di DNA in 
esam. Chest passac al ven clamát 'trascrizion'. Cussi un gjen al co- 
rispuindares a di une secuence dal DNA che al codifiche par une 
proteine (definizion di Beadle e Tatum: “un gjen, une proteine”). 
Definizion che peró e vál pai procariots (microorganisims che a 
án celulis li che il materiäl gjenetic nol e separät), no pai eucariots 
(organisims che lis lór celulis a án il materiál gjenetic intun nucli 
ben diferenziät). Cun di fat, intai organisims superiórs lis robis a 
son une vore plui complessis par vie che la lór struture gjenetiche 
e je formade di esons (secuencis dal DNA che a puartin un messac 
specific) e introns (secuencis no significantis che a vegnin taiadis e 
scartadis a nivel dal mRNA, ma si pense che a vedin une impuar- 
tante funzion di regolazion). 

In realtát il gjen al & une unität une vore dinamiche a un tant che o 
podaressin ancjemö afermá cun Jean Rostand: “Jo o sai che i gjens 
a esistin ma no savares a di ce che a son”. 

Si e notät che intal procès di formazion final dal mRNA i esons a 
puedin jessi ricomponüts ancje in maniere alternative cul risultät 
che un stes gjen al pues formä proteinis diferentis. Perö, come che 
o viodarin plui indenant, al & discutibil (e discutüt) che la regola- 
zion di un gjen (di un sit dal DNA) al vegni operät dome cuntun 
procès di ativazion e di disativazion dal DNA par autoregolazion 
(viöt pp. 74-85-86 di chest volum). 
Une volte format, l'mRNA al jentre tal citoplasme li che al ven de- 
codificàt e trascrit par miec di piçui orghins globulars clamáts ri- 
bosomis. Ogni tré basis dal RNA a corispuindin e a codifichin par 
un aminoacit specific. Par esempli la triplete UUC (uracil, uracil, 
citosine) e corispuint (e duncje e codifiche) pal aminoacit fenilala- 
nine; UCU (uracil, citosine, uracil) pe serine, UAU (uracil, adenine, 
uracil) pe tirosine, GCU (guanine, citosine, uracil) pe alanine e 
cussi vie indenant. 
A tacá di cuatri nucleotidis, a podaran cussi formási 64 tripletis 
(codons) ognidune cuntun significat specific. Plui di precis 61 di 
chestis a codifichin ognidune par un aminoacit dai 20 disponibii; 
e tré di chestis a segnalin la interuzion de cjadene (codons di stop). 
Bisugne sclari, come che o vin dit disore, che, par formá une pro- 
teine specifiche e che e sedi funzionäl, chestis secuencis no an di 
jessi struturadis a cás ma intune maniere precise (dome cualchi 
variazion particolär e pues jessi tolerade) di müt di conferi ae mo- 
lecule proteiche une forme tridimensionál diferente di proteine 
a proteine. Se cheste secuence no je rispietade o varin proteinis 
difetosis e duncje no funzionáls o adiriture nocivis pal organisim. 


O varin duncje lis proteinis che si formin (e chest al e l'aspiet che 
al ven für di chest procès) daúr de informazion che e je contignu- 
de tal segment dal DNA che al ven trascrivút in mRNA e tradusút 
in proteine a nivel dai ribosomis (pigui orghins citoplasmatics che 
si “impirin” sul filament dal mRNA), cul concors dal tRNA che al 
traspuarte i singui aminoacits sui ribosomis e in presince di enzi- 
mis (catalizadórs biologjics) specifics. Ogni tRNA al traspuarte un 
aminoacit particolár tacát a une só estremitát, intant che di ché 
altre bande il tRNA al presente un anticodon (triplete di basis) 
complementár al codon che si cjate intal mRNA. 

Cussi, un aminoacit daür di chel altri, si forme la cjadene polipep- 
tidiche fintremai ae formazion de proteine finäl. 


Il fat al è che plui si va insot inte scuvierte dai mecanisims bio- 
logjics a nivel molecolár plui lis interazions si complichin e a di 
un procés di regolazion si indi zontin altris intune cjadene coor- 
denade, Dongje dai tips di RNA che o vin viodút o scuvierzin la 
esistence dai microRNA, pigulis moleculis di 20 - 22 nucleotidis 
(30 gjenars intal om) che a án, tra chés altris, une funzion di rego- 
lazion post trascrizionál (a puedin indusi une rapide degradazion 
di un mRNA cun consecuente riduzion de produzion di ché spe- 
cifiche proteine). 

A nivel citoplasmatic o vin altris moleculis specifichis tant che l'H- 
SP90, un element “chaperon” indispensabil pe corete ripleadure di 
une cjadene polipeptidiche. 

Si è scuviert ancje che il material gjenetic nol è static ma al subis 
procés di riadatament e di ricomposizion seguitive daúr de neces- 
sitát e des domandis de celule o di dut l'organisim. La scuvierte 
dai transposons e ä modificät la vision mecaniche de fisiologjie 
celular. Il gjenome si ricumbine in mút seguitif daúr dai segnai che 
a vegnin di fúr e des dibisugnis de celule e dal organisim intun 
moment determinát. 

Plui che alc di static e di mecanic, il materiál dal nucli de celule si 
compuarte tant che un alc di plastic e di dinamic, condizionát par 
mieç di interazions seguitivis cul organisim intal so complès e cul 
so ambient. 

La complessitát des azions e des interazions che a intervegnin in- 
tune celule a ducj i nivei a mostrin trop limitative che e pues jessi 
la semplificazion e la riduzion mecanicistiche dai procés vitái. 


Pe teorie darwiniste moderne, che e reste peade a di une vision 
riduzioniste, la evoluzion si zuiarès dute su mutazions casuáls che 
a puedin verificäsi a nivel dal DNA (o dal RNA se al & deputát ae 
conservazion de informazion) cu la comparizion di gnovis secuen- 
cis, la metude adun consecuente di gnovis moleculis proteichis e 
la selezion di chés che a risultaressin utilis pe formazion di gnovis 
struturis e funzions. 

In ultime analisi si spiegarès cussi la trasformazion di une plume 
di un uciel a tacá di une scaie di un retil o di un cualsisei caratar a 
tacä di un altri che la selezion naturäl e conservarès “calcolantle” 
utile pe sorevivence o par un plui grant adatament al ambient dal 
jessi vivent. 
Al e cussi che la teorie evoluzioniste e calcole che tra lis infinidis 
mutazions aleatoriis che si saressin verificadis vie pai milions di 
agns de vite su la Tiere, dongje des mutazions teratogjenis, neutris 
O insignificantis, a sedin vignudis fúr mutazions fortunadis che la 
selezion naturál e à conservát e trasmetút parcè che favorevulis 
ae specie in relazion cul so ambient. Chestis mutazions positivis 
a saressin chés che a án trasformát intun mút graduál une specie 
intune altre e favorit la diversificazion e la aparizion di speciis 
simpri gnovis. 
Si trate di savé se chest fat naturál fúr dal ordenari al e sientifiche- 
mentri pussibil, dongje di jessi dimostrát. 
Für dal ordenari, parce che un procès dal gjenar, come che nol è 
dificil di imagjiná, al domandarés la presince intal stes moment di 
ducj i fatórs che a coventin pe sintesi, intun determinät organisim, 
di dutis chés gnovis proteinis necessariis pe vite di un gnúf orga- 
nisim, ven a stái di ducj chei elements necessaris sedi pes carateri- 
stichis struturáls di chel vivent che pal so funzionament. 


La vite di une celule e dipent de ativitát coerente e de interazion 
di desenis di miárs di proteinis diferentis. La esistence e la fun- 
zionalitát di chestis macromoleculis a son in rapuart cu la con- 
servazion, la trasmission e la traduzion des informazions che si 
cjatin intal DNA. 

Par che si verifichi une trasformazion di un organisim vivent no 
baste une mutazion fortunade dentri di un sit dal codig gjenetic 
(cu la formazion avonde improbabile di une gnove proteine fun- 
zionál) ma la contemporanie trasformazion di dut il sisteme dal 
organisim. 

E chest par vie che la gnove proteine in cuistion e varés di intera- 
gji cun dut il sisteme li che si cjate a operá. 
Un fat cussi straordenari, come che si pues imagjiná, al & für de 
puartade dal cás. “In efiets” al scrif Michael Denton (Evolution, 


36 LA IDEOLOGJIE EVOLUZIONISTE 


une théorie en crise, p. 328) “intun cualsisei gjenar di sisteme com- 
ples, o vin viodüt che i sistemis funzionäi a son infondäts intun 
insiemi di cumbinazions pussibilis cussi grant che al coventarès 
un ver miracul par riva a cjatänt un in mút aleatori”. 

“Si ben che, in teorie, ogni cjadene polipeptidiche” al scrif Zucker- 
kandl, cität di Michael Denton, (ibidem, p. 330) “e puedi jessi tra- 
sformade intune altre par mieç di sostituzions seguitivis di ami- 
noacits o par mieç di altris events di mutazion, lis stradis che 
a puartin di une molecule mäl adatade a di une molecule ben 
adatade a saran il plui des voltis impraticabilis intal concret (...). 
Di consecuence, la selezion di une proteine cuntune debile ativität 
enzimatiche e cuntune specificitat di substrat limität, e rapresen- 
tara dispès une strade cence jessude”. 

Si sa che une proteine, par conservá la só funzionalitát, e pues 
subi dome un grát limität di cambiaments e dome intes sós parts 
plui internis. E duncje par trasformási positivementri e acuisi une 
altre funzion al coventarés un numar alt di sostituzions simultanis 
dai siei aminoacits. Calcolant che “il sisteme di sintesi des protei- 
nis di dutis lis celulis al domande ativitáts integradis di cirche un 
centenár di proteinis diferentis, dutis che a puartin a bon lis variis 
tapis, une vore specifichis, di assemblament di une gnove protei- 
ne” (ibidem, p. 274) al devente evident il nivel di improbabilitát 
sedi di un event trasformist di un organisim intun altri, sedi la 
aparizion casuál de vite su la Tiere. 

Su cheste seconde ipotesi Denton al contint che al è un parados 
ipotizá che proteinis eficacis si sedin evoludis dentri di un sisteme 
che nol jere in stát di fabricális, parcé che “Une traduzion impre- 
cise di une proteine e cree un aument di imprecision. Ogni cicli 
imperfet al introdús erórs suplementárs” (ibidem, p. 275). 


Natura non facit saltus 
Un dai elements di fonde dal darwinisim al & la gradualität dal 
procés evolutif, ven a stái che la formazion di une specie gno- 


ve e pues deventä dome par mieg di piçui cambiaments. Chescj 
cambiaments, cumulantsi vie pai milions di agns, a finissin par 


LA FIN DAL PRIMAT DE FILOSOFIE 37 


“miora” un orghin o trasformä une specie mari intune altre, un tip 
intun altri: un jessi unicelulär intun jessi pluricelulär, un pes intun 
anfibi, un anfibi intun retil e v.i. 

Cheste gradualitat dal proces e vares dut câs di jessi evidenziade 
intai strats gjeologjics li che la vite, sot forme di fossii, e lasse la 
olme dal so passac. Dome che, come che o viodarin, ducj i fossii 
che fin cumò a son vignüts ae lûs, a son ducj tipologjichementri 
definits e tra un tip e chel altri no si & podüt scuvierzi ché serie di 
anei di transizion che a varessin vat di evidenziä chestis trasfor- 
mazions intun müt graduäl e seguitif. Ce che al ven für dai studis 
paleontologjics, al @ che lis formis viventis dal passat a palesin sal- 
ts tipologjics evidents, cun speciis che a son ben definidis sul plan 
organic e morfologjic e, tantis di lör, cu lis stessis carateristichis fe- 
notipichis di jessis che si cjatin intal ream animál e vegjetál di vuċ. 
"Par scjampä ae impasse dal gradualisim" al scrif Michael Denton 
(ibidem, p. 328) “cualchidun si indrece viers modei saltazioniscj 
de evoluzion (...). Darwin al refudave la idee dal salt aleatori par 
une inovazion adatative: su chest pont al veve cence altri reson. 
La ‘perfezion di coadatament des parts che a componin il dut, 
che e je cussi evidente in sistemis par esempli tant che la plume, 
il voli o il codic gjenetic, e je par fuarce une cualitát che si cjate 
in ducj i sistemis comples biologjics e artificiái; ore presint il spazi 
di cumbinazions organichis al e, par fuarce di robis, cussi grant 
che la probabilitát che une macromutazion e trasformi di bot une 
conformazion o che e convertissi un caratar ridondant intun gnúf 


adatament, preservant, intal stes timp, cheste cualitát, e je infini- 
tesime”. 


Il câs 


“(...) Se i cuarps organizäts si son cumbináts par câs in mil 
manieris prime di cjapä formis saldis, se sul imprin si son 
formäts stomis cence bocje, mans cence brags, ogni sorte di 
orghins imperfets che a án finit par estinguisi stant che no 
podevin conserväsi, cemüt isal pussibil che nissun di chescj 
tentatifs strupiäts no ju vedin plui sot dai nestris voi? Cemüt 

isal pussibil, par fini, che la nature si sedi indotade di leçs 
che prime no veve? No mi doi di maravee se une robe e 
sucċi cuant che e je pussibile, e che la dificoltat dal event e 
sedi compensade dal numar dai tentatifs par fálu capitä. O 
soi dacuardi. Ma se a vignissin a contämi che cualchidun al 
ċ rivat a meti adun di plante für la Eneide butant caratars 
tipografics a cäs, jo no fasarès nancje un pas par là a viodi 
se no mi än contät une bausie. Voaltris mi disarês che no 
ai cjapät in considerazion il numar di tentatifs. Ma trops 
tentatifs varessio di calcolä par che la cumbinazion e puedi 
verificäsi? Jo, che di chescj tentatifs a ‘nt viöt dome un, o 
soi pront a scometi l'infinit cuintri un che chel event nol è 
vignüt für dal cas, C..)" 

(Jean-Jacques Rousseau in Emile ou de l'éducation, livre 
IV - La Profession de foi du vicaire savoyard) 


Un altri aspiet problematic al rivuarde i mecanisims dal procès 
evolutif. Il neodarwinisim al teorize une dialetiche che e viót pro- 
tagoniscj il cäs. Chest al provocares, dentri dal gjenome, muta- 
zions aleatoriis cun consecuente trasformazion a nivel fenotipic 
dant al ambient naturäl l'assum di selezionä i individuis plui adats. 
La cuistion e je ché di savé cemüt che il cäs al puedi jessi cussi 
fortunät di intivà cuntun proces stocastic, la serie di mutazions di 
chei elements che a coventin par passä di une tipologjie intune 
altre. E di fà in müt che lis trasformazions che a coventin si verifi- 
chin dutis intal stes moment. 

Alfred Russel Wallace 


Il LA CRISI DAL 
NEODARWINISIM 


Par superä cheste strade cence vie di jessude, a tacä dai agns '50, a 
son nassudis scuelis e ipotesis teorichis cun ch& di dä lis rispuestis 
ai problemis che la teorie evoluzioniste classiche no rivave a risolvi. 
Cussi, dongje de teorie sintetiche, che o vin a pene viodüt, si & 
zontade la teorie sistemiche che si presente tant che un so amplia- 
ment cuntun resonament che si fonde su la scuvierte de organi- 
zazion sinergjiche di plui struturis par mieg di une conession di 
gjens in mút graduál. Une sinergjie gjenotipiche sot dal control di 
un gjen regoladór cul risultát di une struture sinorganizade. 
Cheste interdipendence di gjens e forme une “rét gjenetiche” (siste- 
me epigjenetic) cul risultät che la trasformazion di un singul gjen 
regoladór e provoche cambiaments seguitifs di ducj i gjens subor- 
denáts. Chest mecanisim al spiegarès cemút che une singule muta- 
zion e rive adore a causá il cambiament corelatif dai gjens subor- 
denáts e al sclaris cemút che e sedi pussibile une macromutazion. 
Ma cheste spiegazion e lasse viertis une serie di problematichis. 
Cun di fat pe regolazion di une secuence, un gjen regoladór al 
vares di inserisi juste al scomençament de secuence di gjens che 
al e clamát a regolá e la gnove unitát, promotór-gjen struturál, 
e vares di jessi duplicade intal stes moment par no interompi il 
procès di regolazion. E stant che intun organisim dut al e interdi- 
pendent, bisugnarès che a chest procès a fossin imbinadis ancje 
mutazions di altris gjens regoladórs intune direzion coerente e 
dutis intal stes timp. 


Par cirí di dá une rispueste aes problematichis che lis teoriis evo- 
luzionistis a lassavin viertis, il mont de ricercje al inmaneará une 
serie di teoriis di supuart che, se di une bande a dan rispuestis 
plausibilis su di un singul probleme, a 'nt tirin dongje altris che a 
complichin la cuistion. 

Cussi di ipotesi in ipotesi, il cjamp evoluzionist si è jemplát intai 
agns di modei simpri plui sofisticáts ma che, dut cás, a restin ipo- 
tetics, magari elegants e inzegnós, ma cence par chel rivá a risolvi 
lis cuistions fondamentáls dai mecanisims macroevolutifs che an- 
zit, come che o viodarin, a zontin altris interogatifs. 


O fasin achi dai esemplis in mút sintetic: 

Ecuilibris puntuäi o teorie puntualiste 


O vin za viodút che une des fondis dal darwinisim e je rapresen- 
tade dal procès gradualist. Ven a stái che par Darwin e di conse- 
cuence pai neodarwiniscj, il proces evolutif, dal moment che la 
nature no fas salts, si è vat in maniere graduál e cence soluzion 
di continuitàt. 
Ma, fintremai dai timps di Darwin, une des evidencis che e con- 
trastave cheste gradualitát e jere la assence intai reperts fossii di 
formis di transizion. Une constatazion confermade biel che lis 
scuviertis paleontologjichis a levin indenant e intun mút simpri 
plui precis. 
Cemit pará a chest probleme? Cemüt spiegä che tra une tip e un 
altri, no si sedin scuvierts fossii di transizion che a dimostrin la 
gradualität dal proces evolutif? 
Intal 1972 Niles Eldredge e Stephen Jay Gould a vevin ipotizät che 
events di mutazion rapide si fossin verificäts dome in pigui grups 
isoläts rispiet al rest de popolazion e intun ambient a basse pres- 
sion seletive. E propit par vie di cheste debile selezion si saressin 
cumuladis, mantignudis e trasmetudis intal timp, formis mudadis. 
La mancjance di provis fossilis di cheste trasformazion e sarès 
sclaride propite par vie de esiguität dal grup. 
Il fat che chestis popolazions a jerin numerichementri piçulis e che 
a vivevin intun teritori cun pocje concorence, al à favorit il manti- 
gniment dal pool gjenic e duncje di plui materie prime utile pe evo- 
luzion. Ven a stäi, su la variazion casuäl dal pool gjenic (patrimoni 
gjenetic), no operade de selezion ma causade di fenomens che a 
tocjin la popolazion di un determinät grup (isolament gjeografic, 
emigrazion, sorevivence di une pigule part di ché determinade spe- 
cie e v.i.) che a än tant che consecuence la derive di un pool gjenic 
particolär o causade di flutuazions numerichis di une popolazion. 
Par colpe de derive gjeniche une part di alêls a puedin pierdisi in 
maniere casuäl. Chest fenomen si some duncje a chel mutazionist. 
In realtät cheste ipotesi no da une rispueste esaustive sul procès 
evolutif. Se la derive gjeniche e pues in efiets vé provocät picul- 
is mutazions in piculis popolazions isoladis sul teritori (micro- 
evoluzion, cun cambiaments de frecuence aleliche) chest nol è 

rapresentatif di un procès macroevolutif parcè che, par chest, e 
coventarès la formazion di une serie di gjens gnüfs che la semplice 
derive no je in stät di formä. 

La teorie puntualiste si fonde duncje dome su di une ipotesi, ancje 
se elegante, e su di une serie di speculazions, ma no su fats. 


Preadatament o predisposizion 


In cualchi specie si notin carateristichis anatomichis e fisiologji- 
chis che a fasin pensä a struturis e a orghins metüts adun par un 
adatament seguitif (tant che se al fos un scjalin inte direzion di 
une trasformazion ulteriör) par vivi intun gnüf habitat. 

Un dai esemplis metúts indenant al ċ chel di pes (Crossopte- 
rigjis e Dipnois) che a presentin, dongje des branchiis, formis 
polmonárs semplicis cu la funzion probabile di incressi la ossi- 
gjenazion dal sanc. 

I evoluzioniscj a calcolin che chescj pes e sedin formis di transi- 
zion viers i anfibis. Il fat al ċ che e reste la domande di cemüt che 
un polmon primitif al à podút trasformási intun polmon complès 
che i permeti di vivi su la tiere. Cun di plui il Crossopterigji Lati- 
meria chalumnae al & un fossil vivent che fin al 1938, cuant che 
al e stát pescjät, si crodeve che al fos estint. Si trate di un pes che 
al vif in grandis profonditáts e che, dal Devonian incá, nol á mai 
pensát di trasformási intun anfibi. 

Darest il preadatament al sa di finalisim, 


Neutralisim 


Calcolant che, cli une bande, la fissazion di une mutazion positive 
e risultarès masse lente e che pe creazion di une gnove specie a 
coventaressin plui mutazions coordenadis (John Haldane) e, di 
ché altre, che une des carateristichis dal mont vivent al & il poli- 
morfisim (Richard Lewontin), il matematic gjaponés Motoo Kimu- 
ra intal 1968 al propone un gnúf model evoluzionist che si fondave 
plui su la derive gjeniche che su la selezion naturál, tant che cause 

dal cambiament des frecuencis alelichis (frecuence di ogni alel 
intal pool gjenic). Lalél al è une des formis pussibilis dal gjen. 
La teorie neutraliste e considere che lis mutazions neutráls (muta- 
zions li che il cambiament di une base e di consecuence il cambia- 
ment di un aminoacit nol puarte a di une alterazion funzionál de 
proteine) e chés preadatativis, a saressin responsabilis dal procès 
preparatori di un event mutazionist. 
Il probleme al jere chel di pode spiegà cemüt che si jerin formadis 
gnovis proteinis in mút graduál dal moment che la nature nus 
presente dome discontinuitáts. 
Dal moment che une trasformazion lente di une proteine e je di 
escludi par vie che cheste e passarés par formis che pal organisim 
a saressin negativis (letâls o problematichis) e che un salt di une 
forme proteiche a di une altre al sarès dal dut improbabil sul plan 
statistic, i neutraliscj a pensin che il probleme si puedi risolvi par 
mieg dal “passaç neutrál”. 
Par Kimura, di fat, lis mutazions neutráls si insedin in mút casuál 
e si difondin intune popolazion par derive gjeniche. Il procès mu- 
tazionist al larès cussi indenant fin cuant che no si son verificadis 
dutis lis trasformazions che a coventin pe formazion di une gnove 
proteine utile par une gnove funzion o par une gnove struture, 
Par un procés dal gjenar al covente che lis mutazions a sedin neu- 
tráls o cuasi neutráls e che ogni mutazion e vedi la pussibilitát di 
sparnigäsi in mút libar te popolazion. 
Ma se la teorie e funzione a nivel matematic astrat, inte realtát la 
cuistion si presente intun mút une vore plui comples. Intal mont 
reál, cun di fat, o vin plui mutazions disvantazosis che neutráls. 


Un altri model di “passag neutrál” al imagjine ancje la presince di 
un mecanisim li che une copie dal gjen in esam e vegni disativade. 
In cheste cundizion il gjen nol pues produsi proteinis e al podarä 
subí dutis lis mutazions pussibilis cence consecuencis pal organi- 
sim. Il cumulament di mutazions al podarä puartá ae formazion di 
une gnove secuence nucleotidiche e di une gnove proteine poten- 
ziäl. Il gjen riativát in cheste gnove forme al rapresentarès duncje 
un salt evolutif a nivel molecolár, Al reste di capi in ce maniere che 
un procés cussi sofisticät al vegni ativát e disativát. Si à ancje di 

calcolä che lis mutazions no produsin dome sostituzions positivis 
(che anzit a son chès plui raris) ma soredut negativis e, cun di plui, 
se si calcole che in ché situazion, la selezion naturäl no je in stät di 
eliminälis, al ven daür che dutis lis mutazions negativis, positivis o 
neutris a an la stesse probabilität di fissasi. Calcolant che lis muta- 
zions negativis si verifichin plui dispès di chés neutris, a son propit 
chestis che a varan plui pussibilität di vigni fissadis. 


Gjens omeobox 


Intal svilup embrionäl a intervegnin gjens particolärs clamäts gjens 
omeobox (o gjens masters) che a än la funzion di codificä par pro- 
teinis specializadis di une lungjece di 60 aminoacits, cul assum di 
insedäsi in segments determinäts dal DNA. In cheste maniere che- 
stis proteinis a ativin o a disativin il funzionament di altris gjens. 
Vie pal svilup dal embrion, i gjens omeobox a intervegnin e a con- 
dizionin lis fasis dal svilup di determinäts orghins e struturis che a 
segnin lis carateristichis morfologjichis dal jessi vivent. 

1 evoluzioniscj a pensin che chest mecanisim al vedi vüt une fun- 
zion ancje intal procès trasformist par mieg di mutazions dai gjens 
omeobox cuntune influence consecuente su la morfologjie dal or- 
ganisim. Ma il mecanisim sore menzonät al à dome la funzion di 
ativä o di reprimi la trascrizion di un gjen intun determinät mo- 
ment dal svilup embrionäl, e di un gjen che al & za presint intal 
organisim ma nol à nissun rül pe modificazion di un eventuäl gjen 
e duncje te formazion di gnovis proteinis e di gnovis struturis. 


Bricolage dai gjens (Gene-tinkering) 


Cemüt spiegä lis macromutazions, stant che il darwinisim al pues 
ameti dome pigulis mutazions graduäls e no salts evolutifs, e che 
chest al ċ in contrast cui dats paleontologjics li che no vin eviden- 
cis di cheste gradualität? 

Francois Jacob al veve vüt scuviert che in ducj i organisims o vin 
lis stessis moleculis biologjichis o moleculis une vore similis e i 


LA CRISI DAL NEODARWINISIM 47 


stes gjens. Intal 1995 a chest proposit al scrivarä: “O scuvierzin in 
di di vu& un paradös fantastic. O vin organisims che a presentin 
formis une vore diferentis une di ché altre ma che si son formäts 
par mieg des stessis batariis di gjens. La diversität des formis e 
dipent di piçui cambiaments intai sistemis regoladörs che a gu- 
viernin la espression dai gjens”. 
Intun articul publicät inte riviste Science (vol. 196 dal 1977, p. 
1161-1166) al scrivarä: “Une secuence di un miär di nucleotidis e 
codifiche par une proteine di une grandece mezane, la pussibilität 
che une proteine funzionäl e vegni für de novo par mieg di une 
associazion casual di aminoacits in pratiche e je zero (...) la cre- 
azion di secuencis nucleotidichis dal dut gnovis e podarès no vê 
une grande impuartance pe produzion di gnovis informazions. La 
aparizion di gnovis struturis molecolärs vie par dut il cors de evo- 
luzion e à duncje di basäsi su alterazions di struturis preesistentis 
Ç.) tantis proteinis a àn funzions similis in organisims diferents 
e dispès secuencis similis di aminoacits, ma a esistin ancje pro- 
teinis cun funzions une vore diferentis che a An in comun tocs di 
secuencis impuartants”. 
E ancjemö: *(...) bisugnarès di che la selezion natural no à nuie a 
ce viodi cul lavör di un inzegnir. E funzione come che al fasares 
un bricoleur [un che al fas picui lavörs] — un bricoleur che nol sa 
tant ben ce che al è daür a fabricá”. 
Si podarès obietá che un bricoleur che al “bricole” cence savé 
masse ben ce che al e daúr a fá, al e un bricoleur mat e soredut si 
pues dubitá che al rivi a meti adun alc di util o di sensát. 
E duncje, ancjemö miör si pues meti in dubi la conclusion dal reso- 
nament di Francois Jacob: “Intal stes mút la nature e fabriche une 
ale a tacá di une gate o une orele a tacá di une massele” (ibidem) 


Par Francois Jacob al ven für che lis trasformazions dal mont vi- 
vent no saressin il prodot de trasformazion dal gjenome ma dome 
di un bricolage a nivel de rét dai gjens regoladórs, gjens che a 
determinin il moment li che altris gjens a án di esprimisi a nivel 
embrionál. Si € viodút, duncje, che la diference di doi organisims 
no dipent tant de diference dai gjens ma dal ús diferent che l'or- 
ganisim al fás di chei gjens. 

La ipotesi e je che determinäts dominis proteics (ven a stäi, seg- 
ments di une proteine che e davuelc une funzion particolár) si 
sedin evolüts intun gnúf contest funzionäl. Il stes gjen o un gjen 
simil, al pues influengä, in organisims diferents, struturis che no 
son omologhis. 


Ce che perd no si rive a spiegá al ċ cemüt che chest bricolage al 
sedi podút vigní fúr cul mecanisim mutazion-selezion e cemút che 
si sedin formáts e di dulä che a vignaressin i dominis e i státs fun- 
zionäi plui sempligs che si saressin formáts in principi. La obiezion 
che e ven spontanie e je che, par podé riadatási intune gnove for- 
me vivente, la nature e à di vé a só disposizion za pronts i tocs di 
chest zúc di ricostruzion, in cheste sorte di puzzle a composizion 
variabile. Duncje, il probleme al ven dome rimandát plui inla. 


Evo-devo (Evolution-development) 


E je la scuele di pinsir plui resinte — cundut che e esist di 20 agns 
incá — intal cjamp evoluzionistic. Si trate di une aplicazion slargja- 
de des scuviertis dai gjens omeobox. 

Cheste gnove impostazion de ricercje e met adun biologjie evo- 
lutive cun embriogjenetiche. Tacant dal fat che i organisims si 
diferenziin pal müt che i gjens a vegnin dopráts e regoláts, si 
ipotize che trasformazions di piculis entitáts dai gjens regoladórs 
a puedin vé vút une funzion intal procés macroevolutif inte prime 
fase de ontogjenesi. 


La scuele evo-devo e conteste la tesi darwiniste che e met in prin 
plan l'adatamentisim, ven a stäi la idee che ae fonde de speciazion 
e sedi di meti la selezion naturál. “(...) la selezion naturál e sotva- 
lute masse la impuartance dai fatórs endogjens pe determinazion 
dai fenotips: la tesi che i organisims a sedin gjeneradörs casuái di 
fenotips no pues jessi sostignude, nancje tant che prime aprossi- 
mazion par sclari il parce che o vin i fenotips che o vin” (What 
Darwin Get Wrong di Jerry Fodor e Massimo Piattelli-Palmarini, 
edizion taliane Gli errori di Darwin, p. 211). 

“In timps resints li dai biolics e à cjapat pit la idee che il contribút 
di fuarcis endogjenis al puedi jessi decisif par sclari cemüt che si 
evolvin i fenotips (..)' (ibidem, p. 200); “A esistin dai vincui sui 
fenotips che, par dí, a agjissin no dal di für ma dal bas.” (ibidem, 
p. 200). 

Ancje achi e väl la stesse osservazion precedente, ven a stäi che 
nol è clär cemüt che si saressin formäts i gjens struturäi che a 
vegnin controläts dai gjens regoladörs. Cun di plui, si sa che mu- 


tazions inte fase delicade dal svilup embrionäl a provochin dispes 
pierditis funzionäls intal organisim. 

1 evoluzioniscj a dan par dimosträt che la vite e sedi la consecuen- 
ce di un procès di trasformazion naturäl, spontani e seguitif, e che 
moleculis e struturis che le “fasin funzionä” a sedin il risultät di 
une mecaniche deterministiche che e puarte dal plui semplic al 
plui comples. E dal inorganic al organic. 

“Cun di fat, la dotrine de evoluzion” al scrif il paleontolic Roberto 
Fondi “no si limite a contindi che i sistemis vivents plui comples si 
sedin formats — par mieç di trasformazions graduäls seguitivis — di 
sistemis plui sempliçs, ma e va une vore plui inlä. E pretint fintre- 
mai di sclari la origjin dai organisims vivents plui antics cu la gje- 
nerazion spontanie (ven a stäi, par mieç de sole e esclusive azion 
di procès no vitäi) par mieg di un comples casuäl e irepetibil di 
circostancis favorevulis che si e verificät sul imprin de storie gjeo- 
logjiche. Denant di une pretese di chest gjenar, là di là di cualchi 
autor (...) che al cir di evita ogni sorte di dogmatisim (.) i plui, al 
contrari, a dimostrin di no vé nissun fren a lassäsi lá di ipotesis su 
ipotesis, rivant a frontá e a presenta un event dal passat tant che 
se al fos sucedüt pardabon e cun tant di dimostrazion” (in Dopo 
Darwin, critica dell'evoluzionismo, p. 162-163). 


Louis Pasteur al veve dimosträt che ogni vivent al pues vigni jü 
dome di un altri vivent (omne vivum ex vivo) e duncje la impus- 
sibilität de gjenerazion spontanie. Ma la teorie evoluzioniste, par 
sclari la aparizion de vite su la tiere dome par mieç di un procès 
materialist e determinist, cheste idee de gjenerazion spontanie, 
cence volé, e scugne torná a metile in vore, contindint che se al è 
für di dubi che intes cundizions atuäls cheste eventualität e sarès 
in efiets impussibile, si à di imagjinä che intes cundizions primiti- 
vis de Tiere, chest fenomen al à di jessi sucedüt par fuarce. 

In sostance la vite e sarès vignude für intune situazion di abiogje- 
nesi e in cundizions particolärs: la chimiche e varès formät, cu lis 
sôs stessis fuarcis e in müt casuäl - fat unic e iripetibil -, lis primis 
moleculis organichis, e, dopo, moleculis simpri plui complessis 
par rivä fintremai ae formazion di chés struturis che a son ae fon- 
de dai jessis vivents. 

Ma cualis jerino lis cundizions di un mont prebiotic? 

Pai assertórs dal evoluzionisim, la atmosfere primordiál e jere for- 

made pal plui di idrogjen, metan e amoniache, e duncje e jere di 
tip ridutör, e la temperadure e veve di jessi avonde basse. Se e fos 
stade di tip ossidant ducj i composcj chimics organics, che par cäs 
si fossin formäts, si saressin degradäts. 
Vué, si pense, al contrari, che la atmosfere primordiál e fos com- 
ponude in prevalence di vapör di aghe, di CO”, in plui dal azot e 
dal idrogjen produsüts des eruzions vulcanichis. 
La atmosfere e jere duncje neutre come ché di vué, cu la diference 
che nol jere ossigjen e che e veve une cuantitát di idrogjen un póc 
plui alte. 
Di fat no vin provis di une atmosfere primitive a base di idrogjen 
e di metan, moleculis indispensabilis pe formazion di sostancis 
organichis. Cun di plui, lis risultivis energjetichis che a coventa- 
ressin pe sintesi di chés moleculis, intune situazion di reazions 
caotichis e aleatoriis, a finiressin par jessi cause de lór distruzion. 
'Intai esperiments [di laboratori]” al scrif Roberto Fondi in Dopo 
Darwin (p. 170) “che a son státs fats fin cumo, i composcj organics 
che si son otignúts a jerin simpri in cuantitát minime, a un tant 
che no dome si veve di separáju a colp dai elements energjetics 
che ju vevin produsúts, ma si veve ancje di concentráju. In efiets, 
lis moleculis organichis complessis si discomponin une vore plui 
facilmentri di cemút che si formin. Ancje amitint che intune ete 
primitive chestis no si discomponevin, ma che anzit a levin inde- 
nant a formási, al somee une vore póc probabil che a podessin 
rivà a costituî un ‘brat primordial’ come che al ven imagjinät dai 
sostignidórs de abiogjenesi”. 


Une altre dificoltát e ven für dal fat che i components biologjics 
a son caraterizáts de omochiralitát. Ven a stái che, lis proprietáts 
funzionäls des proteinis a son leadis ae lór struture «-eliche e 
B-sfueis, proprietàt che e ven für dal fat che lis proteinis a son 
componudis di aminoacits che a án ativität levozire. 

Lis soluzions abiogjenichis a son invezit racemichis parce che a 
contegnin enantiomers, ven a stái soluzions li che lis moleculis a 
son pal 50% levoziris e pal 50% destroziris. Pe formazion di stru- 
turis biologjichis, inte fase abiogjeniche, al varès scugnút intervi- 
gní un mecanisim par scartá lis moleculis destroziris e selezioná 

ches levoziris. Une soluzion racemiche no permetarċs, di fat, chei 
procès biochimics che a son indispensabii pe vite. Ma cemüt ise 
stade fate cheste selezion stant che lis sintesis chimichis no catali- 
zadis di sostancis chiräls a produsin simpri miscliçs racemics. 
Cence l'intervent di catalizadórs specifics intune soluzion di ami- 
noacits enantiomers o vin la formazion di proteinoidis, ven a stäi 
di proteinis racemichis formadis di aminoacits destro e levozirs 
che no án funzion vitäl. 

Intun esperiment Sidney W. Fox, miscliçant proteinoidis inte aghe 
al veve otignüt microsferis che al veve considerät tant che proto- 
organisims. Si è pero scugnüt constatä che chestis formazions no 
vevin nissune proprietät vitäl. 


Al scrif il premi Nobel pe medisine Christian De Duve '(..) al è 
cuasi sigür che i prins components elementärs produsüts de chi- 
miche cosmiche e terestre a jerin racemics. La sielte e à di jessi 
stade fate intun secont moment. In ce maniere, no lu savin” (Sin- 
gularities. Landmarks on the Pathways of Life, a p. 29 de edizion 
taliane Alle origini della vita). 

Ma cundut che a cheste domande no je rispueste, i teorics che a 
sostegnin la origjin de vite cuntun procès abiogjenic a van inde- 
nant a imagjinä ducj i senaris pussibii. Dal inorganic aes primis 
moleculis organichis e di li a di un protometabolisim “che al à di 
jessi stät par fuarce une vore diferent dal metabolisim che si fonde 
dut sui enzimis' (ibidem, p. 36), par dopo ameti che “tancj si rin- 
din cont che al & dificil che il protometabolisim al vedi funzionät 
cence il jutori di catalizadörs” (ibidem, p. 38) a un tant di scugni 
tirä für catalizadörs prebiotics dal mont mineräl (arzilis e jons me- 
talics), ancje se, a chest proposit, no esistin däts significatifs e, dut 
cäs, limitäts al proces di “assemblament dal RNA” (ibidem, p. 38). 
Fintant che no si e in presince di mecanisims di replicazion (e 
duncje di selezion) si pues dome imagjinä la formazion di miscliçs 
di multimeris intun müt spontani e in presince di catalizadörs (no 
specificäts) e fini cul afermä che “la teorie e à di jessi dimostrade” e 
che “la esistence di chest misclig e je dome une conieture” (ibidem, 
p. 40-41). Ma dal moment che chescj mecanisims di replicazion a 
puedin davuelzisi dome in presince dai polinucleotidis (prime sot 

forme di RNA e po dopo sot forme di DNA), a un misteri si indi 
zontin altris doi, chel de formazion di chestis macromoleculis e 
chel di sav& cemüt che e je nassude la lör funzion informative, 
Di dulà e cemüt puedial jessi vignüt für l'RNA, dal moment che 
pe sö sintesi a coventin proteinis enzimatichis e che a puedin jessi 
specificadis dome dal... RNA? 
A chest proposit i teorics dal “mont a RNA” a án vüt ipotizät che 
I'RNA primitif al podeve jessi il component primordial par vie 
che chest polimar nol ċ dome un puartadör di informazion ma al 
è ancje in stät di catalizä ciertis reazions chimichis in cäs di meti 
adun lis proteinis. 
Cheste teorie e je stade une vore ridimensionade par vie che al 
è masse improbabil che inte “Tiere primitive” l'RNA al vedi po- 
dût jessi produsüt intune cuantität suficiente (viôt a chest proposit 
Gerald F. Joyce, RNA Evolution and the Origine of Life, Nature, p. 
217-224, ai 16 di Marg dal 1989). 
E De Duve nol à dubis sul fat che “I mecanisims di formazion dal 
RNA a restin discognossüts”. (ibidem, p. 86) e ancjemö “C...) i ten- 
tatifs di riprodusi [in laboratori] la sintesi dal RNA in cundizions 
prebiotichis [cundizions che, come che o vin viodüt, no dome a 
son dal dut ipotetichis, ma vué une vore contestadis] a àn conse- 
gnat dome sucès limitàts" (Alle origini della vita, p. 92 — 93). E si 
precise ben, in laboratori. E "[i ricercjadórs] a calcolin l'RNA un 
componút masse complès par che si puedi forma ex novo in cun- 
dizions prebiotichis C..) cum si rivolzin a moleculis plui semplicis 
che a puedin vélu precedút...” (ibidem, p. 93). 
Par fini, par tirási für di une strade cence pussibilität di jessude si 
fäs intervigni il cás. Cussi “la sintesi dal RNA al e stát un cás favo- 
revul intun müt straordenari a un tant di permetinus di invocá la 
ipotesi de fortune fantastiche”. 
Denant dal dogme de evoluzion si pues dome ringraciä un diu 
stocastic. Cence mai metilu in discussion par no colá te eresie. 
Un RNA duncje che, dongje di trasmeti informazions sensadis pe 
sintesi proteiche, no dome al sarès vignút für cuntun colp di for- 
tune ma che al vares ancje di jessi in stát di “catalizá la só stesse 
replicazion”. 
De Duve al amet che si trate di “...doi esits casuái estrementri 

improbabii" ma al va indenant domandantsi: “Une robe pöc plau- 
sibile? Si, ma salacor no impussibile, come che e mostre la pro- 
gjetazion coronade di sucès par mieç di potentis tecnichis di se- 
lezion in vitro, di un ribozime che al è in stat, intai fats, di copia 
un stamp cu la precision dal 99% doprant come precursörs i NTP 
[nucleotidis trifosfäts]” (ibidem, p. 93-94), 

Une robe estremementri improbabile intun zir di frasis e devente 
pussibile. 

Cence contä che achi si fevele di progjetazion, di une sintesi di 
laboratori, cun “potentis tecnichis di selezion in vitro" e no diun 
event fortunät lassät al cäs intun ambient naturäl prebiotic. 

E, in ogni müt, ancje in laboratori, la lungjece massime che i bio- 
chimics a son riväts a sintetizä, e je stade une molecule di dome 14 
nucleotidis! Contant che “no vin nissune prove che une molecule 
dal gjenar e sedi vignude für in müt spontani par opare di procès 
naturài” (ibidem, p. 94). 

In sumis si va indenant par tentatifs, ipotesis e cuintriprovis, par 
teoriis e dimostrazion de lór impussibilitàt, si contint une robe e 
ancje il so contrari. 

E, se no si sa cemüt che al à podüt formási l'RNA, al reste ancjemö 
di savé di dulà che a son saltäts für i siei precursórs prebiotics. 

“Il probleme di cemút che l'RNA al podeve jessi vignüt für di ché 
confusion di rescj inutilizáts cence ‘une man che lu vuidàs' al con- 
fondarés ogni chimic. Chest al sarès spiegabil dome par mieç di 
une selezion, un proces che al presupon une replicazion" (ibidem, 
p. 98). 

Par fini, o sin pont e rie gnove. Il cercli viziós si siere come inte 
storie dal üf e de gjaline. 

Si trate di suponi e di imagjinà cemüt che lis robis a puedin jessi 
sucedudis par rivä di un pont A a di un pont B. E ancje pai nucle- 
otidis, i components dal RNA, come pes moleculis proteichis che 
o vin viodüt, si torne a presentä il probleme de chiralität. Parce 
che ancje intal cás dal RNA, lis moleculis che lu componin a àn di 
jessi omochiräls. 

Cun ce mecanisim e in ce maniere ise stade fate alore la sielte 
par meti adun, intal caos molecolär, un L-RNA dal moment che la 
eterochiralität no var&s permetüt il proces di replicazion? 

“La sielte reäl de chiralität e podarès jessi stade perd (...) la conse- 
cuence di un acident conzelát” (Alle origini della vita, De Duve, 
p- 99). 
Lis definizions a risolvin ce che la logjiche no rive a sclari. Ce 
si intindie par “acident conzelat'2 Par acident conzelät si intint 
une operazion casuäl che une volte “sielzude” une strade cheste 
e puarte a di une situazion ireversibile. Il cäs, in sumis, ancjemö 
lui, il deus ex machina che al risolf ogni situazion che si dimostre 
cence vie di jessude. 
Dome che achi, il cäs al à di tirä für la juste secuence intun mär 
infinit di pussibilitäts. Chel che si clame il spazi des secuencis. 
Tant par vé un ordin di grandece: “Par vé dutis lis secuencis pus- 
sibilis di un RNA di 75 nucleotidis [duncje un RNA une vore picul 
che al codificarès par une proteine di dome 25 aminoacits] al co- 
ventarès un volum compagn a un centesim dal volum de Tiere” 
(ibidem, p. 102). 
Une proteine e je formade di une secuence di aminoacits e i 20 
aminoacits a disposizion a puedin assumi n posizions diferentis e 
formá, in dut, 20" secuencis diferentis. 
Chest numar al ven definit spazi secuenziál R. 
Un polipeptide cun 100 posizions al vara duncje un spazi secuen- 
ziäl R = 20'" secuencis. 
Calcolant che il numar di atoms intal univiers al e stimát di cirche 
10%, al ven für, intun cás dal gjenar, che chel spazi secuenziäl al 
sarès transastronomic. 
Par une proteine enzimatiche come la corismato mutasi, si calcole 
un spazi secuenziál di 10” (ven a stäi, 10” variantis funzionáls 
diferentis). La probabilität che si cjati casualmentri une secuence 
funzionál e je di cirche 1077, 
Il fisic Charles-Eugéne Guye al veve calcolát che pe formazion 
spontanie di une proteine di pés molecolár 20.000 (une proteine 
semplice come la albumine e à un p.m. di cirche 34.500) la proba- 
bilitàt e je di 2,02 x 1/10** 
Par realizá cheste probabilitát al coventarès un volum di materie 
di une sfere cuntun rai di 10° agns lis, al val a dî di une sfere plui 
grande dal nestri univiers. E il timp che al coventarès par metile 
adun intun mut spontani e casuäl al sarès di cirche 10° agns. 


60 LA IDEOLOGJIE EVOLUZIONI: 


Se si calcole che il nestri Univiers al à mancul di 14 miliarts di 
agns, si sta un moment a tirä lis conclusions. 


Ma lis dificoltäts no si fermin achi e no fermin i teorics dal dogme 
trasformist. 

Cussi, saltant dificoltáts e passacs, jemplant di ipotesis lis busis 
dal resonament, si va indenant a suponi dute une serie di reazions 
intal Gemish (misclic origjinari, viċt ibidem p. 117) par fini cu la 
constatazion che chestis reazions “a puedin davuelzisi dome den- 
tri des celulis o des protocelulis” e duncje che “lis protocelulis a 
àn di jessi stadis presintis za cuant che si è svilupade la sintesi des 
proteinis” (ibidem, p. 120). 

Ma di ce jerino formadis lis protocelulis se no esistevin ancjemö 
lis proteinis? 


Fasin il struc di ce che o vin viodüt fin cum. 

Il procès di aparizion de vite su la Tiere si sarès davuelt in tré fa- 
sis seguitivis: la fase abiotiche li che si sarès gjenerade la materie 
prime pe costituzion des moleculis organichis, la fase prometabo- 
liche e la fase metaboliche. 


Che “alc dal gjenar al vedi di jessi sucedút, al somee inevitabil” al 
scrif De Duve “ma i mecanisims reái a son dal dut discognossúts 
e sometúts a un grum di conieturis, come che e disvele cun abon- 
dance ancje une curte rassegne de leterature su la origjin de vite. 
La fase RNA, al contrari, e ven calcolade cuntune fiducie plui gran- 
de par vie des cognossincis che o vin vué, ancje se i mecanisims 
implicáts a restin, ancje chei, ipotetics e no confuartáts di provis 
sperimentáls diretis” (ibidem, p. 175)*. 


Dal moment che i mecanisims evolutifs, daúr de teorie sintetiche, 
a previodin un procés dialetic mutazion/selezion, chest al pues ve- 
rificäsi dome in presince di moleculis replicabilis (RNA, inte prime 
fase) e cun consecuente sintesi di proteinis sul lór stamp. 

Ce che nus ven proponút al e un senari li che i prins elements or- 
ganics a son formáts par miec di procés chimics deterministics e 
spontanis e li che, dome intun secont moment, o vin la aparizion 

di une molecule in stät di contigni lis informazions par secuenziä 
lis proteinis, subietis ae selezion naturäl. Ma dut chest al sarès stät 
pussibil dome dentri di une celule o di une protocelule (cheste 
ultime dute teoriche). 

O sin simpri intal cjamp des suposizions e, pal rest, “no savin nan- 
cje se [la vite] e à vüt origjin su la Tiere o inaltrö” (ibidem, p. 179) o 
“G..) se la vite e a vit origjin inte aghe licuide (il ‘brat primordial’) 
o su la superficie di crets somierzúts” (De Duve, ibidem p. 180). 
Par fini, no savin nuie, ma o si sigúrs che o sin achi a conta la ne- 
stre ignorance par colpe de evoluzion. 


Ma viodin simpri a proposit de origjin ce che al scrif Richard 
Dawkins. 

II biolic evoluzionist Richard Dawkins, un dai neodarwiniscj plui 
radicái, a un tant di contindi che “vuê no si pues meti in dubi la 
teorie de evoluzion plui di ce che si podarés meti in dubi che la 
Tiere e zire ator dal Soreli”, lassant in bande dutis lis problemati- 
chis e lis complicazions che o vin a pene viodút e cuntune sem- 
plificazion che al lasse di clap, nus pant chest cuadri: “C..) prime 
dal compari de vite su la Tiere, e pues jessi stade une evoluzion 
rudimentál di moleculis par mieç di procès ordenaris di chimiche 
e di fisiche (..). Se un grup di atoms in presince di energjie al for- 
me un scheme stabil, chest al tindara a restá cussì”, 

Pecját che, intes cundizions che o vin viodút cheste tesi e risulti 
discutibile. 

“La forme plui precoce de selezion naturál e je stade semplice- 
mentri une selezion di formis stabilis cuntune eliminazion di chés 
instabilis”. In realtät al & un fat che la selezion naturál no varés 
podút operá a nivel molecolár, intun brút prebiotic, ma dome tra 
organisims struturáts. “Chest nol ċ un misteri. Al veve di sucedi 
par definizion.” (The Sefish Gene, p. 17 de edizion taliane // gene 
egoista). “(...) Lis grandis moleculis organichis a àn podút sorevi- 
vi in pás intal brüt primordiál che al deventave simpri plui penç 
B). A di un ciert pont, par câs, si è formade intun müt une vore 
particolär une molecule di rimarc [!] che o clamarin il replicadór 
(. [che] e veve la straordenarie proprietát di jessi in stat di crea 
copiis di se stesse” (ibidem, p. 18). “In realtát une molecule che e 

prodüs copiis di se stesse no je cussi dificile di imagjinä come che 
al somee a prin viodi e al baste che e comparissi dome une volte”. 
(ibidem, p. 19). 

Di imagjinä nol & nuie dificil, ma di meti adun al & un altri discors. 
Il probleme, come che o vin viodút, al è chel di meti adun une 
molecule di chel gjenar intune forme stabile e significative sul 
plan informatif e cence l'intervent di chei elements energjetics e 
enzimatics che a coventin par che e rivi a replicási, parce che tal 
mont primordial chei elements no puedin ancjemö esisti. Par la 
cuál dut ce che al ven daúr e je fantasie pure. 

Ma Dawkins al va indenant istes: “Pensait a di un replicadór tant 
che a un stamp. Imagjinaitlu tant che une gruesse molecule, di 
une cjadene complesse, componude di variis speciis di unitát plui 
semplicis, disponibilis in bondance intal brút che al cercene il re- 
plicadör (...)" (ibidem, p. 18) “A man a man che lis copiis faladis si 
produsevin e si sparnicavin intal brat primordial chest si jemplave 
di une popolazion fate no plui di replichis identichis, ma di tantis 
varietáts di moleculis che si replicavin, dutis ‘vignudis ju' de stesse 
molecule progjenitorie” (ibidem, p. 20) “Chescj tips di moleculis si 
cjatavin probabilmentri cun relative bondance intal brüt, no tant 
che drete consecuence logjiche de lör ‘vite lungje’ ma ancje parce 
che a vevin a disposizion plui timp par produsi copiis di se stessis 
(...) si creave cussi te popolazion di moleculis une 'tindince evolu- 
tive’ viers di une ‘vite ancjemò plui lungje'' (ibidem, p. 20) 

Simpri stant al autór, une altre “proprietát” che e à di vé vút im- 
puartance in ché fase (une impuartance ancjemö plui grande) pe 
só difusion inte popolazion (di moleculis) e sar&s stade la velocität 
di replicazion o “feconditát”. 

No si capis la nature o i mecanisims di cheste “proprietat” e cemüt 
che e varés condizionát la cussi clamade “feconditát” di chestis 
entitáts, ma tant al baste par concludi: “Intes moleculis dal brút 
e à duncje di jessi stade une ‘tindince evolutive' viers di une plui 
grande ‘feconditat™ (ibidem, p. 20). 

"Tornant al brüt primordiäl, chest cun ogni probabilität si & po- 
polät di varietäts stabilis di moleculis, stabilis intal sens che lis 
singulis moleculis a duravin par tant timp o che si replicavin in 
müt veloc o cun cure" (ibidem, p. 21). 

O vin viodüt che chest nol sarès stät pussibil. Parfin in laboratori 
par otigni ancje une pigule cjadene di basis e par fä in müt che 
cheste si preservi, si scugne schermäle. Intune situazion caotiche, 
in presince di basis destro e levoziris tant che materiäl di costru- 
zion, cence i catalizadörs indispensabii pe sintesi di une macromo- 
lecule — dome par citä cualchidun dai problemis — la replicazion 
e je impussibile. 

Il mont che nus palese Dawkins al & dal dut imagjinari. Par altri al 
reste ancjemö di capi cemút e cun ce mecanisim che al sarés stát 
pussibil operá une selezion naturál tra moleculis. 

Dawkins nus pant duncje une realtät primordial li che, dentri dal 
Gemish, i replicadörs (i progjenitórs de vite) a van indenant a repli- 
cási fin che lis risorsis necessariis par produsisi e riprodusisi a son 
deventadis cussi scjarsis e la popolazion cussi numerose di creá 
une “competizion tra tips o liniis diferentis di replicadórs" (...) “O 
varin duncje une lote pe esistence tra lis varietats di replicadors' 
(ibidem, p. 22). E plui indenant al imagjine chescj prins replica- 
dórs che dopo di jessisi rivistúts di un voluc protetif a seguitin a 
"nudrisi" di moleculis organichis disponibilis “in mút libar" intal 
brût. “Ma cheste vite facile [?] e fini cuant che il nudriment organic 
C.) che si jere cumulát a planc a planc sot de influence energjeti- 
che di secui di lús solár, si esauri. Une des classis principáls des 
machinis di sorevivence, vué clamade vegjetál, e scomencà a do- 
prä in müt diret la lús par meti adun moleculis complessis a tacá 
di moleculis plui semplicis (...)" (ibidem, p. 50). 

"Il proces di miorament al jere cumulatif e i mecanisims che a au- 
mentavin la stabilitát di un replicadór e a sbassavin chei dai aver- 
saris, a deventavin plui elaboráts e plui eficients” (ibidem, p. 22). 
O podin simpri domandási cuál che al podeve jessi chest mecani- 
sim. "Salacor [il replicadór] al 'scuvierzeve' ancje il müt di rompi 
chimichementri lis moleculis di varietáts aversariis e di doprá lis 
unitäts cussi liberadis par meti adun copiis di se stes. Chescj pro- 
tocarnivars [!] si procuravin mangjative e dut intun a rimovevin i 
lór aversaris”. (ibidem, p. 22). 


La fantasie di Dawkins e je cence limits! Dongje dal fat che al salte 
di plante fúr lis carateristichis di un mont abiogjenic e lis dificol- 

täts che al presentarès un ipotetic passag dal inorganic ae vite (tant 
che la necessität pai replicadörs di jessi in presince di catalizadörs 
pe lör replicazion), al sarès di domandäsi di dulä e cemüt che a 
son saltadis für lis basis par formä i replicadörs stes. Cun di plui 
dentri di un brüt prebiotic, in presince di basis dut intun destro e 
levoziris, si formaressin dome composcj racemics che no án nissu- 
ne pussibilitát di replicäsi. 


Par fini, dusinte pagjinis plui indenant, Dawkins al jentre in con- 
tradizion cun se stes, cence nancje inacuarzisi. Di fat, di une ban- 
de nus presente une situazion epiche di cjadenis che si replichin 
cuntune straordenarie semplicität dentri dal misclic caotic, che a 
incressin la lör eficience e a deventin “plui elaboräts par mieg di 
une lote pe esistence e par selezion naturál” par dopo afermá, a p. 
245, che “La selezion darwiniane no opere in mút diret sui gjens. 
Il DNA al ċ cuviert di proteinis, involugät dentri di membranis, 
riparät dal mont, invisibil pe selezion naturäl. Se la selezion e ciris 
di sielzi in müt diret lis moleculis di DNA e varés dificoltát a cjatä 
un criteri par fàlu. Ducj i gjens' (e di consecuence ducj i replica- 
dörs) "a somein compagns. Lis diferencis impuartantis tra i gjens 
a vegnin fúr dome par miec dai lór efiets, che, in gjenar, al vúl dí 
efiets dai procès di svilup embrionál e duncje su la forme e sul 
compuartament dai cuarps” (ibidem, p. 245). 


Olmis paleontologjichis? 


La teorie evoluzioniste no disvele il misteri de aparizion di stru- 
turis organichis a tacá di chés inorganichis a un tant che cheste 
aparizion e reste dal dut un misteri e ancjemö plui misteriós al € 
il passag di une chimiche organiche a struturis viventis in stát di 
autoriprodusisi e cun di plui di trasformási in struturis simpri plui 
'complessis'. 

Dut cäs, chestis dificoltàts no àn par chel fermät la creativitàt e la 
imagjinazion dai ricercjadörs che a cirin lis “provis” de evoluzion 
in ches olmis de vite passade che i sträts gjeologjics a An puartät 
fin a nó. 

Une des fondis dal darwinisim e je la gradualität dal procès evo- 
lutif, incompatibil cuntun salt di un tip a di un altri. Regule che 
nissun teoric al met in discussion ma che e risulte in contrast cun 
ducj i reperts fossii li che si regjistrin dome salts e li che nuie nol 
disvele une supueste gradualitât. Flore e faune gnove, tra Valtri, a 
comparissin “dut un colp” intal Cambrian. 

Un dai argoments di Darwin a chest proposit al jere che il numar 
dai reperts fossii a disposizion, ai siei timps, al jere insuficient. 
Si pensave però che cul timp si saressin cjatadis ches formis di 
passag di une tipologjie intune altre che a varessin dimosträt la 
gradualität dal procès. 

A son passäts 150 agns di in ché volte, ma la sience paleontologji- 
che no dome no je rivade a meti adun un cuadri esaustif di chest 
model ma, se dal cäs, lis robis si son ingredeadis simpri di plui, 
cence che nissune des formis di transizion che si spietavisi e sedi 
vignude ae lüs. Parfin il famös e simpri cität Archeopteryx, cal- 
colát tant che Panel di transizion dai retii ai uciei, nol oten plui la 
unanimitát par chel che al rivuarde la só colocazion sistemiche, a 
un tant che diviers autórs lu calcolin un uciel a ducj i efiets. 

Ma il probleme al e un altri. 

Cun di fat, se si considere che la teorie de evoluzion e je gradua- 
liste, al ven daúr che a son propite lis formis di transizion che a 
varessin di jessi lis plui numerosis a pet des "precursoris" e des 
“finals”. E duncje al è di maraveási che, dut il contrari, a sedin ches 
che no si rivin a cjatä. 

Michael Denton al scrif “Cundut de straordenarie cressite de ativi- 
tát gjeologjiche un póc pardut intal mont, cundut de scuvierte di 
une fulugne di formis stranis che prime di cumó no si cognosse- 
vin, nol è ancjemò vignüt für il numar infinit di formis di transi- 
zion che si spietavisi e i documents fossii a restin ancjetant discon- 
tinuis di cuant che Darwin al scriveve On the Origin of Species. 
Lis formis intermediis a restin ancjetant svoladiis e la lór assence, 
dopo un secul, e reste une des carateristichis plui evidentis dai 
reperts fossii” (Evolution, une theorie en crise, p. 168). 


Un dai aspiets che al salte ai voi a nivel paleontologjic, e je la apa- 
rizion subitanie di grups intirs di animái e di vegjetái cence che si 

vedi podüt individuá un cualchi precursör incontestabil o che al 
fasi la unanimitát. La esplosion dal Cambrian e je une di chestis 
evidencis. Cun di fat, intal passac dal Precambrian al Cambrian o 
constatin la aparizion dut un colp di ducj i cocs dai animái che a 
àn parts duris: celenteráts, artropots, moluscs e v.i. No si cjatin for- 
mis fossilis che a puedin colegá tra di lór i vivents dal Precambrian 
cun chei dal Cambrian. 

O vin il stes misteri intal passag che al varès trasformát animái cun 
esoscheletri in animái cun endoscheletri e la gjenesi di cheste gno- 
ve morfologjie e je ancjemö di sclari. Daür de tesi evoluzioniste, i 
vertebráts a divegnin dai cordáts, ma no vin nissun repert fossil in 
stät di dimostrálu. Une trasformazion dal gjenar e domandarés un 
adatament coordenát e comples di dut il sisteme morfofisiologjic 
cu la formazion di vues, dal sisteme muscolár, di chel vertebrál, di 
chel circolatori e v.i. 

Si pues dome imagjiná tropis formis di passac che e domandarés 
une trasformazion dal gjenar e lis formis viventis consecuentis che 
la nature e varès vüt di lassá daür di se. 

l evoluzioniscj a viodin in Pikaia (Cambrian di mieg) une di che- 
stis pussibilis formis di transizion. Pikaia (che al somee a di un 
Anfiòs di vuċ) al è un animal cuntune fasse rigjide sul dues che 
e ven interpretade tant che une cuarde dorsál cun dai miostomis 
(assis muscolärs). Ma il fat al & che a esistin pes fossii plui antics 
di Pikaia tant che Myllokunmingia e Haikonichtys, ven a stái ver- 
tebrâts ma che a son ancjemo plui antics di Pikaia. Par la cuál 
cheste specie no pues jessi un precursórs dai vertebráts. 

Denant di cheste evidence i evoluzioniscj no si rindin, e cualchi- 
dun di lör al propon la tesi che i vues a saressin comparits dós 
voltis, in doi moments diferents de storie gjeologjiche, in müt in- 
dipendent e in liniis di svilup diferentis. 

Che al sarès domandá un pöc masse al cás e ae fortune. 


Lant indenant cul scheme trasformist, i anfibis a derivaressin dai 
pes, i retii dai anfibis, i uciei dai retii (o dai saurs) e v.i. 


Ichtyostega (dal Devonian superiör) par esempli, al ven presentát 
tant che anel di transizion tra i pes e i anfibis. Dome che Ichtyo- 

stega al à une casse toraciche cun cuestis soreponibilis, une calote 
craniche cuntune regjon auricolär specializade, la estremität an- 
teriór plui lungje di ché posteriör. Carateristichis che a son dut il 
contrari di chés di un tetrapot. 

"Lis vertebris di Ichtyostega” al scrif A.L. Panchen cität di Fondi 
(Dopo Darwin, p. 246) “calcoladis dispès tant che un leam tra ches 
dai pes e chés dai tetrapots, a son anomalis, cussi come chés di 
diviers temnospondilis primitifs. Nancje lis vertebris di altris tetra- 
pots paleozoics a sugjerissin une progjeniture cui temnospondilis', 
Chestis, come altris formis cjapadis in considerazion tant che anei 
di transizion a presentin ducj caratars specializáts che no perme- 
tin une colocazion intermedie. In realtát di une tipologjie a di une 
altre, cundut dai tentatifs di tirá für candidáts pussibii a comprová 
la gradualitat dai passacs, o vin simpri e dome salts. 


Cussi, tra i tancj candidáts di chest passag, a son stäts proponúts 
i Sarcopterigjis dal Devonian (che a fasin part dai Crossopterigjis 
tant che il famós Latimeria). 

Par tant timp si jere pensát che Latimeria e fos une specie estinte 
100 milions di agns indaúr. Ma, intal 1938, un esemplár di che- 
ste specie e vigni pescjade par cás. Cun grande sorprese si veve 
di constatá che i orghins internis di chest animäl no presentavin 
nissune olme di un preadatament a di une vite terestre. Chest Ce- 
lacant al jere, in dut e pardut, un pes. Là di là des aparencis, chest 
fossil vivent al palesave i caratars ben definits di un pes e la só 
scuvierte e pandeve plui domandis che rispuestis. 


I evoluzioniscj a proponevin ancje une altre secuence che e vares 
puartät dai pes ai anfibis, une secuence che e sares partide dai 
Sarcopterigjis (tant che Eusthenopteron) passant par Panderichtys 
(un pes lunc cirche un metri) par rivä a Ichtyostega (calcolät il prin 
anfibi primordiäl). 

Ma ancje cheste secuence e je contestade par vie che Panderichtys 
al e stát scuviert in jaciments gjeologjics plui antics rispiet a chei 
di Eusthenopteron e i elements scheletrics des pinis a son larcs e 
placs e duncje cuntune forme che e je ancjemó mancul simile ai 
tetrapots che no a Eustbenopteron. 

“Fin a vué” al scrif Pierre-P. Grassé, “no si & cjatät nissun fossil 
intermedi tra i Crossopterigjis risipidiscj e i Itiostegäi, i anfibis plui 
antics che o cognossin. Chest vueit di documents al lasse cjamp 
libar a dutis lis ipotesis” (intune note a p. 254 di Levoluzione del 
vivente version taliane di L'évolution du vivant, matériaux pour 
une nouvelle théorie transformiste). 


Dai anfibis ai retii 


I retii a presentin in dut 26 ordins, di chescj 21 a son estints tra la 
fin dal Paleozoic e la fin dal Mesozoic. Nol e stát scuviert nissun 
antenät fossil. 

Tant che forme di transizion dai anfibis ai retii, al jere stät invezit 
proponüt Seymoura, un animäl dal Permian. Ma, in realtät, i sey- 
mourians a partegnin ai anfibis e la lór posizion stratigrafiche e je 
seguitive al moment li che a comparissin i prins retii. 

“Il scheme evolutif che al calcole la derivazion dai retii a tacá dai 
anfibis” al scrif Michael Denton (Evolution, une theorie en crise, p. 
183) "si intope cul probleme dal salt dal sisteme riprodutif des dós 
fameis: i anfibis a pondin i lör úfs te aghe li che lis larvis a subis- 
sin une metamorfosi complesse par rivá al stadi di adults, i retii si 
svilupin invezit dentri di un Gf li che o vin l'amnios, il corion, l’a- 
lantoit, il sac vitelin e un scus protetif che al permet la riproduzion 
in lücs suts o desertics. Seymoura, che al ven calcolát tant che une 
forme di transizion tra lis dós classis, al veve branchiis larváls e al 
comparis masse tart par podé jessi un precursór dai retii”. 


Dai retii ai uciei 


E par chel che al inten il passag dai retii ai uciei, Fondi al scrif: “A 
part lis tremendis modificazions anatomichis e fisiologjichis che 
a saressin coventadis par trasformá lis carateristichis di un retil 
in chés di un uciel (pensait al mecanisim di regolazion omeoter- 
miche, ai sacs aeris, ai vues pneumatics, ae glandule uripigjál, ae 
struture particolár dal aparát digjerent, ae siringje, ae circolazion 

dople e complete e v.i.) nol & pensabil che une pene, cul so as cen- 
träl mezan e miärs di barbis e di barbulis che si tachin tra di lör 
par formä la trame cussi lizere e robuste dal vessil, si sedi formade 
a tacá di une scaie” (Dopo Darwin, p. 263) 

Se al& un esempli di anel di transizion che al ven pandüt in ducj 
i libris di test (anel plui unic che rar) chest al è propit chel che al 
vares di colegä i uciei cui retii, prove incontestade de teorie evolu- 
zioniste: l'Arcbeopteryx. 

Ma - là di là de unicität di cheste “prove” - si tratial pardabon di 
une specie intermedie, di un animál che al jere daúr a “trasfor- 
mási” inte direzion di une gnove forme di vite? 

No ducj i paleontolics, no cate une publicitát seguitive e ossessive, 
a son definitifs intal lór verdet. 

Par tancj di lör Archeopteryx al ċ in dut e par dut, un uciel. 

Di norme, i argoments che a vegnin tiráts fúr cuintri de colocazion 
di cheste “ale arcaiche” a son: 1) la presince di dincj 2) lis vertebris 
che no son stampadis a siele 3) i metacarps che no son saldáts 4) 
1 déts unguláts che a vegnin fúr des alis 5) la lungje code mobile 
6) 1 vues no pneumatizáts. 

Dutis carateristichis che si cjataressin intai retii, ma dismenteant o 
fasint fente di no savé che ancje intai uciei o podin cjatá caratars 
compagns e che magari cualchi retil nol à. Di fat o vin retii che a 
son cence dincj, invezit che a son intun uciel dal Cretacic superiór 
tant che Hesperornis e, par chel che al rivuarde lis vertebris, i 
cocái e i cormorans, no An vertebris a siele. No ducj a son dacuardi 
intal ritigni i vues di Archeopteryx tant che vues plens, ma ancje se 
al fos cussi, o vin di calcolá che a esistin uciei vivents, tant che lis 
cisilis, il canarin o il Kiwi, che no án vues pneumatics, impen che 
a esistin retii che a presentin vues pneumatics. 

Largoment de lungje code mobile tipiche dai retii, nol ten cont dal 
fat che a son esistúts retii che a jerin cuasi dal dut dispriváts di 
chest caratar, cussi come che al e di calcolá il fat che intal pinguin 
i metacarps e i metatars no son saldáts. 

Pal rest, nol ċ dubi che lis penis si cjatin dome intai uciei e in nis- 
sun altri animál. Cun di plui (come che al ven dimostrát dai studis 
H.J. Jerison) il cerviel di Archeopteryx al ä une sclapadure tra i 
lobis anteriórs e chei mezans che no esist in nissun retil. 

La teorie che e fevele di une evoluzion de scuame ae pene, dongje 
di no tigni cont de complessität estreme di une trasformazion dal 
gjenar, no nus fäs capi la forme e la utilität di une struture a mieze 
strade tra une scaie e une pene (di no confondi cuntune plume 
che e à formis e carateristichis dal dut diferentis). Ma ancje ame- 
tint un salt straordenari e dal dut improbabil di chest gjenar, al & 
di domandäsi: Ce utilität podevie vé une pene par un retil che nol 
podeve svolä? Parcè la selezion naturäl varessie vüt di conservä 
une forme dal gjenar che no varès di sigür puartät un vantäg ada- 
tatif? Salacor parcè che e previodeve la formazion di une ale future 
e di ducj chei orghins che a coventavin par svolä? 

Vuê o savin ancje che scais e penis si origjinin in sträts de piel 
dal dut diferents e cheste e je une altre dimostrazion che la pene 
no pues jessi une modificazion de scaie (viöt in Dopo Darwin di 
Fondi e Sermonti, p. 264). 


Dai retii ai mamifars 


Une altre linie filetiche proponude dai teorics de evoluzion, e je 
ché che e puartares dai retii ae formazion dai prins mamifars. 
Cheste divignince e sarès rinfuarcide de teorie di Reichert e Gaupp 
che e prossume une omologjie tra i vues mandibolárs dai retii 
e chei auricolárs dai mamifars. In altris peraulis cheste teorie e 
contint che i vuessuts (martiel e incuin) che si cjatin te orele dai 
mamifars a divegnin di une trasformazion dai vues cuadrát e arti- 
colár de mandibule dai retii par vie che a varessin la stesse origjin 
embrionál. 

Ma, al scrif Fondi “no si pues pensá, come che a fasin i evoluzio- 
niscj, a di un passac graduál di une cundizion a di une altre, par 
vie che cuntun passag gradual di une forme a di une altre, i orga- 
nisims di transizion no varessin podüt ni sinti, ni vierzi la bocje' 
(ibidem, p. 267-268). 

Si à ancje di tigni aments un senari li che la articolazion “primarie” 
di un retil e varés vüt di movisi inte orele mezane di un precursór 
dai mamifars cu la formazion contemporanie di une gnove arti- 
colazion "secondarie" tra il vues cranic (vues scuamós) e il dental 

(vues mandibolär). Par vê une articolazion funzionäl o varessin di 
imagjinä une trasformazion concomitante e coordenade di vues, 
tiessüts, cartilagjinis, muscui, gnerfs e sisteme circolatori. Nol esist 
nancje un organisims fossil in stät di testemoneä une trasforma- 
zion dal gjenar. 


I mamifars duncje a derivaressin dai Cinodonts e chescj dai Itido- 
saurs. I prins mamifars a comparissin intal Triassic. 

In di vuê i mamifars si dividin in mamifars ovipars e mamifars no 
ovipars. De prime classe a fasin part i monotremis, tant che l'or- 
nitorinc e i Tachiglossits, animäi che a vivin dome in Australie. I 
mamifars no ovipars si dividin in Marsupiäi (Metaters) e Placentäts 
(Euters). 

Il crani primordial dai Monotremis, par vie des lór carateristichis 
une vore particolärs, si pense che a vedin une “linie evolutive' 
diferente di chei dai Cinodonts che a varessin origjinät i Metaters 
e i Euters. Cussi, cualchi paleontolic al propon, tant che antenäts 
dai Monotrems, i Multitubercoläts. 

E reste par aiar une domande che o podin fä cu lis peraulis di Pier- 
re-P. Grassé (calcolát un dai plui grancj zoolics dal mont): “Cemút 
aie fat la selezion naturâl a rivä a bon de mamalizazion agjint su 
popolazions che e jerin a stä in ambients une vore diferents: Asie, 
Afriche austräl, Americhe dal Sud? Lis cundizions ambientäls a 
son diferentis di un continent a chel altri e i climis a vevin caratars 
particolärs intal Triassic e compagn intal Jurassic. 

La selezion naturäl, in cheste diversität, cemüt aie podût favori lis 
stessis formis in ogni lüc cence violä il principi neodarwinian: a 
ogni ambient il so gjenotip privilegjät, chel che, par cäs, si pre- 
adate miór?" (L'évolution du vivant, p. 92-93 de edizion taliane 
Levoluzione del vivente). 

Daür di chest senari, bisugne ancje zontä che une trasformazion dal 
gjenar, za di par se improbabile, ven a stäi dai vues masselárs dai 
retii intai vuessuts de orele dai mamifars, al sarès stät un event che 
al varès vüt di sucedi almancul dös voltis in maniere indipendente, 
come che al ven für de scuvierte dal monotrem fossil Echidna. 
Dös voltis in doi moment diferents e in doi lücs une vore lontans 
un di chel altri. 11 cás al fasarès miracui. 

La serie filetiche dal cjaval 


La serie filetiche dal cjaval al ċ un di chei esemplis di bataie che 
plui di ogni altri a vegnin dopráts par dimosträ la teorie evoluzio- 
niste. 

V.O. Kowalevsky intal 1874 al propone cheste secuence: Paleothe- 
rium (Eocen), Auchtherium (Miocen), Hipparion (Pliocen) e Equus 
(Pliocen fin al Atuäl). Ma za sul imprin dal Nüfcent chest scheme 
dal svilup dai Ecuidis al aparis insuficient par vie che intratant a 
jerin vignüts für altris reperts paleontologjics. 

Cun di fat lis liniis filetichis proponudis no son univochis. Daür 
di Storer, Usinger, Nibakken, Stebbins (1977) o varessin: Eohippus 
(Eocen), Ordibippus (Eocen superiör), Mesohippus e Miohippus 
(Oligocen), Pliobippus (Pliocen), Equus (Pleistocen). Ma a man a 
man che si scuvierzevin gnüfs fossii la linie filetiche si complicave 
simpri di plui. 

Al principi si pensave a di une evoluzion seguitive che e puartave 
di esemplárs di une grandece di un cjan fintremai al cjaval di vué, 
di esemplärs cun dincj sempliçs par frugä fin a chei cun cuspidis 
complicadis come che a son intal cjaval di vué. Il scheme si modi- 
ficave di un continui. 

E a proposit di Eohippus, calcolát il prin antenät sigúr dal cjaval 
- un animal che al à cuatri dêts tes catis anteriórs e tré in chés po- 
steriörs — Richard Owen, che lu veve scuviert intal 1841, lu clamà 
Hyracotherium, non che al tornarà a cjapä plui indenant stant ai 
dubis su la sô classificazion. Cun di fat chest animäl al à pocjis 
someancis cuntun cjaval, La grandece e je ché di un cjan, al à une 
schene curve, cuel e music curts, un crani che al somee a chel di 
un tapir e une code cun scheletri. Il pit nol presente çucui e cun 
ogni probabilitát al jere sfodrát propit come chel dai cjans. 

Lis stessis osservazions che a valin par Eohippus si puedin fa par 
Orobippus e Epibippus dós altris speciis seguitivis cjatadis simpri 
intai stráts dal Eocen e che i paleontolics a än puestät inte serie 
filetiche dai Ecuidis. 

Dome cun Mesobippus (e di Mesohippus inca), rinvignút intai stráts 
dal Oligocen, si pues fevelá di famee dai Ecuidis. 

Chestis conclusions si tirin soredut studiant la dintidure che tai 

ecuidis e je une vore particolär (molarizazion), cjalant la forme dal 
crani e de massele e osservant il fat che la part superiör des gjam- 
bis e je plui lungje e, compagn, a son plui lunes i dċts, 

1 cjavai si dividin in erbivars e folivars (Auchitberinae). 

Dongje di une variabilitát e di un numar cressint di formis che 
i paleontolics a tiravin dongje, al vigni fúr che diviersis speciis 
diferentis a vevin di vé vivüt inte stesse ete: Neobipparion (un er- 
bivar cun tré déts al esisteve dutun cun Pliobippus (erbivar cuntun 
det sól). Cheste scuvierte e va cuintri ae crodince di une riduzion 
seguitive dal numar dai déts inte linie filetiche dal cjaval e che e 
varès vüt di puartä in müt graduäl ae forme dal cjaval di vué. 
“La riduzion gradual dai déts dal pit lateral e je dal dut pustice. Che- 
ste tindince no je mai esistude in nissune linie dai Ecuidis” (Simp- 
son citát di Denton viöt Evolution, une theorie en crise, p. 189). 
Ancje la grandece dai animäi no rispiete la regule di Cope, regule 
che e previöt inte filogjenesi une cressite evolutive des dimension 
stant che o vin speciis (Archeohippus, Nannibippus e Protohip- 
pus) che a jerin plui pigulis dai lör ipotetics predecessôrs. 

Intal Miocen e intal Pliocen o vin une grande varietat di speciis 
che a finissin par ridusisi fintremai a lassä in vite dome il gjenar 
Equus che o cognossin in di di vuê. 


Cussi ancje une altre regule dal darwinisim che e previöt une in- 
cressite seguitive dal numar des speciis e ven contradisude. 

“G..) al e stat un moment li che i fossii esistents dai cjavai" al scrif 
Hardin cität di Fondi “al pareve che a indicassin une evoluzion 
retilinie dal piçul al grant, di formis di une altece di un cjan a 
formis di une grandece di un cjaval, di animäi cun dincj sempliçs 
par frugä a animäi cun cuspidis complicadis dal cjaval di vuê. [Une 
evoluzion che] e someave lineär - tant che i anei di une cjadene - 
ma cheste idee no je durade masse. A man a man che a vignivin 
scuvierts gnüfs fossii, la cjadene si tramudave inte solite ret filo- 
gjenetiche e al deventave ancje masse clär che la evoluzion no jere 
par nuie vignude für in linie drete, ma che (se o calcolin dome la 
grandece) i cjavai a jerin fats cumó plui grancj, cumó plui pigui 
cul lá dal timp” (citât in Dopo Darwin. Critica all'evoluzionismo di 
Roberto Fondi e Giuseppe Sermonti, p. 284). 

Par altri no vin di dismenteä che l’esempli dai Ecuidis, tant che 
dimostrazion dal evoluzionisim — natural e seguitif — là di là dal 
fat che il procès nol e ni evident ni lineár, al palese in realtát un 
mudament parentri di une stesse famee, chel dai Ecuidis, e no un 
passaç di une famee intune altre, ancjemó di mancul di un phylum 
intun altri. 

Achi o sin denant di un proces — se di proces si trate — che al pues 
jessi definit di microevoluzion e no di macroevoluzion. 

La microevoluzion — fenomen che al & ricognossüt ancje di diviers 
autórs che a contestin l'evoluzionisim — al ċ un fenomen di varia- 
zion cuantitative di struturis za esistentis di un determinät organi- 
sim. O podaressin definile tant che variazion su di un teme. 

Al va dit però che il tiermin microevoluzion nol è masse induvinät 
e al puarte a plui di cualchi confusion. I evoluzioniscj ortodös di 
fat, a tacá di chest concet, a contindin che la cumulazion di procès 
microevolutifs e puartarès cul timp a di une macroevoluzion. Ma 
no esistin osservazions in chest sens. Tra i doi o vin un salt incol- 
mabil stant che intal priocès microevolutif no vin nissune di chés 
neoformazions indispensabilis par un salt macroevolutif. 


150 agns indaür Darwin al scriveve che “Il numar di formis inte 
mediis che a costituissin i anei di transizion tra dutis lis speciis v 
ventis e lis speciis pierdudis e à vüt di jessi grande al infinit: dunc 
se la mé teorie e je juste, nol è dubi che [chestis formisl a an di ve 
vivüt su la Tiere" (in Dopo Darwin di Fondi e Sermonti, p. 180). 
Dal moment che chest numar no dome nol & "grant al infinit" ma 
al risulte simpri di plui inesistent, pe stesse amission di Darwin, la 
só teorie e patis di cualchi difiet. 

V FILOGJENESI 
E ONTOGJENESI 


Fintremai dai timps di Haeckel, e in müt alterni, i partidants de 
evoluzion a än palesät un ciert interès pe embriologjie, calcolant 
che la ontogjenesi di un individui, ven a stäi lis diviersis fasis dal 
so svilup embrionäl, e ricapitoläs la filogjenesi, ven a stäi il procès 
evoluzionist che a tacä des formis unicelulärs e varès puartät fin- 
tremai al om. 

La teorie e je stade formulade par prin dal naturalist todesc Ernst 
Heinrich Haeckel sot dal non di “Lec Biogjenetiche Fondamentál”. 
Haeckel al considerave che i mecanisims che a son ae fonde de 
filogjenesi a son chei stes responsabii dal svilup embrionäl (onto- 
gjenesi). Intal procès ontogjenetic a compariressin struturis mor- 
fofisiologjichis transitoriis che a corispuindin ai caratars adults di 
antenáts filogjenetics (ricapitolazion). Haeckel al faseve une di- 
stinzion tra palingjenesi (ricapitolazion dai státs filogjenetics pre- 
cedents) e cenogjenesi (neoformazions). Pal naturalist todesc la 
ontogjenesi si pues spiegá dome a tacá de filogjenesi. 


In di di vué la impostazion haeckeliane e je superade, ma la ana- 
lisi dal svilup ontogjenetic e ven doprade par capi e valutá miór 
lis causis e i mecanisims di trasformazion a nivel de evoluzion 
filogjenetiche. 

La gjenetiche moderne e à scuviert che il svilup embrionál al e re- 
golát par miec di gjens specifics (gjens omeobox) che peró, come 
che o vin viodút, no son responsabii di neoformazions. 

Come che o vin dit, la teorie de ricapitolazion, cussi come che e je 
stade formulade di Haeckel, e je cumó une vore ridimensionade 
ancje se e ven citade intai libris di test tant che une intuizion va- 
levule intes sós conclusions ultimis. In realtát, si sa che inte onto- 
gjenesi di un individui no comparissin mai i caratars adults che si 
viodin intai “corispondents” antenáts filogjenetics e al e dificil di 
fa la distinzion tra ce che al è palingjenetic e ce che al è cenogje- 
netic. Par esempli, nol & pussibil stabili cun sigurece che i vuessuts 
de orele mezane dai mamifars a divegnin dai vues masselárs dai 
retii (viöt a chest proposit il cjapitul “Dai retii ai mamifars”). 

La osservazion intes variis fameis animáls (anfibis, retii, uciei 
o mamifars) e fäs notá une diference sostanziál intes fasis di 
segmentazion celulár, te formazion de blastociste, intes fasis de 

gastrulazion, inte formazion dal mesodermi e de neurulazion. 

No vin nissune evidence dal fat che il proc&s ontogjenetic si da- 
vuelzi dal gjeneräl al particolär. 

1 studis sul rapuart tra onto e filogjenesi a vegnin fats dome par 
disvelä singulis (ma ipotetichis) omologjiis tra caratars che a com- 
parissin a nivel ontogjenetic e par confrontäju cun struturis di altris 
speciis (adultis o embrionäls). Chestis omologjiis a puedin jessi in- 
terpretadis dai evoluzioniscj tant che ricapitolazions. Par esempli, si 
interpretin tant che ricapitolazions i abocs dentäi dal embrion dai 
Misticéts (balenis), l'implant de articolazion masselár primarie e la 
cuarde dorsál dai mamifars, il svilup des sgrifis intai nidiacis di Opi- 
sthacomus boazin, la modificazion de linie di suture intai Amonits, 
Par vie de aparente complicazion e antieconomicitát di chescj ca- 
ratars, i evoluzioniscj a viodin une prove de “reson storiche” rica- 
pitolative, par concludi che la uniche reson di cheste complicazion 
e sarès la ricapitolazion filogjenetiche. Ma cheste interpretazion e 
je simpri di plui contestade. 

Di une analisi plui atente al ven fúr che chestis struturis no son 
un inutil vanzum di orghins precedents di une precedente specie 
animál, ma a án une funzion inte vite e tal svilup de presinte spe- 
cie in cuistion. Par esempli, la notocuarde dai mamifars e servis 
di “segnepuest” pe formazion seguitive de spine dorsál e dal tubul 
neurál, i abogs dentái dai mamifars che no án dincj in etät adulte 
a coventin par un svilup coret de massele. 

In altris peraulis chei che a vegnin clamáts “orghins transitoris' 
a son in realtat elements indispensabii te fase embriologjiche pal 
svilup coret dai orghins adults e no puedin jessi valutáts in ma- 
niere isolade. 


Pe teorie sintetiche, al contrari de teorie di Haeckel, e sarès la on- 
togjenesi la cause de filogjenesi. Par jé a son lis modificazions che 
si verifichin a nivel dal svilup embrionál che a saressin il pont di 
partence pes seguitivis trasformazions filogjenetichis. Une teorie 
che e fäs intervigni i gjens omeobox (gjens regoladórs) che a son 
i responsabii di modificazions morfologjichis. 

Cheste osservazion e ä puartät i evoluzioniscj (de scuele evo-devo) 
a calcolä i gjens omeobox (e lis lör sotclassis) tant che responsabii 

des trasformazions evolutivis. In altris peraulis cheste tesi e con- 
tint che la evoluzion si fasarès a nivel embrionäl. 

In ducj i animäi o vin secuencis di gjens omeobox (180 copiis di 
basis) une vore someantis di une specie a ché altre. Lis secuencis 
proteichis (omeodominis) che a vegni sintetizadis par mieg di che- 
scj gjens a risultin jessi ancjemö plui someantis. Par esempli, stant 
a cheste teorie, la inversion dorsoventrál e duncje la trasformazion 
dai invertebráts in vertebráts, e sarès stade une des trasformazions 
provocade dai gjens regoladórs. 

Ma, se in efiets lis mutazions omeotichis a causin cambiamen- 
ts morfologjics comprováts dai esperiments in laboratori, chestis 
variazions, in realtát, a puartin dome a savoltaments di struturis 
morfologjichis normáls: gatis che inte moscje a cressin al puest des 
antenis (antenopedia), malformazions di ogni sorte e che a puar- 
tin fintremai ae muart, ma mai a neoformazions. 

Il fat che i gjens omeobox a vedin ancje efiets pleiotropics (un gjen 
al influence diviers caratars) al rapresente un altri probleme sul 
plan evoluti”. E, par altri, si à ancjemö di capi cemüt che a vedin 
vüt origjin i gjens omeobox. 


Simpri a proposit de tesi ricapitolazioniste, un dai caratars che al 
ven dispès cität tant che esempli — ancje se aromai contestát e plui 
che avonde - al & chel dal compari tal svilup embrionäl (inte fase 
iniziäl) dai mamifars, dai cussi clamäts “arcs branchiái” (tra Valtri 
une part dai ricercjadörs e ä bandonät chest tiermin par un plui 
coret “arcs visseräi”). Intal 1825 Heinrich Rathke al scriveve “Ancje 
i embrions dai mamifars a än branchiis intai dal dut prins mo- 
ments dal svilup e duncje, sot di chest aspiet, a somein ae grande 
part dai scuái”. Ma ancje lui, subite dopo, al scugnive ameti che si 
tratave dome di abocs di branchiis. 
Studis plui fins a cheste constatazion a 'nd án zontadis altris, scu- 
vierzint che chestis struturis a son arcs di li che si formin la massele 
superiór e inferiör, il vues ioide, la laringje, elements dai vuessuts 
de orele mezane, diviersis glandulis e i orghins linfatics dal cuel. 
Nuie che al ves a ce viodi cu lis branchiis dai pes. Dome intai pes 
ein cualchi anfibi, une porzion dai arcs visserái (o arcs faringjeus) 
e da origjin ancje a struturis che a puartin aes branchiis. 

O vin za fevelät de teorie di Reichert - Gaupp sui vuessuts de orele 
mezane dai mamifars par mieç de trasformazion dai vues articolär 
e cuadrät dai retii che a saressin passäts de zone masselär ae re- 
gjon de orele. 


Vué, cheste interpretazion e ven contestade par vie di une analisi 
plui atente. Intai embrions umans, intal stadi di blasteme (5° / 6° 
setemane di svilup) si osservin, di une bande i abocs mesenchimäi 
di martiel e incuin de orele mezane e, di ché altre, la cartilagjin 
di Mackel, Di fat lis dôs struturis sore menzonadis a son diferen- 
ziadis e isoladis a un tant che no si pues fevelá di omologjie tra 
articolazion masselár dai retii cu la articolazion dai vuessuts de 
orele dai mamifars e chest al met in discussion une altre “prove” 
de teorie de ricapitolazion. 

I vuessuts de orele dai mamifars no son omolics ai vues masselárs 
dai retii, ma, se mai, a son omolics dai elements de columele de 
regjon auricolár dai no-mamifars. 

Un altri argoment tirát fúr dai ricapitolazioniscj e je la supueste 
presince di un aboc di “code” intai embrions umans che e di- 
mostrarès la derivazion dal om di precursórs indotäts di chest 
orghin come la grande part dai vertebráts. I] prin che al metarä 
in discussion cheste teorie al sara Wilhem His intal 1880. Vué lis 
gnovis ricercjis sul svilup embrionál uman a confermin che la gje- 
me caudál che si osserve tal embrion dal om nol á nissun rapuart 
cuntun abog di une code e che in nissune fase dal so svilup no 
si à aparizion di une struture che e sedi paragonabile, ni sul plan 
morfologjic ni su chel funzionál, a un alc che al vedi parintát cun- 
tun orghin dal gjenar. 


Une gnove interpretazion ontogjenetiche 


“La idee che il DNA al contegni dute la istruzion par fä un orga- 
nisim e je la scuvierte plui grande e, dut intun, il plui grant malin- 
tindiment de biologjie moderne” (Giuseppe Sermonti) 

I] cuarp di un jessi vivent al e costituít di milions di celulis (trilions 
intun cuarp uman) diferenziadis daúr dai tiessúts che a metin 

adun e des funzions specifichis che a son clamadis a davuelzi. La 
diferenziazion di chestis celulis e je stabilide di un program une 
vore complès inte fase dal svilup embrionäl. Dutis lis celulis, fale 
i linfocits, di ducj i organisims a contegnin i stes gjens. Si trate di 
capi il mecanisim che al puarte ae diferenziazion di chestis celulis, 
ven a stäi cemüt che si forme une celule muscolär pluitost che une 
celule dal cerviel e cuái che a son i mecanisims che a stabilissin la 
distribuzion di chestis celulis, cemüt che si metin adun sot forme 
di orghins intun lüc stabilit e intune forme specifiche. 

La moderne biologjie molecolär e à stabilit che par cheste dife- 
renziazion un rül centräl lu än i gjens omeotics che a codifichin 
par proteinis che si lein a secuencis specifichis dal DNA e che a 
influenein il svilup seguitif di un organisim. Chestis secuencis a 
vegnin clamadis omeobox (scjatule omeotiche, par inglés homeo- 
box in analogjie cu la "scjatule dai imprescj”). Lis proteinis che a 
vegnin fúr de trascrizion e traduzion di chescj gjens a puedin lá a 
fissäsi su di un altri gjen lescjant in cheste maniere la espressions 
di altris secuencis gjenetichis, une daúr di ché altre “a cjadene”. 
Chest mecanisim al puartarà ae segmentazion di un embrion. 
Une scjatule omeotiche e je componude, sù par jù, di 180 pärs di 
basis (60 aminoacits) che a formin un domini proteic in stát di 
leäsi al DNA e di ativá “a cjadene” une serie di altris gjens. Il gjen 
omeotic al determine cussi il plan di organizazion di un jessi vi- 
vent, al val a di, il puest che a an di tigni i orghins un par rapuart 
a chel altri. 

Cheste la teorie uficiäl che e varès sclarit i mecanisims ae fonde 
dal svilup embrionál e des varietáts des formis viventis. 

Ma dongje di cheste impostazion teoriche, che e lasse dut cás vier- 
tis une serie di cuistions, nus pläs di ripuartá achi une altre tesi 
che e met in dubi la validitát dal model che o vin a pene viodút, 
un model che al calcole centrál (par no dí unio) il rúl dal DNA intal 
svilup embrionál. 


Dopo dai agns '50 la ricercje embriologjiche e jere stade pal plui 
bandonade, ma cul svilup de gjenetiche chest cjamp al á cjapät un 
gnüf sburt par vie di une gnove impostazion che e staze a nivel 
molecolár i mecanisims responsabii de formazion e dal svilup dal 

embrion, mecanisims che a rapresentin ancje une gnove cläf di 
leture dal procès evoluzionist. 

Une altre scuele si domande se il svilup di un embrion al & indetät 
in dut e par dut dal DNA. E soredut: La forme di un determinät 
jessi vivent ise dute scrite intal gjenome? 

Il biolic molecolär nol à nissun dubi a chest proposit, ma denant 
de complessität dal procès plui di cualchi domande e reste dut cäs 
vierte. 


In sintesi: La celule üf e je une celule aploide che no je in stät 
di replica il so DNA. Cheste capacitát e ven riativade par miec 
de fecondazion. A tacä di chel moment la celule si divit in doi 
blastomars che a seguitin a dividisi in celulis simpri plui pigulis 
fin ae formazion de blastula, une struture sferiche e çondare tal 
miec (blastocele) e li che lis celulis dal strát esteriör a costituissin 
il blastoderme. Il blastoderme al tache alore a invagjinäsi parentri 
dal blastocele par forma l'endoderme inte fase clamade gastrula. 
A tacä de gastrula al scomence il proces di organogjenesi che al 
va indenant cuntune progression autonome di diferenziazion dai 
tiessüts celulárs. 


Pe embriolighe francese Rosine Chandebois, cheste progression 
€ dipent de informazion citoplasmatiche che lis celulis a àn fin- 
tremai dal scomengament. Par che la progression e lecli indenant 
al covente che si vedi un scambi seguitif di informazion tra lis 
celulis implicadis (interazion omeotipiche). Cheste informazion e 
pues sussisti dome se chestis celulis a son in contat diret une cun 
ché altre. 

"Nissune celule e je in stät di progredi inte diferenziazion e nancje 
di conservä ce che e à acuisit, se no comuniche cun celulis che a 
àn la stesse identität tiessutäl” (Ze gene et la forme di Rosine Chan- 
debois, p. 89). 

Pe Chandebois, a son i cambiaments dal citoplasme che a ativin 
O a disativin la espression di un gjen. Intun secont moment, lis 
diviersis popolazions celulärs a tachin a interagji tra di lór par 
mieç di chés che a vegnin clamadis interazions eterotipichis tra 
i tiessüts, interazions che a puedin intervigni dome in moments 

particolärs de progression autonome, ven a stäi cuant che lis po- 
polazions celulärs interessadis si cjatin intun stät di ativität bio- 
chimiche particolär a un tant di jessi ricetivis a di une azion di 
divignince esogjene. Chest stät particolär si clame competence. 
“La rispueste de popolazion [di celulis] e dipent simpri de compe- 
tence, al väl a di des proprietäts che ché [popolazion di celulis] e à 
acuisit par mieg de progression autonome” (ibidem, p. 90). 

Cuant che a vegnin in contat cuntun altri grup, lis celulis a subis- 
sin une azion eterotipiche e a bandonin la lör progression autono- 
me par une gnove progression. 

In sintesi, il principi motór dal procès di svilup al e la progression 
autonome di un grup di celulis (par mieg de azion omeotipiche) 
intant che lis azions eterotipichis a rilancin, a fermin o a deviin 
cheste progression. 

Intun prin moment lis azions eterotipichis a son causadis di un 
contat diret dai tiessüts implicáts e cun timps di competence une 
vore limitäts. Intun secont moment la progression autonome de 
diferenziazion celulär e ven morestade e i timps di competence si 
slungjin. 

A tacá de organogjenesi funzionál si stabilis une gnove forme di 
azion eterotipiche, ven a stái si met in vore une azion a distance, 
par miec dai ormons morfogjenics (che a controlin lis sintesis spe- 
cifichis o la proliferazion des celulis). 

La azion eterotipiche si manifeste massime par mieg di un meca- 
nisim clamát induzion: cuant un tiessút indutibil in progression al 
cuiste une determinade competence (potenzialitát par svilupási 
intune progression diferente) e si met in contat cuntun altri grup 
di celulis (indutör), il tiessút indutibil al ven determinát intune 
gnove forme. 

Chest procés al è limität intal timp, ven a sti, al è pussibil fin 
cuant che il tiessút indutibil nol à pierdút la competence. 


“E il DNA in dut achest?” si domande Rosine Chandebois “Al ċ clär 
che nol ten dentri il program pal svilup. Par fälu al varès di jessi al 
comant des celulis, comant in stát di determiná in ognidune di lór, 
cuntune precision infinide, la nature e il rindiment des sintesis ci- 
toplasmatichis. Il DNA nol à nuie altri che la informazion par meti 

adun dai polipetidis. Se o volin, il DNA al sa cemüt formä la emo- 
globine, la condroitine sulfät, la miosine e dutis chés altris protei- 
nis dal organisim, ma nol e in stát di meti adun l’organisim. Chest 
assum al ċ puartát indenant des celulis li che il DNA, che si cjate 
dentri di lör, al fäs figure di robot-scläf. Se il svilup al va indenant 
daúr des modalitäts specifichis de specie, al € parce che il DNA, 
biel che al furnis proteinis particolärs, al da la sö note origjinäl ae 
lör opare coletive” (Le gene et la forme ou la démysthification de 
l'ADN di Rosine Chandebois, p. 163). 

Ce che la Chandebois e conteste, al e che lis carateristichis mor- 
fologjichis (la forme) di ogni singule specie vivente a sedin scritis 
intal DNA (intai gjens) contindint al contrari che chescj caratars, 
espression dal svilup ontogjenetic, a son indetáts des interazions 
complessis tra grups di celulis. Induzion e reazion che a saressin 
la fonde pe diferenziazion dai tiessúts e pe seguitive formazion dai 
orghins e de specifiche forme di chel vivent particolar. 


Pal biolic molecolár impen "la diferenziazion terminál no je nuie 
altri che l'efiet de derepression di cualchi gjen implicát inte sinte- 
si de sostance specifiche dal tiessút neoformát. Si pensave di vé 
cussi un model sperimentál di fonde par podé studiá la regolazion 
de trasmission dal DNA. [In diviersis sperimentazions] lis celulis 
embrionáls a saran metudis in contat cun moleculis di gjenars 
diferents par scuvierzi la sostance in stát di provocá la diferenzia- 
zion terminál, ven a stái di scuvierzi l'efetôr in stát di reprimi il 
repressór liberant cussi un sit particolár dal DNA pe trascrizion. 
Magari cussi no, i risultáts no son státs ae altece des promessis: si 
e riväts a otigni efiets positifs cun moleculis une diferente di ché 
altre (proteinis specifichis di tiessúts che si jerin gjeneráts, mRNA, 
RNA no tradusibil, sostancis minerals). Ma, cun dut achest, la ipo- 
tesi no je stade bandonade” (ibidem, p. 87). 


Par Rosine Chandebois la gjenesi dai tiessúts e la forme di un 
organisim a son il risultát di un procès che al cjape dentri dute la 
celule cun dutis lis sós componentis e particolaritáts, tant che un 
dut interatif. 

In ultime sintesi, lis celulis intun organisim in fase di svilup, a 

mantegnin une memorie coletive par mieç di une comunicazion 
seguitive (interazion omotipiche). 

Chestis interazions a stabilissin il ritmi mitotic des celulis, il lôr 
mût di struturäsi une par rapuart a ché altre, e a stabilissin ancje 
il rindiment de sintesi des proteinis. 

Come che o vin viodüt, lis popolazions celulärs a nivel embrionäl 
a varan, par une dade di timp, la proprietät di trasformäsi par mieç 
des interazions omotipichis (progression autonome de diferenzia- 
zion) causade dai cambiaments di compuartament sociäl des ce- 
lulis. Cuant che si à un contat cuntune altre popolazion di celulis 
o cuant che al interven un ormon, si verifiche alore une induzion 
(interazion eterotipiche). 

La rispueste des celulis a di une azion eterotipiche e dipent de lör 
competence (proprietät temporanie, come che o vin za viodüt, che 
e je necessarie par procedi intune gnove progression autonome). 
Pe determinazion di cheste gnove progression al covente che si 
stabilissi un contat tra lis celulis dal tiessüt indutif cun ches dal 

tiessüt indutör. I diviers tiessüts di un organisim cui lör caratars 

specifics e la forme e la struture dal organisim stes, a son duncje il 

risultát finäl des azions eterotipichis seguitivis e al ordin secuen- 

ziàl e cronologjic li che chestis si son sucedudis. 

In chest procés, la embriolighe francese e critiche la tesi de cen- 

tralitát dal gjenome, concludint che i gjens no án un rül diret intal 

procès morfogjenic parce che al e clar che "un polipeptide nol 

determine di bessól il caratar di une organizazion alterade intal 

câs di une mutazion" (ibidem, p. 164). 

Une mutazion gjenetiche e provoche, che si capis, une alterazion 

funzionäl inte celule, ma cheste mutazion e cause alterazions feno- 

tipichis intal embrion par colpe de alterazion dal compuartament 

sociäl dal insiemi des celulis cuant che chestis a son implicadis 

inte formazion di une gnove organizazion. In altris peraulis, cuant 

che si forme un gnüf trat morfologjic. 

Une malformazion causade di une mutazion gjenetiche no risul- 

te par colpe di une ativität specifiche dal gjen mudät, ma “al & 

cuant che [un gjen mudät] al contribuis ae determinazion [dun- 

cje ae alterazion] de adesivität des membranis, dal ritmi mitotic, 

de velocität di progression autonome [che al contribuis a di une 

malformazion]. Al è il caratar unic des regolazions faladis par vie 
dal compari dal trat anormäl che al fasarä la specificität de mal- 
formazion” (Le gène et la forme ou la demysthification de l'ADN di 
Rosine Chandebois, p. 165). 

Par esempli, un ralentament o une acelerazion de progression par 
colpe di une velocitât mitotiche alterade a podaran causä un con- 
tat tra lis celulis dai tiessûts indutôr cun chel indutif cuant che 
chest ultin al à pierdût o nol à ancjemd une competence specifi- 
che, cul risultät di une consecuente malformazion. 

“La organizazion dal animäl e je metude adun in maniere pro- 
gressive, vie pal svilup, par mieç di un procedi automatic des in- 
terazions celulârs lescjadis de struture eterogjenie dal citoplasme 
dal Of intai prins blastomars (..) [Organizazion] che no je deter- 
minade des secuencis dai nucleotidis dal DNA. Par che il svilup 
al ledi a bon, lis celulis a àn dome di pode disponi di chestis 
secuencis nucleotidichis intai timps juscj. In gjenar lis malforma- 
zions no son provocadis di proteinis atipichis, incorporadis intes 
ultrastruturis celulárs, e che a dan a chestis une conformazion 
anormál. La grande part di chestis [malformazions] e in particolär 
chés plui gravis, a son il risultát di une disfunzion metaboliche di 
ordin cuantitatif, in celulis in fase di diferenziazion seguitive a di 
une mutazion puntuál o a di une mutazion cromosomiche, cence 
che cheste e vegni corezude dal rest dal gjenome. L'aspiet de mal- 
formazion e lis circostancis li che il svilup al sarà blocát, al dipent 
dal rül che a àn lis celulis intant che si davuelg la morfogjenesi" 
(ibidem p. 174-175). 


Al citoplasme e ven tornade cussi une funzion che la biologjie mo- 
lecolár fin a cumo e dinee dal dut. Cun di fat, pe Chandebois “Il 
citoplasme al & in stät di tigni la memorie di ativitäts che l'ambient 
i à, par un moment, imponüt. Cheste memorie e je in part coletive, 
ven a stäi mantignude par miec di une comunicazion seguitive..." 
(ibidem, p. 83). E ancjemö '(..) la personalität atuál di une celule 
e dipent une vore di mancul de identität dai gjens trascrits in chel 
moment che des cundizions fisichis e chimichis imponudis al cito- 
plasme par mieg de eredität de só assendence e de cualitàt dal so 
ambient" (ibidem, p. 83). 


88 LA IDEOLOGJIE EVOLUZIONISTE 


Dut il contrari di chel mecanicisim palesät dai neodarwiniscj che 
al calcole il gjen, e dome lui, in stät di controlä il svilup dal em- 
brion (viöt Richard Dawkins in The Selfish Gene, p. 27 de edizion 
taliane). 

La tesi dal svilup embrionäl proponude di Rosine Chandebois si 
presente tant che une gnove interpretazion dai mecanisims de 
evoluzion — la embriolighe francese e reste evoluzioniste ma e 
rapresente une rivoluzion che e savolte la vison dal rapuart gjeno- 
me-citoplasme e e met in lús lis fressuris de biologjie molecolár e 
la debilece dal dogme centrál, 

Il probleme al è che, ancjemö une volte, si da par cierte une teorie 
che lis sós sapontis a colin une daúr di ché altre. 

Ma la evoluzion, propit par vie che e je indimostrabile, no ä bisu- 
gne di... dimostrazions. 

Il ricercjadôr al à di limitási a scuvierzi il cemút, cence meti in 
cause il ce o a domandäsi dal se e dal parce. 


O podin concludi cu lis peraulis dal gjenetist Giuseppe Sermonti 
che “dut il cjapitul de eredität extra cromosomiche, sedi che si trati 
dal ‘cjamp materni’ fissat intal Gf, sedi che si trati di ormons o di 
altris sostancis trasferidis al üf o al embrion che al & daür a svi- 
lupási te mari, sedi, par fini, che si trati de 'ereditàt simbiontiche', 
dut al configure la vite tant che un sisteme viert” (in Dopo Darwin, 
critica all'evoluzionismo, p. 90). 


Richard Dawkins 


“Il darwinisim C par fäle curte, e je une teorie che e je 
stade metude ae prove e che e risulte false” 

(G. Nelson e N. Platnick dal American Museum of 
National History di New York) 


“Mi plasarés savé in ce che e consist cheste prove” 
(Richard Dawkins) 

Come par Monod, ancje par Richard Dawkins — calcolät il plui 
ferbint sostignidór dal darwinisim in di di vué — i organisims vi- 
vents a son machinis complessis o, come che ju definis intun dai 
siei tancj libris di divulgazion sientifiche, “veicui atifs di traspuart 
dai gjens: machinis dai gjens' (The Selfish Gene, a p. 51 de edizion 
taliane // gene egoista). 

Ma, diferent di Monod, Dawkins al puarte dute la só atenzion su la 
selezion naturäl contestant al cäs une funzion dominante. Par lui, 
la essence de vite no je il cás ma la antitesi dal cás “la antitesi dal 
cás e je une sorevivence no casuál” (The Blind Watchmaker, a p. 
423 de edizion taliane L'orologiaio cieco). "Une robe complesse" al 
scrivarà simpri intal stes libri (op. cit. p. 25) “e je alc che lis parts 
che le componin a son organizadis intun müt che al & improbabil 
che a vedin vút origjin dome par miec dal cás”. 

Il resonament al è impecabil e no podin fà nuie altri che condivi- 
dilu. 

Cun di fat “si puedin cumbiná celulis a cás” - al va indenant - “par 
miliarts di agns cence mai otigni un conglomerát che al svoli o che 
al nadi o che al sgjavi o che al cori o che al fasi ancje mál une robe 
cualsisei e che e puedi jessi interpretade, ancje di lontan, tant che 
un lavorà par mantignisi in vite. (...) lis robis complicadis a an une 
cualitát, specificabile in anticip, ven a stái une cualität che al & une 
vore improbabil che e sedi stade acuiside dome par miec dal câs". 
E alore cemüt saressino vignüts ae lüs i organisims vivents su che- 
ste Tiere? Stant che une robe complicade e je cussi "improbabile" 
che "no varés podüt vigni ae esistence dome par mieg di un singul 
at casual” (ibidem, p. 34). 

Dawkins, cussient che la improbabilität di un procés casuäl al 
rapresente l'anel debil di dut l'implant evoluzionist, al contint che 
meti il cás tant che motór de evoluzion e je une interpretazion 
falade de vision darwiniane. Ma che, in ogni müt, (par Darwin 
e duncje par lui) la aparizon di une robe complicade tant che un 
jessi vivent, e je pussibile cence l'intervent di un progjetist (un 
orloiàr). Aparizion che no si € vude par cas, ma par mieç di “tra- 
sformazions graduäls, cumulativis, pas a pas, a tacä di robis plui 
semplicis, di obiets primordiäi avonde semplics di podé ve vüt 
origjin par cás" (ibidem, p. 34). 

Duncje, il cäs, metüt in bande sul imprin dal resonament, al torne 
protagonist sul prin tacä dal procès biogjenic, ae origjin de vite. 
Lorloiär, che al da il titul al libri, al e il protagonist de metafore dal 
filosof e teolic inglés William Paley (1743-1805) li che chest si ima- 
gjine di vê cjatät par tiere un orloi, intant che al spassizave intun 
magrét. E denant di chest manufat nol pues fá di mancul di pensá 
che l'orloi al veve di jessi stat fabricát di cualchidun, ven a stái di 
un orloiár. Paley al rive cussi ae conclusion che: “Ogni indicazion 
di inventive, ogni manifestazion di un progjet inteligjent che al 
esist intal orloi, a esistin ancje inte opare de nature, cu la diferen- 
ce, a pro de nature, di une misure plui grande, di une grandece 
che e disfide ogni calcul”, 

Dawkins, che no covente dilu, al conteste chest paragon tra artefat 
e nature contindint che la analogjie e je false e che “l'unic orloiár 
in nature a son lis fuarcis vuarbis de fisiche “ (ibidem, p. 22) e 
...) tal cas des machinis viventis (...) il ‘progjetist’ al è la selezion 
naturál, Porloiár vuarp' (ibidem, p. 63). 

Se la metafore di Paley e á une só logjiche, la rispueste di Dawkins 
no dome e mancje di consecuenzialitát ma no puarte dongje nis- 
sun element di prove. La afermazion e je apoditiche. Par altri, 
in Dawkins l'esempli al & sielzút mál: par vuarp che al sedi, un 
orloiár al reste simpri un orloiár, cu la só inteligjence, cu la só 
cognossince, cu la só manualitát. Al reste simpri un progjetist, rúl 
che la selezion naturál, par só “nature”, no pues vé, e je dome un 
“tamés”, un filtri frét e mecanic di ce che al cjate denant di se. 

“La selezion natural e je l’orloiar vuarp parce che no viót, no fas un 
plan des consecuencis, no à nissune finalitát. Tant e tant i risultäts 
vivents de selezion natural nus dan la impression (...) di un dissen 
intenzionál (...). Il progjet al è dome ilusion” (ibidem, p. 41). 

Al & cussi e vonde! 


Lä di lá dal fat che la metafore e clope, si trate di savé cuái che a 
saressin i mecanisims ae fonde dal procès evolutif e di savé cemút 
che il progjet si dimostrarès ilusori. 

Par Dawkins, e chest lu vin za viodüt, '(..) i organisims vivents 
a son masse improbabii e ‘progjetäts’ cun masse elegance par vé 
vút origjin par cás. Cemút alore sono vignúts ae esistence ? (...) par 

mieg di trasformazions graduäls, pas a pas, a tacá di inizis sempli- 
ss, di entitâts primordiàls avonde elementàrs a un tant di podé vé 
vat origjin par cas. Ogni mudament seguitif intal procès gradual 
de evoluzion al @ stat avonde semplic rispiet a chel subite prece- 
dent a un tant di podé verificäsi par cás. Dute la secuence di pas 
cumulatifs al rapresente perd alc di une vore diferent di un procès 
casuäl, li che si tegni a ments la complessität dal prodot ultin ri- 
spiet al pont di partence origjinari. Il procès cumulatif al e direzút 
de sorevivence, un procès dut fale che casuäl” (ibidem, p.71). 

Il cäs al va eal ven intun pendolä cence fin, si presente al principi 
par dopo spari par insedäsi ancjemö intes sfesis des piçulis tra- 
sformazions cumulativis. Il procès cuant che al è casual nol à di 
jessi definit cun chest tiermin. “Une mutazion e je casuál” al insist 
Dawkins “la selezion naturäl e je il contrari stes de casualitát” (ibi- 
dem, p. 69). E par jessi plui precis, e je la selezion “cumulative”, a 
son i passags lents e graduái, la spiegazion, "la uniche spiegazion 
funzionant che e sedi mai stade proponude, de esistence dal dis- 
sen comples de vite" (ibidem, p. 423). 

Il probleme de improbabilitát che une mutazion aleatorie e puedi 
trasformá un organisim intun altri (o ancje un orghin intun altri) 
(selezion a pas singui), Dawkins lu risolf moltiplicant lis trasfor- 
mazions intun numar avonde grant par che i salts ci une forme 
intune altre a risultin cuasi impercetibii (selezion cumulative), "La 
diference tra selezion a pas singui e selezion cumulative e je che- 
ste: inte selezion a pas singui lis entitäts selezionadis (...) a son 
selezionadis une volte par dutis. Inte selezion cumulative invezit, 
chestis “si riprodusin' o (..) i risultäts di un proces di cernite a 
vegnin sometüts a di un ulteriór proces di cernite e i risultáts di 
chest procès a di une gnove cernite... e vie indenant (...). Il prodot 
finál di une gjenerazion di selezion al & il pont di partence pe 
seguitive gjenerazion di selezion e cussi indenant par tantis gjene- 
razions" (ibidem, p. 74). 

Intal prin esempli al coventarés un numar transastronomic di ten- 
tatifs par rivà a di une trasformazion vignude ben, stant che a ogni 
tentatif falät si varès di tornä al pont di partence, intal secont che- 
ste impasse e sarès superade parce che si scomponarès "ce che al è 
une vore improbabil in piculis componentis mancul improbabilis 

disponudis in serie. Par tant che al sedi improbabil che un orga- 
nisim X al puedi derivá di un organisim Y par miec di un singul 
salt, al € simpri pussibil concepi une serie di formis intermediis 
graduadis in müt infinitesim tra di lör. Par tant improbabil che al 
puedi jessi un mudament su grande scjale, mudaments plui piçui 
a son mancul improbabii. Se o rivin a postulä une serie avonde 
grande di formis intermediis graduadis in maniere fine, o sarin 
in stät di derivä cualsisei robe di cualsisei altre, cence cjatäsi par 
fuarce denant di improbabilitäts astronomichis” (ibidem, p. 424). 

Ma se si concepis une serie di formis intermediis graduade in müt 
infinitesim si otignarä di consecuence un numar “astronomic” di 
organisims comparits su la Tiere. Se o moltiplichin il numar di 
formis intermediis pal numar di liniis tipologjichis, la cuantität 
che e vignarä für no je nancje imagjinabile. Cussi, se di une bande 
si risolf la cuistion de improbabilität di un salt masse impuartant 
di une forme intune altre, di ché altre al torne a presentäsi il pro- 
bleme dal numar di formis intermediis che a coventaressin par 
une trasformazion graduál, numar di formis che la paleontologjie 
no je mai rivade a scuvierzi. La paleontologjie, dut il contrari, nus 
mostre simpri e dome chei salts che la “selezion cumulative” di 
Dawkins e á la pretese di colmá. 

Tornin istes al resonament di Dawkins, a ché selezion cumulative 
che e sarés “la uniche in stát di sclari la esistence de complessität 
organizade” (ibidem, p. 423). La robe a un prin viodi e pues so- 
meá di une semplicitát estreme, ma la nature dal vivent e je un tic 
plui complesse. La zonte di elements, o di un caratar, intun orga- 
nisim par che e sedi funzionál e domandarés une trasformazion 
complessive e coerente dal organisim stes propit par no rompi 
il so ecuilibri funzionál e struturál. In cás contrari o varessin la 
formazion di un jessi incomplet, scuilibrät, fintremai handicapát o 
mostruós. 

Ma par Dawkins “No si varès nissune dificoltát a crodi che sar- 
pints individuái furnits di une mieze dozene di vertebris in plui 
di chés dai lór gjenitórs e sedi podude vigní fúr cuntune muta- 
zion intune sole tape”. Se la semplice zonte di elements vertebrái 
no varès di rapresentä une grande dificoltät biologjiche, intal stes 
müt si à di pensá che zontis cumulativis di elements in orghins 

de sensibilität a än di v& puartät a di une incressite progressive 
de lör funzionalität. Parcè che “No je vere che ogni part € sedi es- 
senziäl pal suces di dut il comples. Un sempliç rudimentäl sisteme 
di ecolocazion voli/orele (...) al è simpri miór di nuie. Cence voi si 
è vuarps dal dut. Cun voi ancje une vore imperfets si & almancul 
in stät di scuarzi la direzion gjeneräl dal moviment dal predadör, 
ancje se no si rive a meti a füc une imagjine clare” (ibidem, p. 69). 
Dawkins al confont la miopie di un jessi uman cu lis carateristi- 
chis di un voli diferent intune altre specie e al misure la vision cun 
parametris antropocentrics. 

Al scrif Rémy Chauvin: “Nol € par nuie evident che un abog rudi- 
mentäl dal voli al puarti un vantag seletif: bisugnarès dimostrálu; 
cun di fat a esistin furmiis che a viodin avonde ben e altris che 
a son in pratiche vuarbis ma no si constate che lis primis a vivin 
miór di ches altris (...), massime par vie che il voli nol @ Punic or- 
ghin sensorial, a ‘nd e tancj altris intal stes animal, e cemüt save 
se un di chescj, l'odorát par esempli, nol & cussi svilupát di com- 
pensá, e di superà l'handicap problematic causát di un male viste? 
E contindi che une lizere cressite de vision e ès miór di nuie, 
nancje chest nol e evident, e je une cuistion di nivel soiär. Al e une 
vore pussibil che il vantac, se al esist e se o podessin misurálu, si 
puedi traviodi dome dopo un ciert nivel soiár di cressite (..)' (Le 
darwinisme ou la fin d'un mythe, p. 113). 

Il sarpint al viót póc ma la só scjarse vision oculár e je compensa- 
de di un sisteme une vore comples di individuazion e di ricostru- 
zion tridimensional dai obiets esteriórs par miec de lenghe. Nol à 
bisugne di altri. Sisteme che par nó al e dificil parfin di imagjiná 
Cussi come il Nautilus, al contrari dai siei 'parincj' tant che il ca- 
lamár e il folp, nol à vüt bisugne di “inventá” la lint pal so voli che, 
dut cás, al è ben adatát aes sós dibisugnis. 

Par Dawkins chest fat “al rapresente un ver enigme” (ibidem, p. 
125), un misteri che il professór di Cambridge si premure di voltá 
dut a vantag de só teorie e, cence ridi, al scrif: *C..) il Nautilus al 
dimostre in mit eficag che un voli cence lint al è une soluzion une 
vore miór de assence dal voli" [!!!] (ibidem, p. 128). 

Cun resonaments dal gjenar si pues dimostrá ce che si vúl. 
Insumis il voli (ma chest al val par ducj i orghins) al varès aumen- 

tät lis sös performances zontant un toc daür di chel altri elements, 
caratars e percentuäl di vision. “Par rapuart a nissune vision, al & 
miór vé une vision al 5% de mé e de vuestre. Compagn pal 1% de 
vision comparade ae vuarbetát totál. E 6% al & miór dal 5%, 7% al 
e miór dal 6% e vie indenant rimontant la serie graduál e cence 
interuzion” (ibidem, p. 119). 

“Largoment al ċ ingjanós” al comente Phillip E. Johnson in Darwin 
on Trial (p. 52 de edizion francese Le darwinism en question) 
“parce che ‘cinc par cent di un voli’ nol à nuie a ce viodi cun “cinc 
par cent di une vision normál. Par che un animál al disponi di 
une vision utile, bisugne che a cooperin tantis parts complessis. 
Ancje un voli complet al ċ inutil se une creature no je dotade de 
capacitát mentál e neurál che a coventin par doprá la informazion, 
favorint cussi la sorevivence e la riproduzion”. 

Par Dawkins la evoluzion si sclaris par mieg di une cumulazion 
seguitive di piculis modificazions, une serie seguitive e graduál di 
zontis e di trasformazions che la selezion e tamese in mút vuarp (e 
nol è un zúc di peraulis): voi che si “perfezionin”, miegs polmons 
che si trasformin in vissiis nadadoriis, membranis tra i déts che 
a cressin fintremai a formá alis di gnotul e v.i. e dut par selezion 
cumulative. Trasformazions che si fondin su di une suposizion 
arbitrarie ma cence nuie che le dimostri. E cun dut che Dawkins 
al conteste la nozion di casualitát, al scugne ametile a piçulis do- 
sis e — fale no evocä l'intervent di une cualchi fuarce diretive - al 
scugne contindi che “par che une selezion cumulative e puedi ve- 
rificäsi realmentri intal mont, in origjin a án di jessi stadis presintis 
entitáts cun proprietáts che a costituissin chei ingredients basilárs. 
Par chest o vin di tigni ad a ments che chei stes ingredients, al- 
mancul in cualchi forme rudimentál, a án di vé vút origjin su la 
Tiere primitive in mit spontani, parce che, in câs contrari, la sele- 
zion cumulative, e duncje la vite, no varés mai vút origjin” (ibidem, 
p. 182). 

Cheste “spontaneitat" e varès vút di cjatá cualchi rimpin, par 
esempli intai esperiments di laboratori di Manfred Eigen, “espe- 
riments” che nus judin “a preseá la nature dal dut automatiche e 
no deliberade de selezion naturál” (ibidem, p. 190). Ma, dongje di 
constatá che chescj esperiments a son fats in laboratori, al va dit 

che par rivä a formä moleculis di DNA o di RNA, i ricercjadörs a 
än scugnüt introdusi chei “modons” che no si cjatavin intal am- 
bient prebiotic. E ancje te cundizion di une sintesi controlade si 
presentin altris dificoltáts, p.e. il fat che lis basis azotadis si lein in 
dôs manieris diferentis: leams a e B-glicosidic. Al contrari, in natu- 
re lis cjadenis di nucleotidis a presentin dome leams f-glicosidics. 
Di tigni ad a ments che i a-nucleotidis a inibissin la cressite de 
cjadene e al & propit par chest che tes sintesis controladis in labo- 
ratori chescj a vegnin separäts. Duncje lis sintesis in laboratori no 
rapresentin un model che al sclarissi la origjin de vite. 

Ma chest nol ferme un darwinist tant che Dawkins intal contindi 
che “La cláf e je rapresentade de selezion cumulative”, e dal mo- 
ment che cheste e à di jessi inviade no podin eludi l'imperatif di 
postulá, ae origjin de selezion cumulative stesse, un event casuál 
intun pas singul” (ibidem, p. 196). Par rivá fintremai a di une con- 
clusion di chest gjenar: “Dispès cualchidun al marche il fat che ¡ 
chimics no án vút sucés intai lór tentatifs di replicá la origjin spon- 
tanie de vite in laboratori. Chest fat al ven doprát tant che se al fos 
une prove cuintri ches teoriis che i chimics a cirin di verificä. In 
realtát, o varessin vút pluitost di preocupási se i chimics a fossin 
riväts a otigni in müt cussi facil formis spontaniis di vite in prove- 
te (1). Parcè che i esperiments dai chimics a durin par agns, e in 
plui i chimics a son pócs e no miliarts a fa chescj esperiments' 
(ibidem, p. 230). 

Plui la cuistion e devente ingredeade e miór al è. Plui a cressin lis 
dificoltáts e plui si rive dongje a vé reson. E no impuarte se il con- 
front nol à sens: I procediments in laboratori a son planificäts, la 
selezion natural (l'orloiàr vuarp) no. "Nol esist un bersai lontan, nis- 
sune perfezion final tant che criteri di selezion (...)” (ibidem, p. 81). 
La nature no ä un obietif finäl, ma i chimics si! 


Ma fasin fente che chestis dificoltáts a sedin dome il risultát de 
nestre incapacitát di penetrá dutis lis sutilecis de teorie. Se o nin 
indenant cul resonament dawkinsian, o constatin che par lescjá il 
procés trasformist ae origjin de vite a án di jessi stadis, par fuarce, 
chés “(...) entitáts primordiáls avonde elementárs di podé vé vút 
origjin par cás.” (ibidem, p. 71). 

Ma “No savin ancjemö cun precision cemüt che la selezion na- 
tural e sedi scomencade su la Tiere (..). Il fat che vué al mancji 
un sclariment acetät in müt energjic de origjin de vite, nol varès 
di jessi di sigür calcolät tant che ostacul pe acetazion de interie 
concezion darwiniste dal mont, come che al sucêt cualchi volte, 
probabilmentri in chei che a än voie di crodi a ce che ur plâs di 
crodi' (ibidem, p. 231). 

No savin, ma o sin sigürs. A mancjin sclariments, ma chest nol & 
un ostacul. E je une maniere avonde singolär di resonä par un om 
di sience a un tant che al sarès di domandäsi cui che a son chei 
che “a àn voie di crodi a ce che ur plas di crodi', 


Se Dawkins al zuie cun frasis a efiet e cuntune enfasi plui di predi- 
cjadór che di sienziät al è parce che si rint cont che l'implant teoric 
evoluzionist al paidis, dongje di ducj chei altris, di un probleme di 
fonde, e logát propit "inte origjin". 

Di fat, la cussi clamade selezion cumulative par funzionä e à bi- 
sugne di “machinis complessis” che a vedin la carateristiche di 
duplicási, ma par podé duplicäsi i vül, juste apont, che a sedin 
complessis fin dal principi. Al € chel che si clame un cercli vi- 
ziós a un tant che “(...) se l'unic mat che o cognossin par che une 
machine complesse e puedi esisti e je la selezion cumulative, si 
cjatin denant di un probleme di dificile soluzion” (ibidem, p. 197). 
Soluzion dificile parcè che i numars de improbabilität statistiche 
a tornin achi a deventa transastronomics. Ma no avonde grancj di 
fa pierdi a Dawkins lis sperancis. Parcè che, se e je vere che par 
sperä intun "miracul" dal gjenar (che une machine complesse si 
sedi formade, intun mit aleatori) intun mont caotic prebiotic o 
varessin vüt di spietá un miliart di miliarts di agns, “plui de etát 
stesse dal univiers” o vin peró ancje di calcolá che intal univiers 
“a esistin probabilmentri plui di un miliart di miliarts di planets 
disponibii” (ibidem, p. 203). 

Ve alore che “un miracul al devente realtát par mieg de matemati- 
che” [!!!] Gbidem, p. 203), Nuie mál come pensade. 

Matematics tant che D. S. Ulam a án calcolát une vore improba- 
bil che il voli al vedi podüt evolvi par mieg di pigulis mutazions 
cumulativis parcè che il numar di mutazions necessariis al varès 

vüt di jessi cussi grant che il timp nol sarès bastät. La stesse im- 
probabilität (lei impussibilität) e väl par une machine complesse 
necessarie par inviä il procès de vite su la Tiere, procès che al do- 
mande mecanisims di duplicazion e di selezion. Par superä cheste 
dificoltät, come che o vin viodüt, Dawkins al introdüs une altre 
variante: il numar di planets intal univiers li che chest procès al 
varès podüt viodi la lüs. Ma se la probabilität matematiche e je 
compagne a zero intun planet e je compagne a zero in ducj chei 
altris e nol è moltiplicant il numar di planets par zero che la proba- 
bilitát e cres. E soredut no si capis nancje daúr di cuál resonament 
un tentatif biotic che si davuelg intun determinát planet al puedi 
vé une continuitát probabilistiche suntun altri, magari lontan mi- 
lions di agns lüs. Se par inviá il procés vitál al covente un event 
casuál (e miracolós) su di un planet X, al reste ancjetant casuál 
e cul stes tas di improbabilitát suntun altri. Nol e moltiplicant lis 
improbabilitáts in contescj separáts e isoläts che lis probabilitáts a 
son destinadis a aumentá. 

Dawkins, cun di fat, al confont, e salacor intune maniere studia- 
de e no masse oneste, un calcul probabilistic dal dut teoric cu la 
pussibilitát de aparizion de vite in mút spontani intun contest reál. 


O podin concludi chest cjapitul cuntune citazion di Giorgio de 
Santillana: “Chescj soporifars ‘in müt gradual’ e ‘un pas daür di 
chel altri’, ripetúts cence padin, a aspirin a scuindi une ignorance 
dut intun grande e che e fas maravee. Al ven voie di domandäsi: 
ce pas? Ma dopo si lassisi nigulä, somerzi, narcotizä di dute cheste 
gradualitat che, intal miör dai câs, e je idee une vore banal, buine 
dome a cuietä la ment, parcé che nissun al @ pront a imagjina che 
la civiltàt e sedi comparide dute intun colp”. (p. 94, H mulino di 
Amleto) 

VI. CREAZIONISIAA 
E EVOLUZIONISIAA 


Cui che al met in dubi la teorie evoluzioniste tant che pilastri 
sientific für di dubi, tant che teorie che e varès sclarit intun müt 
definitif il misteri de aparizion de vite su la Tiere e de molteplicität 
des formis viventis, al ven definit creazionist. Tiermin che al sune 
tant che une condane, une eresie, e sinonim di oscurantist. 

Ma creazionisim e evoluzionisim a son doi tiermins che no pue- 
din jessi paragonabii. Il concet di creazion al inten a cuistions 
di caratar teologjic, filosofic, metafisic, intant che la evoluzion si 
presente parentri di une teorie sientifiche, di une sience positive 
che si fonde su la osservazion de realtät sensibile che e staze fats 
fenomenics ponderabii e dimostrabii. I doi tiermins no son nan- 
cje incompatibii a un tant che o vin evoluzioniscj (e darwiniscj 
convints) che no escludin par chel un intervent divin, o di une no 
specificade inteligjence superiör, e duncje un at creatif (viöt Jose- 
ph LeConte e fintremai Teilhard de Chardin). 

Il prin a ameti la coesistence des dós teoriis al sara Alfred Russel 
Wallace, coautór di ché stesse teorie evoluzioniste che e passará 
ae storie cul non di darwinisim. Al contrari di Darwin, Wallace al 
calcolave necessari un intervent extrasensibil in tré moments fon- 
damentái de "evoluzion" dal mont natural: la nassite dal univiers, 
la aparizion de vite e la aparizion dal om. 

La vere cuistion in dut chest dibatit e je che al e propit il concet 
stes di creazion che nol ven mai scandaiát. Ce si intindie in realtát 
cul tiermin di creazion? Di dulä vegnial für? Cemút si svilupial 
intal pinsir dal om? 

Si da par evident che par creazion si á di intindi “creazion dal 
nuie" (ex nihilo), une interpretazion calcolade universál e presien- 
tifiche, cuant che, dut il contrari, cheste interpretazion e nas dute 
e prin di dut intal mont cristian e cul timp si inlidrisarà ad in plen 
in dut POcident. No si cjate nuie di simil ni intal mont classic ni, e 
ancjemó di mancul, intes tradizions dal Orient Lontan. 

Inte tradizion orientál la creazion, intindude tant che at cronologji- 
chementri determinát e je une idee che no ven contemplade. 

Il mont al è e si svilupe intune ciclicitát perene, li che il 
scomengament nol & pensabil parce che logát für dal spazi e dal 
timp. Il mont fenomenic al è concepit tant che rifles ilusori dal 
Assolút, il No-Jessi, che cul mont manifestát nol á e nol pues 

vê nissun rapuart. Di une altre bande, il mont fenomenic al & 
interpretät tant che pinsir o insium dai dius o tant che prime 
ipostasi dal Assolüt. L’Assolüt al è il mont di dutis lis pussibilitäts 
de manifestazion (e ancje de no-manifestazion), La manifestazion, 
espression di une di chestis pussibilitäts, necessarie, ilusorie e reäl 
dut intun, no podarès fä di mancul di produsisi. Ilusorie dal pont 
di viste dal No-Jessi, reäl sul plan dal esistent. 

Intal induisim l’Assolüt, Brahma, si manifeste par mieg dal Principi 
Prin, Ishwara, l'Apara-Brahma (Brahma no-sovran), principi prin 
dal mont contingjent. Chest principi prin (I'Un) si polarize duncje 
in doi principis antagoniscj (Purusha e Prakriti), un positif e un 
negatif, un atif e un passif, conotazions che no van pero interpre- 
tadis intun sens manicheu, ma tant che polaritáts complementárs, 
che la lör contraposizion e burirä für l'univiers soresensibil e chel 
fenomenic. Se di une bande il mont manifestät al è dome un rifles 
dal Assolüt, ilusori e aleatori, al è, di ché altre, destinat a riunisi 
cu la só font, ven a stái a torná al so principi di li che al e vignút. 
La domande leibniziane “Parcè un mont e no un nuie?" e sune 
paradossál ae vision orientál par vie che se il manifestát nol fos, 
l'Assolût nol sarès assolút ma limitát intes sós pussibilitäts, un 
demiurc antropomorfizát sul plan concetuál e li che la só azion e 
varès une nature volontariste. 

La manifestazion e je duncje un spieli dal Un, e l'Un al è une ipo- 
stasi dal No-Jessi, destinade, inte só essence, a reintegrási in chel 
Un che le á “produsude”. 

Dut il procès al pant une vision cosmologjiche tripartide: Assolút, 
mont soresensibil (intermedi), mont sensibil. Tripartizion che si 
riprodús in müt indefinit in dutis lis modalitáts dal esistent. Pola- 
rizazion e tripartizion a son i doi aspiets che si ripetin inte espe- 
rience dal nestri mont. 

A chest e va zontade la ciclicitát dal svilup fenomenic e di chel 
soresensibil, la division in ciclis di dut il manifestát. 

Intal mont oriental nol ċ duncje spazi pal concet di creazion cussi 
come che al ven intindút intal mont ocidentál, stant che il contin- 
gjent al e ilusori, esistent ma reál dome par miec de só essence 
imanente, par miec di ché part eterne e incorutibile che si pee al 
Assolút. 

Jessi e No-Jessi 


Ma ancje il mont classic al rapresentarä Vesistent tant che rifles im- 
permanent di formis soresensibilis, eternis (ideis, archetips, atoms 
o omeomeriis). Cussi, Parmenit di Elee, intune maniere radicäl, al 
calcolarä tant che uniche realtät il Jessi (al väl a di la realtät imu- 
tabile e soresensibile) e il mont contingjent un No-Jessi dal dut 
ilusori. E su la fonde de concezion parmenidee si sviluparä dute la 
filosofie greghe seguitive. 

Si varà subit notät cemüt che i tiermins di Jessi e No-Jessi aän un 
significät contrari te metafisiche orientät a pet di chel de filosofie 
classiche ocidentäl. Il No-Jessi pai orientài al è l'ecuivalent dal Jes- 
si parmenideu, al val a di l’Assolüt, il Motór Imobil, eterni e inco- 
rutibil, par Parmenit, la uniche realtát, e, pai filosofs che a vegnin 
dopo di lui, il Principi sovran di dutis lis robis. 

Cun Platon e cun Aristotile o vin i prins elements di une soluzion 
di chel dualisim che te filosofie di Parmenit al ven percepit tant 
che radicäl, di ché separativität iridusibile tra Jessi e No-Jessi, tra 
Reäl e contingjent. 

Platon, cun di fat, al contint che ancje i obiets dal mont fenomenic 
e divenient a scuegnin vê parentri “un alc dal Jessi” che ur permet 
la esistence. Doprant un altri pont di viste terminologjic o poda- 
ressin di che, par Platon, il Jessi nol è dome un principi trassen- 
dent ma ancje imanent intes realtáts dal mont contingjent. 

Par Platon, sul plan cosmologjic, il rapuart al ċ determinát par mieç 
di un Demiurc che al ordene, su la fonde di un model eterni, une 
nature, sul imprin, di obiets caotics: “parcè che al covente propit 
che chest mont al sedi a imagjin di alc" (Timeu). No di une creazion 
si trate, ancjemó mancul di une creazion a tacà dal nuie, ma di un 
meti in ordin un alc che al & za esistent (esistent di simpri) daür di 
un model (ancje lui eterni), ven a stái, daür di un model divin. 
Cun di fat “Il diu Ç.) al cjapà dute la masse des robis visibilis che 
no jerin intun stát di polse, ma che si movevin cence regule e cence 
padin, e le fase passa dal disordin al ordin, calcolant che l'ordin al 
jere miór in ducj i sens" (Timeu). Di un diu ordenadór e no creadór 
al fevele Platon, di un mont fat “sul model de nature eterne (...) 
parce che il model al esist de eternitàt.' (Timeu). 

Ancje par Aristotile ogni forme e preesist, e preesist in chel Motór 
Imobil — eterni, sostance e at che al móf no movút — cause finál 
dal Univiers. Nol @ perd chest Diu a produsi il mont, ma, impas- 
sibil, lu atrai a se. Il Motör Imobil al *móf" impen il Prin Cil che 
al € la cause eficiente di ogni moviment dal Univiers. Il Prin Cil al 
ċ il prin mobil, ma di un moviment che al ċ di intindisi tant che 
traslatori circolár e che, dut cás, al reste ancje lui, sot di ogni altri 
aspiet, imobil e eterni. 

Il Mont Divin al conten duncje dentri di se il mont archetipic (par 
Platon il mont des ideis), archetips e ideis che su di chés la divini- 
tät e informe la realtät sensibile. 11 Diu aristotelic, al ċ cause finál 
dal Univiers, ma in nissun cás al e atör di un at creatif. Intant che 
il Demiure platonic al contemple l'ordenament eterni des ideis, il 
pinsir divin aristotelic al contemple se stes. 

I elements che a costituissin inte lör essence la realtät no son 
subiets al divigní, a son incorutibii e eternis, e il rapuart che si 
stabilis tra chescj e il mont sensibil, aleatori e limitát, al è virtual 
stant che dut al è destinàt a torná ae só risultive. 

No vin creazion par vie che il mont sensibil al esist di simpri sot 
forme di ideis o archetips (omeomeriis par Anassagore, atoms par 
Epicúr e Democrit) eternis e imutabii e che a ches il mont fenome- 
nic disvuedát de só aparence corutibile al e destinát a torná tant 
che Jessi in dute la só realtät. 


Chest moviment dal Jessi al esistent (No-Jessi) e dal esistent al 
Jessi, al è ce che al unis la filosofie classiche ocidentál cu la meta- 
fisiche dal Orient Lontan. Dute la filosofie greghe che si sviluparä 
seguitivementri a Platon e a Aristotile, e sará une precisazion e un 
svilup ulteriór di cheste vision gjenerál. Ma, in cheste cosmologjie, 
e reste vierte une domande fondamentäl: di dulä vegnial l'element 
material, la Natura naturans, che la divinitat e à l'assum di ordená 
daúr dal model eterni? 

Al e cun Plotin che si varä la sintesi plui alte de filosofie classiche 
intune vision no duál tra mont materiál e spirituál. 

Par Platon e Aristotile, cun di fat, la materie e je coesistente ma 
separade intant che Plotin al ripristine la unitát dai doi principis 
“materiäl” e “spirituál” contindint che Diu, l'Un, al € produtór an- 

cje dal mont materiäl e no dome dal mont principiäl (des ideis o 
dai archetips). 

Cun di fat Platon al concepis la Materie Mari tant che indipendente 
dal mont divin, coesistente al Demiurc, Demiurc che di ché nol e 
il produtôr ma dome l'ordenadór daúr di un model eterni. La ma- 
terie no je duncje concepide tant che ipostasi dal Demiurc, ma un 
ent di par se, disseparät. 

Chest dualisim lu cjatarin compagn in Aristotile cu la diference 
che pal filosof stagjirite chel che lui al clame Materie Prime no 
pues jessi definide tant che un ent in at ma un alc di potenziäl, 
di indeterminät, di assolüt. Par Aristotile, la Materie Prime (Mate- 
ría prima) al e il sosträt dal divigni, une potence pure in stát di 
deventä dutis lis robis. Platon, come che o vin viodüt le clamarà 
Materie Mari, eterne e incorutibile. 


Cuant che si fevele di materie (ylè) inte filosofie classiche e fintre- 
mai a ché medieväl (substantia), cheste no à di jessi interpretade 
tal sens che la peraule e à assumüt intal mont moderni li che par 
materie si intint i cuarps materiái. La materie (Materie Prime o 
Materie Mari) e je un principi universäl, un principi indeterminät, 
supuart passif de manifestazion. La Materie Prime, dut cás, par de- 
ventä supuart efetif dal mont (la Prakriti de metafisiche induiste) 
e à di esprimisi sot forme di Materie Seconde (Materia secunda) 
substrät passif in stät di ricevi lis formis (archetips, ideis) e di ma- 
nifestási intal mont fenomenic sot dal aspiet di cuarps materiäi. 

Come che al met ben in evidence Plotin, materie e cuarp a son doi 
concets ben distints. La materie e je incorporie. “Dal moment che 
no calcolin la materie di chest o di chel altri obiet, ma la materie 
di dutis lis robis, no tribuirin ae só nature nuie di ce che al cole 
sot dai sens (..). La materie no je duncje une robe componude, ma 
semplice, une par só nature” (Plotin, Eneade/Enneades II, libri 4, 
paragraf VIID. “La forme e jentre duncje te materie par conferii du- 
tis lis determinazions' (Plotin, Enneades II, libri 4, paragraf VIII). 


Dut il contrari di Parmenit che al rapresente il contingjent tant che 


un No-Jessi assolút, Platon al opere une precisazion che e supere 
la separativitát parmenidee assolude tra Jessi e No-Jessi. 

Par Platon, ogni ent sensibil par esisti al à di vé parentri di se chel 
Un che di lui al diven e che a lui al & destinät a tornä. 

Par Plotin, chel Un che al “prodüs” lis robis dal mont sensibil al 
rapresente dome une ipostasi dal ver Un, dal principi assolüt, che 
al clame I'Un in se o Super-Jessi. 

Cheste concezion tripartide de realtät e puarte Plotin aes stessis 
conclusions de metafisiche orientäl. Dal Un (Inteligjibil sovran) e 
procêt la Inteligjence (il mont dai Inteligjibii) e di chel, la Anime 
Universäl, e di li, il mont sensibil. 

Lis trê ipostasis che a procedin dal Un a son imagjins seguitivis 
che dal Principi Prin a divegnin un sul stamp di chel altri, 

No si trate perd di un procès di emanazion, stant che ce che al 
"diven" dal Un (Assolüt, l'infinit ideal) e je dome une imagjin, un 
rifles di ché perfezion che e je reäl dome intal Principi prin. E la 
procession che e puarte al mont dal molteplic, nol ċ il risultät di 
un at creatif volontaristic e ancjemö mancul di une creazion dal 
“nuie”, ma di une manifestazion necessarie li che il Principi prin, 
par vie de sö nature, nol partecipe ma al reste in se stes. Proces- 
sion necessarie, par vie che se l'Un al ten dentri di se “dutis lis 
robis” al conten par fuarce ancje chel “in plui” che nol pues fá di 
mancul di produsisi in esistent. Tignint simpri a ments che ce che 
al ven produsút al & dome la imagjin, il rifles dal Principi prin, par 
mieg des sös ipostasis seguitivis. 

“Dongje di chel Inteligjibil [identic ae Inteligjencel, o vin un altri 
Inteligjibil [l'Inteligjibil sovran, il Prin]. La Inteligjence, cussì de- 
terminade, cemüt puedie procedi dal Inteligjibil [dal Prin]? L'Inte- 
ligjibil al reste in se stes (...). Se al gjenere alc restant in se stes, lu 
gjenere cuant che al e ce che al e al so nivel plui alt. Al e propit 
restant intal so stát propri che al gjenere ce che al gjenere; al e 
restant fer, o disevi, che al gjenere” (Enneades V, libri 4). 

E ancjemó “Ce che al e gjenerät dal Un, al à di jessi gjenerát di lui 
cence che l'Un al sedi turbát, se al fos turbát, ce che al ven gjenerät 
al sarés, par vie di chest turbament, no il secont nivel [la prime 
ipostasi] ma il tierç nivel [la seconde ipostasi], ven a stäi che al 
sarès la Anime impen che jessi la Inteligjence. Duncje, cun dut che 
l'Un al è imobil, al è in stat di produsi la seconde ipostasi cence 
partecipazion, cence volontát, cence nissune sorte di moviment. 

Cemüt vino duncje di concepi la gjenerazion de Inteligjence par 
mieg di cheste cause imobile? Si trate di une sorte di iradiament di 
une lús che e ven für cence che e vegni conturbade la só cuietece, 
compagne al sflandór che al ven fúr perpetui dal soreli cence che 
chest al dismeti la só polse, un sflandór che lu cercene cence ban- 
donálu” (Enneades V, libri 2). 


La filosofie di Plotin si intive ad in plen cu la metafisiche orientál. 
Il Brahma dai Veda, il No-Jessi, al corispuint achi al Un, al Prin- 
cipi prin, al Super-Jessi plotinian. La só ipostasi, la Inteligjence, e 
corispuint al Ishwara, a chel principi prin de manifestazion che 
si polarize in Purusha e Prakriti, e che in Plotin (cussi tant che 
in Aristotile) e cjape i aspiets di Mont des Formis e di Materie 
Prime (Mont des Ideis e Materie Mari in Platon). La seconde ipo- 
stasi plotiniane, la Anime Universal, al è chel Mont Intermedi che, 
pai Veda, al corispuint intal om (calcolät microcosmi a imagjin e 
someance dal macrocosmi) ae Sukshma Sharira (la psychè de filo- 
sofie greghe). 


Di dulä vegnial duncje il model creazionist che al volares fä divi- 
gni il nestri mont par mieç di un at divin che dal nuie al à fat dutis 
lis robis? 

Di norme chest concet si pee ae rivelazion bibliche'”, ae Gjenesi, a 
chel "In principi Diu al creà il Cil e la Tiere". Ma nuie in chei viers 
al fevele di une creazion dal nuie''. 


Al sara Sant Austin che par prin al introdüs il concet di un nuie 
di li che Diu al cree il mont. Paradös straordenari, plui di caratar 
retoric, polisemic par une problematiche che e pues vé dome une 
soluzion metafisiche. Pont iniziäl di un fraintindiment sostanziäl 
che al formarä la fonde de vision ocidentäl dal mont e dal so apari. 
Il discors di Austin al jere dut cjapät a contrastä il dualisim e il 
panteisim che a vignivin für des eresiis manicheis. Eresie che di 
une bande (ché manichee) e calcolave il mont tant che opare male 
di un Demiurc e no dal vér Diu. Un Demiurc a imagjin di chel 
platonic plasmadór di ché materie che pai manicheiscj no podeve 
jessi nuie altri che une essence negative. Di ché altre, i emanatiscj 

che a calcolavin il mont produsüt dome par mieg di une essence 
vignude für di Diu stes. Ma se il mont al fos vignüt für di Diu stes, 
di consecuence il mont al varès nature divine. Conclusion che e 
puarte a di une vision panteiste, teorie contraditorie, par altri, 
stant che al sar&s come ameti che dal infinit (Diu) al podes “vigni 
für" un alc altri. Se chest al fos pussibil, l'infinit al dismetarès di 
jessi infinit. 

Par Austin, impen, materie e forme a scuegnin jessi stadis creadis 
insiemi. Ma, se si esclút l'emanatisim e il dualisim, si scugne ameti 
che Diu al à fat il mont a tacá di “nuie”, stant che für di lui (für dal 
infini) nol è e nol pues jessi nuie. 

Für di Diu (l'Infinit, l’Assolüt) nol è nuie. E no: “al è il Nuie”. Al val 
a di che il discors agostinian al presente doi nivei di interpreta- 
zion: un religjós in mút propri cun ché di contrastá interpretazions 
dualistichis e panteistichis, ma cul risi di une vision antropomor- 
fizade di Diu; il secont che al ponte su di un sfuarg interpretatif 
metafisic. 

Di un pont di viste metafisic, cun di fat, la manifestazion e ven für 
di une pussibilitát, di une potenzialitát dal Assolút, e no dal nuie. 
Il pont di viste religjós (essoteric) si ferme a di un nivel inferiór di 
interpretazion, li che il “nuie” al rapresente dome la negazion di 
un alc di manifestát e di rapresentabil. 

“Dutis lis pussibilitäts “ al scrivara René Guénon "si cjatin dentri 
te Pussibilitàt total, che e je un dutun cul Principi stes; al ċ duncje 
in ché [te Pussibilitát totál), par fini, che dutis lis pussibilitáts si 
cjatin contignudis intun stát permanent e fintremai de eternität; 
darest, se cussi nol fos, a saressin pardabon ‘nuie’, e a chel pont 
no si podarès fevelá di pussibilitáts.” (René Guénon in Aperçu sur 
l'ésotérisme islamique et le Taoisme, ed. Gallimard, p. 97). 

In altris peraulis la creazion no ven fúr di nuie che al sedi esteriór 
al Principi stes. 

La idee di une creazion dal nuie, interpretant chest tiermin intal 
sens ordenari che al à cjapät in di di vué, e je in realtät un savol- 
tament dut moderni de metafisiche e che intal mont classic no esi- 
steve. Ni intal mont classic, ni inte Biblie e nancje in Sant Austin. A 
un tant che pal vescul di Ipone “il nuie nol è nuie' e par jessi clár 
dal dut in Contra Iulianum opus imperfectum, V, 32) al scrivarà: 

“Cuant che si dis che Diu al à fat dal nuie lis robis che al à fat, si 
dis che no lis à fatis di se stes, e nuie altri”. 


In nissun cäs si varä duncje creazion dal nuie che e risulte dome 
di un malintindiment o di une semplificazion di caratar essoteric, 
ven a stäi religjös. 


In chest sens la teorie evoluzioniste, intindude tant che soluzion e 
superament dal probleme de aparizion dal univiers, de vite e dal 
om su la Tiere, si palese tant che rispueste a di une vision religjose 
soncjade dal so sens ver e savoltade intal so significät plui profont. 
Levoluzionisim, in maniere strumentäl o involontari, si möf propit 
su la stesse ferade di chest malintindiment. Gjavant Diu (aspiet 
incompatibil intun contest empiric) tant che creadôr dal mont 
(materiál) a tacá dal nuie, la sience positive e ten dentri dome la 
seconde part dal assiome, lassant perd compagne la struture dal 
resonament: se al esist un obiet si trate di scuvierzi il subiet che 
lu à creát. 

Ma al è ancje un alc di plui sul plan epistemologjic e che al ri- 
spuint ae domande di savé ce assum che e à o ce assum che a 
varès di vé la sience positive. 

Di fat, la sience positive, pe só stesse definizion, no à Vassum di 
calcolá e di stazá realtáts che a sedin fúr dal mont materiál. Cussi, 
te pretese di vé il monopoli di dut il savé, e duncje ancje de origjin 
di dutis lis robis, e scugne contindi che lis causis de aparizion dal 
univiers e di dut ce che tal univiers si presente, si cjatin dentri de 
materie stesse escludint cussi ogni altre vision de realtát e ogni 
altre modalitát di ricercje. La sience par no dineá se stesse e par 
no ameti un limit tal so cjamp di studi e finis par colá in chel dog- 
matisim che e á la pretese di combati. 

La sience empiriche e pues dimostrá dome ce che al ċ empiric, ma 
no pues doprá i stes struments concetuái su di un cjamp che nol 
contemple la materialitát. Cussi come che no pues escludi ce che 
al e fúr de só puartade di analisi. 

Par altri, un univiers materiäl fin a se stes (autoprodusüt) che al 
diven dal nuie, al puarte a une deificazion dal nuie. Cussi come 
che il concet di un univiers materiál fin a se stes e eterni, escludint 

ogni altre pussibile realtät, che si evolf intun müt ciclic di un pont 
energjetic par espansion e che si contrai par implosion, seguitant 
al infinit in cheste “respirazion cosmiche” vuidade dome dal cas, 
al puartarès di consecuence a di une deificazion dal cäs stes. 
Cun di plui rapresentä une realtät material tant che un substrat 
caotic ordenät dome par mieç de selezion natural, al € come di che 
la nature caotiche e ordene se stesse. La dialetiche cäs/selezion na- 
turäl che e fonde il neodarwinisim e devente une false dialetiche li 
che il caos al sarès selezionät dal cäs. Al & dificil che di li al vegni 
für un alc di sensät. Fale contindi che l'univiers nol à nissun sens e 
nissune regule e che al ċ l'om - risultát ultin di une "cosmiche ca- 
sualitát” — a cusii parsore un fantasiós vistit di regulis e di teoriis. 
Ma cussi no si podarés fá di mancul di concludi che une di chestis 
teoriis si clame “teorie evoluzioniste”. 


La vision orizontál de teorie trasformiste de origjin de vite e de 
aparizion su la Tiere des varietáts dal mont vivent, come che o vin 
viodút, e palese plui domandis che rispuestis. 

Di dulà vegnial duncje l'Univiers, la vite e lom su chest planet? 
La sience empiriche nus fás scuvierzi i mecanisims de vite ma e 
covente une altre sience par mostränus la só origjin. 

La tradizion sapienziäl, la impostazion de Philosophia perennis e 
de metafisiche, nus à pandüt a chest proposit un cuadri dut dife- 
rent di chel proponüt dal empirisim darwinist. 

La nature, in dutis lis sös espressions e ven mostrade tant che ri- 
Nies des infinidis pussibilitàts dal Assolüt. Formis puestadis neces- 
sariementri in chel Principi sovran che dutis lis ten dentri. 

La lör manifestazion intal nestri mont sot dal aspiet di cuarps 
“reäi” e divenients e je il risultät dal incuintri des formis ideäls 
(espression ative dal mont superiör) cu la materie indeterminade 
(espression passive dal stes mont). La espression di chestis in-for- 
mazions si espliche für dal timp e dal spazi, là di lá di un stät 
spazitemporäl, intun dai tancj moments dal cicli (e dai ciclis) che o 
podaressin defini critics, li che une forme ideäl e eterne si manife- 
ste atuäl e diveniente, cuant che, e li che, de potence e passe al at. 

Charles Darwin: 


NOTIS 


1) Za Hobbes, intal Leviathan (1651) al descrif il Stat e il so funzionament tant che 
“un orloi... o un cualsisei altri mecanisim plui comples'. 


2) Ancje se par Locke “la nestre cognossince no rivará mai a cjapä dentri dut ce che 
o vin voie di cognossi rispiet aes nestris ideis, e nancje superà dutis lis dificoltáts e 
dá une rispueste a dutis lis domandis che o podin fäsi su chestis ideis”. 


3) Spencer al conteste il primát di Darwin su la teorie evoluzioniste ricuardant che 
fintremai dal 1855 intai “Principis di psicologjie” al veve vüt interpretät i fenomens 
mentäi dal pont di viste evolutif, intant che la idee di evoluzion e vignive pandude 
inte sö “Su la origjin des speciis” dome intal 1859. 


4) Il tratä i cuarps inerts inte stesse maniere di chei vivents al è un müt di opera 
che o cjatarin ancje in Jacques Monod li che il ricercjadör francés al viöt une so- 
meance tra procès molecolärs dal mont organic cui mecanisims di formazion e di 
struturazion dai cristai. 


5) La cuistion dal plan, dal progjet o de finalität e je in realtät un fals probleme e 
dut parentri dal concet stes di evoluzion. Se dal cäs no nissune evoluzion e cole 
di consecuence la necessität di sta a finalitàt dal procès evolutif. Si podarès di 
che la cuistion finalistiche e reste vierte su di un altri nivel, ven a stäi chel che si 
interoghe sul sens de aparizion de vite su la tiere e soredut dal om. Ma si trate alore 
di une riflession su di un altri ordin di ideis, v. a s. sul plan metafisic li che l'om e 
il mont no son plui viodüts tant che sistemis sieräts e autoreterenziai. 


6) Al sarés plui just clamálu ADN (come che a fasin francés e spagnüi) par vie che 
al sarés l'acronim di Acit desossiribonucleic, intant che DNA al ċ l'acronim pal in- 
glés. Ma chest al rivuarde lis sieltis lessicografichis. Pal rest no jentrin achi tal merit 
di cui che al à scuviert pardabon la struture dal DNA. 


7) Intai organisims superiórs, prime di jessi decodificät dai ribosomis, l'mRNA al 
subis une modificazion ulteriór. Cun di fat il DNA al conten secuencis che no än 
un codig significant pe formazion proteiche, i introns; dongje di chei codificants, i 
esons. Cundut che ancje i introns a vegnin trascrits in mRNA, chescj seguitivemen- 
tri a vegnin rimovúts dal mRNA par opare di un comples specific, il spliceosome, 


8) Come che al scrif Michael Denton in “Evolution: A Theory in crisis” (p. 227 de 
edizion francese) “Cence une membrane celulär, i costituents dal aparät di sintesi 
des proteinis no podaressin mantigni la lör coesion. La integritát de membrane 
celulár, cun di plui, e dipent de esistence di un aparát che al sedi bon di sintetizá 
lis proteinis che a componin la membrane e i enzimis che a coventin pe sintesi dai 
siei components lipidics (...)”. 

9) La cuistion de pleiotropie e je in relazion cu la cuistion de omologjie. La teorie 
evoluzioniste e previöt che struturis fenotipichis omolighis a sedin determinadis di 
gjens omolics. Par esempli, stant che la pene di un uciel e sarès derivade de scaie 
dal retil (cussi che i doi elements a saressin omolics) ducj i doi a varessin di jessi 
determinäts de trasformazion di un stes trat gjenetic. La scuvierte dai gjens pleio- 
tropics (e ducj i gjens a moments a an cheste caratcristiche) e mostre che gjens no 
omolics a intervegnin inte determinazion di struturis omolighis e come che al dis 
De Beer “Lis struturis omolighis no an bisugne di jessi controladis di gjens identics 
e la omologjic dai fenotips no puarte ae similitudin dai gjenotips”. Par rivä cussi 
ae conclusion di Alister Hardy che “Il concet di omologjie e je dal dut fondamentäl 
cuant che si fevele di evoluzion. In realtät al risulte dal dut inspiegabil inte suaze 
de teorie biologjiche atuál” (sir Alister Hardy in The Living Stream cität di Michael 
Denton in Évolution, une théorie en crise, p. 156). 


10) Dongje de Gjenesi, a proposit de creazion, al ven citât ancje un altri passaç de 
Biblie: il secont libri dai Macabeus. Ma dai Macabeus si cognös dome la version 
greghe, intant che ché ebraiche c je lade pierdude. A un tant che l'ebraisim al cal- 
cole i Macabens tant che un test apocrif. 


11) “Bereshit bara Elobim et hashamaym ve'et ha'arets”. Bereshit tradusút cun 
“In prin nol da il sens esat e complessif dal tiermin, Cence volé jentrá tes 
diatribis esegjetichis che o lassin ai bibliscj, Sant Austin lu interprete tant che 
un “Intal Principi", ven a stäi, no 'Intal scomencament" ma a tacá dal Principi 
intindüt tant che "ce che al è Prin" Cheste seconde interpretazion e puarte par 
altri a svilups une vore impuartants. Ma i doi significäts a puedin coesisti. Fa- 
bre-d'Olivet, inte só monumental La Langue hébraïque réstituée al ricuarde che, 
daúr dal insegnament de caste sacerdotal egjizie, la scriture di Mosè e veve tr& 
nivei di interpretazion. “La prime e jere clare e semplice, la seconde simboliche e 
figurade, la tierce sacre e jeroglifiche (...). La stesse peraule e cjapave dut intun il 
sens propri, figurát e jeroglific C...) Eraclit al à esprimút une vore ben la diference 
dai trê stii, designantju cui epitets di ce che al fevele, ce che al significhe e ce che 
al scuint' (Fabre-d'Olivet, op. cit. p. 412). 

Bara nol significhe crea intal sens moderni che chest tiermin al à cja] 
stris lenghis, ma /á, meti adun, produsi. 

Elohim al è il plu: Eloha (viót Varap Allah). Duncje Efobim nol è il Diu sovran 
ma lis potencis divinis, in ultime analisi, une ipostasi dal Assolüt. 

Ancje Shamaym al e un plural. Dunc} , in rapuart cuntune jerarchie assenden- 
te, cui diviers gräts di cognossince e di perfezion. Cii e Tiere (Shamaym e Ha'arets) 
a son achi in relazion cui doi principis masculin e feminin che a rapresentin la 
zion dal icipi no sovran che o cjatin in maniere invariabile in dutis lis 
e fonde de "creazion" dal mont manifestat. 


intes ne- 

GLOSSARIUT SIENTIFIC 


aminoacit: i aminoacits a son i components fondamentäi des pro- 
teinis e si unissin un cun chel altri par mieç di un leam peptidic. I 
aminoacits standard precursörs des proteinis codificadis dal codig 
gjenetic uman a son 20. 


anticodon: l'anticodon al e format di une triplete di nucleotidis 
che si cjatin suntun brag dal tRNA. Lanticodon al & complementär 
al codon che si cjate sul mRNA a un tant di permeti l'insedament 
di un aminoacit specific intal procès di formazion di une cjadene 
polipeptidiche. 

catalizadör: sostance che, intun procès chimic, e à la funzion di 
incressi la velocitát di une determinade reazion restant inalterade. 
I enzimis a son i catalizadörs tipics pes reazions biochimichis. 


chiralität: proprietät di une disposizion spaziäl li che la struture 
di un component no rive a cometisi cu la sö imagjin speculär. Si 
dis chiräl un compost chimic che la sö molecule e presente un 
atom asimetric a un tant di no podé cometisi cuntun so compost 
speculär. 


citoplasme: e je la part de celule li che si cjatin i costituents proto- 
plasmatics fondamentäi pe vite e pal funzionament de celule stesse. 


codon: il codon al ċ une secuence specifiche di tré nucleotidis 
(triplete) di mRNA che al codifiche par un aminoacit specific intal 
procès de sintesi proteiche. 


competence: viöt la vös induzion. 


cromosome: ognidun dai components coloräts che a comparissin 
intal nucli de celule intant dal procès di mitosi (viöt cheste vós). 
I cromosomis si ordenin in cubiis di elements omolics che a puar- 
tin i caratars gjenetics di une specie determinade. 


enantiomers: a son clamäts enantiomers moleculis che a presen- 
tin une forme speculár une di ché altre a un tant che no son so- 
reponibilis. 

enzime: element di nature proteiche produsude di une celule e 
che al funzione tant che catalizadör di un procès chimic. 


eson: i esons a rapresentin la porzion di DNA che e ven trascri- 
vude in mRNA dutun cui introns (viöt cheste vös). Intun secont 
moment, par mieg di un procès clamät splicing, i introns a vegnin 
rimovüts par mieg clal spliceosome intant che i esons a vegnin 
conservats. I esons duncje, tacäts un cun chel altri, a vegnin do- 
präts pe traduzion di une secuence di aminoacits intal procès de 
sintesi proteiche. 


eucariot: al ċ un organisim format di une o plui celulis cun nucli 
ben diferenziät cercenät di un rivistiment formät di dös membranis. 


fenotip: comples dai caratars morfologjics e funzionäi che si pue- 
din osservä intun organisim. Il fenotip al dipent dal gjenotip ma 
ancje di interazions di chest cul ambient. 


filogjenesi: pe teorie evoluzioniste la filogjenesi al e il procès che 
al puarte i organisims a trasformäsi daür di une linie di dissenden- 
ce di un tip intun altri. 


gjen: unität ereditarie che si cjate tai cromosomis (viót cheste vós) 
che al controle il svilup di un caratar fenotipic. Il gjen al pues au- 
toreplicäsi e vignî trasmetút ai dissendents. Il tiermin al è stat dat 
fúr dal botanic danés Wilhelm Ludvig Johannsen intal 1909. 


gjenotip: comples dai gjens che a rapresentin i caratars ereditaris 
di un organisim. 


gjenome: comples dai fatórs ereditaris a nivel cromosomic e che 
a formin il patrimoni gjenetic di un individui. 


induzion: in embriologjie la induzion e je il procès li che un grup 
di celulis o un tiessút (indutór) a agjissin su di un altri grup o 
tiessút (ricevidór) par cambiá il lór caratar. La capacitát che chescj 
grups celulárs o tiessúts a án di dá une rispueste e je clamade 
competence. 


intron: secuence di DNA di un gjen che no je codificante e dun- 
cje e ven scartade intal procès di formazion dal mRNA final. Viôt 
ancje la vós eson. 

meiosi: division celulär pe formazion des celulis sessuäls (celulis 
gjerminäls, gamets). In chest proc&s o vin che di une celule mari si 
formin cuatri celulis fiis une diferente di ché altre e cuntun aparát 
cromosomic aploit (ven a stái, la metát di chel normál). 


mitosi: procés di riproduzion celulär li che une celule mari si divit 
in dós celulis fiis cuntun aparát cromosomic compagn di chel de 
celule mari. In cheste division lis dós celulis fiis a mantegnin il 
stes numar di cromosomis de celule mari (46 inte celule umane). 


mRNA (RNA messazir): RNA messazir al à la funzion di copia la 
informazion gjenetiche che si cjate su di une sezion di DNA. Une 
volte format, mRNA si puarte tal citoplasme de celule li che, cul 
contribút dal tRNA e dai ribosomis, al ven decodificát par meti 
adun secuencis di aminoacits e duncje lis proteinis, 


nucleoside: compost chimic formát di un zucar pentosi (ribosi pal 
RNA) e di une base azotade, base che e pues jessi puriniche tant 
che adenine e guanine (A, G) o pirimidiniche tant che citosine, 
uracil o timine (C, U, T), Cu la zonte di un grup fosfát si forme un 
nucleotide (viót cheste vós). 


nucleotide: unitát che e compon il DNA e PRNA. Ogni nucleotide 
al & formát di une molecule di acit fosforic, une di desossiribosi 
e di une base azotade. Lis basis azotadis pal DNA a son adenine, 
timine, guanine e citosine. Compagn pal RNA dome che al puest 
de timine o vin Puracil. 


omochiralität (viöt ancje la vós chiralitàt): la omochiralitat e cara- 
terize la esistence di une determinade molecule dome sot di une 
forme specifiche. In nature, par esempli, ducj i aminoacits che a 
formin lis proteinis dai organisims vivents a son levozirs e ducj i 
zucars dal DNA a son destrozirs. 


ontogjenesi: e segne la storie dal svilup di un vivent a tacá de 
fecondazion di une celule úf fin ae formazion complete di chel 
organisim determinát. 


ormon: sostance produsude di celulis specializadis di un organi- 
sim determinät che e à la funzion di modulá i procès e lis funzions 
metabolichis di un jessi vivent. 

peptide: component organic che al risulte de union di doi o plui 
aminoacits. I aminoacits tra di lör a son leäts cuntun leam peptidic. 


pleiotropie: procès gjenetic li che un singul gjen al rive a in- 
fluengä plui caratars dal fenotip di un jessi vivent. 


polipeptide: une cjadene di aminoacits units par mieg di leams 
peptidics li che il grup aminic si unis cul grup carbossilic dal ami- 
noacit seguitif. 


procariot: organisim unicelulär li che il materiäl gjenetic, al con- 
trari dai eucariots, nol è disseparät di membranis. Compagn par 
chei altris orghins tant che, p.e., i mitocondris. 


proteine: lis proteinis a rapresentin i components principäi des 
celulis viventis par vie che a davuelzin la grande part des funzions 
vitäls. 


ribosome: al € un orghinut celulár che al jentre intal procès de 
sintesi proteiche. A nivel dai ribosomis si davuelc la traduzion de 
informazion che si cjate tal mRNA e la formazion di cjadenis po- 
lipeptidichis. 


ribozime: il ribozime (acit ribonucleic plui enzime) al & une mole- 
cule di RNA in stát di catalizá une reazion biochimiche. 


spliceosome: sostance ribonucleiche e proteiche che e jentre intal 
procés di splicing (viöt cheste vös). 


splicing (montag / zontadure): procés di separazion e di scart dai 
introns e di zonte dai esons a nivel dal mRNA. Cheste operazion e 
ven fate par miec dal spliceosome (viót cheste vós). 


tRNA (RNA di traspuart): l'RNA di traspuart al à la funzion di tra- 
sferi i aminoacits a nivel dai ribosomis cun ché di meti adun une 
cjadene polipeptidiche. Par ognidun dai 20 aminoacits o varin un 
tRNA specific cuntun so anticodon. 

PLIOCEN 7-2.58 
CENOZOIC MIOCEN 24-7 
TERZIARI OLIGOCEN 37-24 
EOCEN 58-37 
PALEOCEN 65-58 

TRIASSIC 

CARBONIFAR 335 - 290 

PALEOZOIC 

SILURIAN 443 - 410 

PRECAMBRIAN 


| ARCHEAN 


4.000 - 2.500 

